পরিবহন শ্রমিকদের মর্জি বোঝার চেষ্টায় সরকার – Dainik Amader Shomoy\n২৫ ফেব্রুয়ারি ২০২০ ১৫:৫০\nপরিবহন শ্রমিকদের মর্জি বোঝার চেষ্টায় সরকার\nআইন কার্যকরে আরও সময় লাগবে\n১৭ নভেম্বর ২০১৯ ০০:০০ | আপডেট: ১৭ নভেম্বর ২০১৯ ০৮:৪১\nনতুন সড়ক আইনের কারণে গতকাল হঠাৎ করেই বাস চলাচল বন্ধ হয়ে যাওয়ায় দুর্ভোগে পড়তে হয় পথে বের হওয়া মানুষজনকে। বগুড়া সড়ক থেকে তোলা -ফোকাস বাংলা\nনতুন সড়ক আইন বাস্তবায়নে দুই দফায় সময় বাড়িয়েছিল সরকার। সে হিসাবে চলতি সপ্তাহ থেকে আইনটি কার্যকরের কথা। তবে তা এখনই হচ্ছে না। বরং আরও সময় নিচ্ছে সরকার। এদিকে আইন প্রয়োগে সরকারের গতি যত ধীর, পরিবহন শ্রমিকদের তৎপরতা তত বেশি। ইতোমধ্যে এ আইনের প্রতিবাদে বগুড়া, কুষ্টিয়াসহ কিছু এলাকায় অঘোষিত ধর্মঘট ডেকে যান চলাচল বন্ধ করেছেন তারা। কর্তৃপক্ষ এখন উল্টো তাদের সমঝে চলার নীতিই নিয়েছে। আইনটি এখনই কার্যকর না করে আপাতত প্রস্তুতি বৃদ্ধি ও পরিবহন শ্রমিকদের কার্যক্রম পর্যবেক্ষণ করতে সংশ্লিষ্টদের বলা হয়েছে।\nসড়ক আইনের শাস্তি কমানোর দাবিতে এরই মধ্যে বগুড়া, কুষ্টিয়াসহ দেশের কিছু অঞ্চলে সড়ক-মহাসড়কে অঘোষিত কর্মবিরতি পালন করেছেন পরিবহন শ্রমিকরা। নতুন আইনে জেল দেওয়া হচ্ছে, ফিটনেসবিহীন গাড়ি ধরা পড়লে ২৫ হাজার টাকা জরিমানা করা হচ্ছেÑ এসব তথ্য রটিয়ে গতকাল শনিবার বগুড়ার ছয় রুটে বাস চলাচল\nবন্ধ করে দেন চালক-শ্রমিকরা। সারাদিন ভোগান্তির পর জরিমানা করা হবে না পুলিশের এ আশ^াসে সন্ধ্যায় বাস চলাচল শুরু হয়।\nসংশ্লিষ্টরা বলছেন, বর্তমানে পেঁয়াজসহ নিত্যপণ্যের দামে ঊর্ধ্বগতি। এর মধ্যে পরিবহন ধর্মঘট হলে সবজিসহ অন্যান্য পণ্যের দাম আরও বাড়তে পারে। পরিবহন ধর্মঘটের মাধ্যমে সংশ্লিষ্টরা সরকারকে জিম্মি করতে চাইছে বলে মনে করা হচ্ছে। এমনটি হলে জনমনে বিরূপ প্রতিক্রিয়া হতে পারেÑ বিষয়টি মাথায় রেখেই আইন কার্যকরের কথা ভাবছে কর্তৃপক্ষ।\nতবে বাংলাদেশ সড়ক পরিবহন কর্তৃপক্ষের (বিআরটিএ) চেয়ারম্যান ড. কামরুল আহসান বলেন, ভ্রাম্যমাণ আদালত কার্যকর করতে স্বরাষ্ট্র মন্ত্রণালয়ের তফসিলভুক্ত হওয়ার বিষয় রয়েছে। সেটি এখনো প্রজ্ঞাপন হয়নি। তবে দুয়েক দিনের মধ্যে হয়ে যাবে।\nআইন অনুযায়ী, সড়ক পরিবহন আইন ভঙ্গে বিআরটিএর ভ্রাম্যমাণ আদালত জেল-জরিমানা করবে। পুলিশের দায়িত্বপ্রাপ্ত কর্মকর্তা মামলা করতে পারবেন। নতুন আইনে মামলা দিতে বাধা নেই পুলিশের। কিন্তু ভ্রাম্যমাণ আদালত পরিচালনা করতে আইন তফশিলভুক্ত করে প্রজ্ঞাপন জারি করতে হবে, তা এখনো হয়নি।\nসড়ক পরিবহন আইনটি ১ নভেম্বর কার্যকর হলেও গাড়ির কাগজ হালনাগাদের সুযোগ দিতে আইন প্রয়োগে দুই সপ্তাহ ছাড় দেওয়া হয়। সড়ক পরিবহন ও সেতুমন্ত্রী ওবায়দুল কাদেরের ঘোষণা অনুযায়ী, আজ রবিবার থেকে আইনটি প্রয়োগ হওয়ার কথা। ডিএমপি কমিশনার মোহা. শফিকুল ইসলামও বলেছেন, আইন সম্পর্কে জনসচেতনতা বাড়াতে আরও কিছু সময় লাগবে।\nনতুন আইনে লাইসেন্স ছাড়া গাড়ি চালালে সর্বোচ্চ ২৫ হাজার টাকা জরিমানার বিধান থাকলেও প্রথমবার অপরাধের ক্ষেত্রে পাঁচ হাজার এবং পরে ১০ হাজার টাকা জরিমানা করা হবে। রেজিস্ট্রেশন ছাড়া গাড়ি চালালে সর্বোচ্চ ৫০ হাজার টাকা জরিমানার বিধান রয়েছে। তবে পুলিশের মামলার ফরম অনুযায়ী এ ধারায় প্রথমবার অপরাধের ক্ষেত্রে ১০ হাজার টাকা জরিমানা করা হবে। গাড়ির ফিটনেস না থাকলে ১০ হাজার টাকা জরিমানা করার কথা। অতিরিক্ত গতিতে গাড়ি চালালে গুনতে হবে আড়াই হাজার টাকা জরিমানা।


অনির্দিষ্টকালের জন্য বন্ধ হতে পারে যবিপ্রবি !\nপ্রকাশ: ১২:২২ pm ৩০-০৩-২০১৫ হালনাগাদ: ১২:২২ pm ৩০-০৩-২০১৫\nযেকোনো মুহূর্তে অনির্দিষ্টকালের জন্য বন্ধ ঘোষণা করা হতে পারে যশোর বিজ্ঞান ও প্রযুক্তি বিশ্ববিদ্যালয় (যবিপ্রবি)। ‘সাধারণ শিক্ষার্থীদের’ ছদ্মাবরণে ছাত্রলীগের আন্দোলনের নামে নৈরাজ্যের পরিপ্রেক্ষিতে এমন সিদ্ধান্ত হতে যাচ্ছে বলে মোটামুটি নিশ্চিত করেছেন বিশ্ববিদ্যালয় কর্তৃপক্ষ। তবে সিদ্ধান্ত নির্ভর করছে আগামীকাল মঙ্গলবার অনুষ্ঠিতব্য শিক্ষক সমিতির সভার ওপর।\nআজ সোমবার বিশ্ববিদ্যালয় বন্ধ থাকায় কোনো ক্লাস-পরীক্ষা ও মিছিল-মিটিং অনুষ্ঠিত হয়নি।\nযবিপ্রবির সংশ্লিষ্ট সূত্রে জানা গেছে, বিশ্ববিদ্যালয় বন্ধ ঘোষণার সিদ্ধান্ত এক প্রকার পাকা হয়েই আছে। আজ সোমবার সন্ধ্যার ফ্লাইটে ঢাকা থেকে ফিরছেন উপাচার্য প্রফেসর ড. আবদুস সাত্তার। আগামীকাল মঙ্গলবার যবিপ্রবি শিক্ষক সমিতির জরুরি সাধারণ সভা ডাকা হয়েছে। ওই সভায় বিশ্ববিদ্যালয়ের সার্বিক পরিস্থিতি পর্যালোচনা করে সিদ্ধান্ত নেওয়া হবে। এরপর উপাচার্য তাঁর সিদ্ধান্ত জানিয়ে দেবেন।\nজানতে চাইলে যবিপ্রবি উপাচার্য প্রফেসর ড. আবদুস সাত্তার বলেন, ‘বিশ্ববিদ্যালয়ের পরিবেশ স্বাভাবিক রেখে ক্লাস-পরীক্ষাসহ অন্যান্য কার্যক্রম চালানোর জন্য আমরা চেষ্টা করছি। কিন্তু পরিস্থিতি অনুকূলে না থাকলে, বিশেষ করে শিক্ষকরা নিরাপত্তাহীনতায় ভুগলে, কীভাবে প্রতিষ্ঠান খোলা রাখবো?’\nযবিপ্রবির জনসংযোগ বিভাগের সহকারী পরিচালক হায়াতুজ্জামান মুকুল বলেন, বিশ্ববিদ্যালয় অনির্দিষ্টকাল ছুটি ঘোষণার সম্ভাবনাই বেশি। প্রায় সবাই এ ব্যাপারে একমত। উপাচার্য ঢাকা থেকে ফিরে সিদ্ধান্ত চূড়ান্ত করবেন। গ্রীষ্মকালীন ছুটি এগিয়ে আনা হতে পারে বলেও ধারণা দেন তিনি।\nএদিকে, আন্দোলনরত শিক্ষার্থীদের হাতে রোববার বেশ কয়েকজন শিক্ষক লাঞ্ছিত হন। এ পরিস্থিতিতে করণীয় নির্ধারণে মঙ্গলবার বেলা ১১টায় বিশ্ববিদ্যালয় শিক্ষক সমিতি জরুরি সাধারণ সভা ডাকা হয়েছে।\nশিক্ষক সমিতির সভাপতি ড. আনিসুর রহমান পিটিবি নিউজ২৪.কমকে বলেন, ‘বিশ্ববিদ্যালয় চালু থাকবে, নাকি বন্ধ হবে, তা নির্ধারণ করবেন উপাচার্য। শিক্ষকদের নিরাপত্তার বিষয়টি তিনি গুরুত্ব সহকারে দেখবেন। তাই শিক্ষক সমিতির সভার সিদ্ধান্তের ওপর অনেক কিছু নির্ভর করছে।’\nতিনি আরো বলেন, ‘বিরাজমান পরিস্থিতিতে শিক্ষকরা অপমানিত বোধ করছেন। এটি স্বস্তিদায়ক কোনো পরিবেশ না। এ পরিস্থিতিতে একাডেমিক কার্যক্রম কিভাবে চালিয়ে নেওয়া সম্ভব? এখনো বিশ্ববিদ্যালয়ের একাডেমিক ভবনের মূল গেটে তালা মারা। আমরা পেছনের গেট দিয়ে ঢুকে প্রয়োজনীয় কাজকর্ম সারছি।’\nঅন্যদিকে, আজ সোমবার যশোর বিজ্ঞান ও প্রযুক্তি বিশ্ববিদ্যালয় বন্ধ রয়েছে। আন্দোলনের মুখে উপাচার্য তাঁর বিশেষ ক্ষমতাবলে বিশ্ববিদ্যালয়ে এ দিন ছুটি ঘোষণা করেছেন বলে দাবি ছাত্রলীগ যবিপ্রবি শাখার সহ-সভাপতি ও চলমান আন্দোলনের নেতা শেখ শাকিল আহমেদের।\nতবে শিক্ষক সমিতির সভাপতি ড. আনিসুর রহমান বলেন, ‘বিশ্ববিদ্যালয়ের কর্মচারীরা পিকনিকে গেছে। এছাড়া পাওনা ছুটিও রয়েছে। তাই উপাচার্য এক দিনের জন্য বিশ্ববিদ্যালয়ে ছুটি ঘোষণা করেছেন। এর সঙ্গে আন্দোলনের কোনো সম্পর্ক নেই।’\nবিশ্ববিদ্যালয় বন্ধ থাকায় এ দিন ক্যাম্পাসে কোনো মিছিল-মিটিং হয়নি বলেও জানান তিনি।\nছাত্রলীগ নেতা শেখ শাকিল আহমেদ বলেন, ‘বিশ্ববিদ্যালয় খোলা না থাকায় মিছিল-মিটিং হয়নি। আগামী মঙ্গলবার ফের কর্মসূচি পালন করা হবে।’\nকথিত দুর্নীতিবাজ উপাচার্যের অপসারণ, ছাত্ররাজনীতি করার সুযোগ, বৈষম্য দূরীকরণ, টেন্ডার-বাণিজ্য বন্ধসহ বিভিন্ন দাবিতে ‘সাধারণ শিক্ষার্থীদের’ ছদ্মাবরণে সরকারি দলের ছাত্রসংগঠন ছাত্রলীগ শনিবার থেকে রাজনীতিমুক্ত যবিপ্রবি ক্যাম্পাসে মিছিল-মিটিং শুরু করে।\nঅভিযোগ রয়েছে, সাধারণ শিক্ষার্থীরা এ আন্দোলনের সঙ্গে একাত্ম না হলেও ছাত্রলীগের কতিপয় নেতা জোর করে ছাত্র-ছাত্রীদের মিছিল-সমাবেশে আনছেন। ক্লাস ও পরীক্ষাকক্ষ থেকে গায়ের জোরে বের করে দেয়া হচ্ছে শিক্ষার্থীদের। ফলে বিপুল সংখ্যক ছাত্রীসহ অনেক ছাত্র ইতোমধ্যে ক্যাম্পাস ছেড়েছেন।\nউপাচার্য ড. আবদুস সাত্তার অভিযোগ করে বলেন, ‘বিশ্ববিদ্যালয়ের ছাত্র রিয়াদ হত্যা মামলার আসামী ছাত্রলীগ যবিপ্রবি শাখার সভাপতি ও সাধারণ সম্পাদক জামিনে মুক্তি পেয়ে ক্যাম্পাস অস্থিতিশীল করার চেষ্টা করছে। তাঁদের সঙ্গে সাধারণ শিক্ষার্থীদের কোনো যোগ নেই। বিশেষ করে হত্যা মামলার আসামী ও ছাত্রলীগ যবিপ্রবি শাখার সাধারণ সম্পাদক শামিম তথাকথিত এ আন্দোলনে প্রত্যক্ষভাবে নেতৃত্ব দিচ্ছে। তিনবার ফেল করা ও বিশ্ববিদ্যালয় থেকে স্থায়ী বহিষ্কার হওয়া ছেলেটি লেখাপড়া নয়, কোচিং বাণিজ্যে লিপ্ত। আন্দোলনের নামে বিশৃঙ্খলা সৃষ্টি করতে বাইরে থেকেও ইন্ধন যোগানো হচ্ছে।’\nআইন-শৃঙ্খলা বাহিনীর ভূমিকাও প্রশ্নবিদ্ধ বলে অভিযোগ করে উপাচার্য বলেন, ‘ক্যাম্পাসে মোতায়েন পুলিশের সামনে কীভাবে শিক্ষকরা নাজেহাল হন?’\nশিক্ষক সমিতির সভাপতি ড. আনিসুর রহমানও দাবি করেন, তথাকথিত আন্দোলনের সঙ্গে সাধারণ শিক্ষার্থীদের কেউ নেই। কয়েকটা ছেলে সাধারণ শিক্ষার্থীদের জিম্মি করে ফেলেছে।\nবিশ্ববিদ্যালয়ের পরিস্থিতির ব্যাপারে শিক্ষামন্ত্রীসহ সরকারের শীর্ষ পর্যায়ে কথা হয়েছে বলে স্বীকার করে উপাচার্য প্রফেসর ড. আবদুস সাত্তার বলেন, ‘সাধারণ শিক্ষার্থীরা ফলাফল ভালো করছে। তাঁদের অনেকে ইতোমধ্যে বিভিন্ন দেশে গেছে উচ্চতর শিক্ষা নিতে। সাধারণ শিক্ষার্থীরা চায়, দ্রুত শিক্ষা শেষ করে ক্যাম্পাস থেকে বের হতে। কিন্তু স্বার্থান্বেষীদের কারণে যদি বিশ্ববিদ্যালয় দীর্ঘমেয়াদে ছুটি ঘোষণা করতে হয়, তাহলে ক্ষতির মুখে পড়বে মেধাবী শিক্ষার্থীরা।


"Google" নয়, "Googol" এর গল্প! | egiye-cholo.com\nHome/এরাউন্ড দ্যা ওয়ার্ল্ড/“Google” নয়, “Googol” এর গল্প!\n“Google” নয়, “Googol” এর গল্প!\nTawsif Taan October 25, 2016\nবর্তমান বিশ্বের সবচাইতে জনপ্রিয় ইন্টারনেট সার্চ ইঞ্জিন কি, তা নতুন করে বলার বোধহয় প্রয়োজন নেই। ‘google’ একটি ক্রিয়াপদ হিসেবে ডিকশনারীতে পর্যন্ত স্থান পেয়েছে, এতেই বুঝা যায় এর জনপ্রিয়তা কতটা! কোনো কিছু হলে তো আমরাই বলি, “মামা, গুগল কর…!”\nকিন্তু এই “গুগল” সার্চ ইঞ্জিনের নামকরনের ইতিহাস জানার আগে জানতে হবে আরেকটি ইতিহাস। এই ইতিহাসটাও “গুগল” এর…না “Google” না, “Googol” এর ইতিহাস; সংখ্যাতত্ত্বের ইতিহাস, গনিতের ইতিহাস! এই ঘটনার সাথে গুগল সার্চ ইঞ্জিন আবিষ্কারের যোগসূত্র খুবই সামান্য, কিন্তু এর প্রভাবটা সুদূরপ্রসারী।\nএডওয়ার্ড ক্যাজনার, গনিতবিদ, একবার খুবই বিশাল একটি সংখ্যার জন্য খুঁজছিলেন খুবই সহজ কিন্তু গালভরা একটি নাম। সংখ্যাটি ছিল ten duotrigintillion বা ১০১০০ বা ১0,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000,000! তারপর তার নয় বছরের ভাগ্নে মিল্টনের মুখ দিয়ে বের হওয়া অসংলগ্ন একটি শব্দ তার খুব পছন্দও হওয়ায় তিনি এই বিশাল সংখ্যাটির নাম রেখে দেন “Googol”…\nক্যাজনার ১৯৪০ সালে তাঁর প্রকাশিত বই “ম্যাথমেটিক্স অ্যান্ড ইম্যাজিনেশন”-এর মাধ্যমে এই শব্দটির অবতারনা ঘটান এবং শব্দটি এখনো গনিত জগতে বহুল প্রচলিতই। ধারণা করা হয়, দৃশ্যমান মহাবিশ্বের সমস্ত পারমানবিক অতিকনিকা গণনা করা হলেও তা এক গুগলের চেয়ে কম হবে!\nক্যাজনার তো গুগল সংখ্যা পর্যন্ত বলেই খালাস! কিন্তু তার ভাগ্নে মিল্টনের কল্পনাশক্তির তো আর বাঁধ নেই ! তিনি বললেন গুগলের চেয়েও নাকি বিশাল আরেকটি সংখ্যা আছে! তা হলো এক এর পরে এক “গুগল” পরিমাণ শুন্য বা 1010100 ! ডেসিমাল সিস্টেমে এই সংখ্যা লেখার মতো সময় বা জায়গা এই পুরো মহাবিশ্বে নেই! মিল্টন এই সংখ্যার নাম দেন “Googolplex”!\nএখন এই অঙ্কের “Googol” বা “Googolplex” এর সাথে সার্চ ইঞ্জিন “Google” এর নামকরনের যোগসূত্রটা কি? মিশিগানের কম্পিউটার ইঞ্জিনিয়ার ল্যারি পেইজ নিজের আবিষ্কৃত সার্চ ইঞ্জিনের জন্যও গালভরা নাম খুঁজছিলেন। অনেক জল্পনা কল্পনা করার পরে তিনি গনিতবিদ ক্যাজনারের এই “Googol” কেই নিজের সার্চ ইঞ্জিনের নাম হিসেবে নির্বাচিত করেন! কারণ তার এই সার্চ ইঞ্জিন দিয়ে নাকি বি-শা-ল পরিমাণ তথ্য মানুষের হাতের মুঠোয় নিয়ে আসা যাবে! তার বন্ধু শন এন্ডারসনের সাথে তিনি এই বিষয় নিয়ে আলোচনা করতেই শন অনলাইনে ছুটেন এই নামে কোন ডোমেইন এভেইলেবল আছে কি না দেখার জন্য! আসলেই ছিল এবং তারা নামও ওটাই রাখলেন… কিন্তু শুধু “Googol” এর জায়গায় “Google”… কেন??\nকারণ শন সার্চ করার সময় বানান ভুল করে “Googol” কে লিখেছিলেন “Google”… ব্যাস! অগত্যা ল্যারি এই নামেই সার্চ ইঞ্জিন চালু করার সিধান্ত নেন এবং আজ গুগল একটি মাল্টিবিলিওনিয়ার ব্যবসা প্রতিষ্ঠান ও মানবজাতির প্রধান তথ্যসম্ভার!\nএবং মজার ব্যাপার হল, “Googolplex” কেও ল্যারিরা ভুলে যাননি। এই নামের সাথে মিল রেখে তারা নিজেদের হেডকোয়ার্টারের কমপ্লেক্সের নাম রেখেছেন “Googleplex”!!\nGoogle Googol ক্যাজনার


মোদির সমালোচনা করায় সাংবাদিকের নাগরিকত্ব বাতিল || The Daily Janakantha\nপ্রকাশিত : ১২ নভেম্বর ২০১৯, ১০:৪১ এ. এম.\nঅনলাইন ডেস্ক ॥ ভারতীয় বংশোদ্ভূত ব্রিটিশ সাংবাদিক আতিশ তাসিরের নাগরিকত্ব কেড়ে নিল ভারত। সম্প্রতি ভারতের প্রধানমন্ত্রী নরেন্দ্র মোদির নেতৃত্বের তীব্র সমালোচনা করে একটি প্রতিবেদন প্রকাশ করেছিলেন তাসির। মূলত সেই প্রতিবেদনকে কেন্দ্র করে তার বিরুদ্ধে এমন সিদ্ধান্ত করলো মোদি সরকার। শুধু নাগরিকত্ব বাতিল নয়, পাশাপাশি ভারতে তার প্রবেশও নিষিদ্ধ করা হয়েছে।\nগত বৃহস্পতিবার তাসিরের নাগরিকত্ব কেড়ে নেওয়া হয়। নাগরিকত্ব হারানোর পর গত রবিবার (১০ নবেম্বর) ব্রিটিশ গণমাধ্যম ‘দ্য গার্ডিয়ানকে’ একটি সাক্ষাৎকার দিয়েছেন তিনি। সেই সাক্ষাতকারে তাসির বলেন, ‘ভারত সরকারের এই পদক্ষেপ ভীষণ সন্দেহজনক। তারা মূলত আমাকে উদাহরণ হিসেবে ব্যবহার করছে। আমার মাধ্যমে অন্য সাংবাদিকদের কাছেও এই বার্তা দেওয়াই তাদের প্রধান উদ্দেশ্য।’


'পরিযায়ী' হাতিয়ারেই বিহারে নরেন্দ্র মোদীর 'পদ্ম' পুষ্করিণী ছারখারের ছক রাহুল গান্ধীর, Rahul Gandhi alleges that PM Narendra Modi lying to Bihar about Migrant Crisis during Covid 19 - Bengali Oneindia\n2 min ago Ajker Rashifal: আজকের রাশিফল, ১৯ জানুয়ারি, ২০২১\nএকই দিনে বিহারে রাহুল গান্ধী এবং প্রধানমন্ত্রী নরেন্দ্র মোদী। এবং দুই নেতার একই দিনে রাজ্য সফর ঘিরে বিহারের ক্রমবর্ধমান রাজনৈতিক উত্তেজনা আলাদা মাত্রায় পৌঁছেছে। এই আবহে প্রধানমন্ত্রী মোদীকে সরাসরি আক্রমণ করার পথেই হাঁটলেন কংগ্রেস নেতা রাহুল গান্ধী। পরিযায়ী ইস্যু ছাড়াও লাদাখে চিন সীমান্ত নিয়ে সমস্যার কথা উল্লেখ করে প্রধানমন্ত্রীকে আক্রমণ শানান রাহুল গান্ধী।\nপ্রধানমন্ত্রী নরেন্দ্র মোদীকে আক্রমণ করে এদিন রাহুল গান্ধী বলেন, 'লাদাখে যখন বিহারের জওয়ান শহিদ হন, তখন প্রধানমন্ত্রী কী করছিলেন? যখন চিন আমাদের দেশের ভূখণ্ডে ঢুকে জমি দখল করেছিল, তখন আমাদের প্রধানমন্ত্রী সেকথা কেন অস্বীকার করেছিলেন? আজ তিনি বিহারে এসে সেই জওয়ানদের প্রতি সম্মান জ্ঞাপন করছেন। তবে আগে কেন এই বিষয়ে মিথ্যা বলেছিলেন?'\nমোদী কেন বিহারের জনগণকে মিথ্যা কথা বলছেন?\nএরপর রাহুল গান্ধী আরও বলেন, 'প্রধানমন্ত্রী নরেন্দ্র মোদী কেন বিহারের জনগণকে মিথ্যা কথা বলছেন? বিহারের যুব সমাজকে চাকরি দিতে কেন ব্যর্থ হলেন প্রধানমন্ত্রী মোদী? এর আগে ২০১৫ ালের নির্বাচনে প্রধানমন্ত্রী মোদী বিহারে এসে এরাজ্যের যুব সমাজকে ২ কোটি চাকরির প্রতিশ্রুতি দিয়েছিলেন। কোথায় সেই চারকি? তিনি ভাষণ দেওয়ার সময় নিজেকে সেনা জওয়ান এবং কৃষকদের বন্ধু বলে আখ্যা দেন। কিন্তু বাড়ি ফিরে তিনি আম্বানি-আদানিদের বন্ধু হয়ে যান।'\nপরিযায়ী ইস্যু নিয়ে রাহুলের আক্রমণ\nএরপর করোনা সংক্রমণের সময় পরিযায়ী সমস্যার কথা তুলে ধরে প্রধানমন্ত্রী মোদী এবং কেন্দ্রের বিজেপি সরকারকে আক্রমণ শানান কংগ্রেস নেতা রাহুল গান্ধী। তিনি বলেন, 'বিহার থেকে দেশের বিভিন্ন প্রান্তে থাকা সব পরিযায়ী শ্রমিকরা রাজ্যে ফিরে আসতে বাধ্য় হন অতিমারীর সময়। সেই সময় আপনারা এত হাজার মাইল হেঁটে যখন ফিরছিলেন, তখন প্রধানমন্ত্রী মোদী কী করছিলেন? আপনাদের কি তিনি তখন ট্রেনের ব্যবস্থা করে দিয়েছিলেন?'\nনরেন্দ্র মোদীর তিনটি জনসভা\nবিহারে আজ তিনটি নির্বাচনী সভা করেন প্রধানমন্ত্রী নরেন্দ্র মোদী৷ বিহারের রোহতাস জেলার দেহরিতে হবে প্রথম ব়্যালি৷ এরপর দ্বিতীয় ব়্যালিটি হয় গয়ার ঐতিহাসিক গান্ধী ময়দানে৷ তৃতীয়টি হয় ভাগলপুরে৷ বিজেপির তরফে জানানো হয়েছে, বিহারে মোট ১২টি নির্বাচনী সভা করবেন প্রধানমন্ত্রী৷ কয়েকটি নির্বাচনী সভা প্রধানমন্ত্রীর সঙ্গে থাকবেন মুখ্যমন্ত্রী নীতীশ কুমারও৷\nরাহুলের দুটি জনসভা বিহারে\nঅন্যদিকে, কংগ্রেসের তরফে এদিন দু'টি নির্বাচনী সভা অনুষ্ঠিত হয় বিহারে৷ আজ রাহুল গান্ধী তাঁর প্রথম নির্বাচনী ব়্যালি করেন নাওড়ার হিসুয়ায়৷ পরের ব়্যালিটি হয় কাহালগাঁওয়ে৷ আরজেডি নেতা তথা বিরোধী মহাজোটের মুখ্যমন্ত্রী পদপ্রার্থী তেজস্বী যাদব হিসুয়ার ব়্যালিতে রাহুল গান্ধীর সঙ্গে ছিলেন৷\nরাহুলের সঙ্গে ছিলেন তেজস্বী\nহিসুয়ায় রাহুল গান্ধী প্রধানমন্ত্রীকে আক্রমণ করার আগে সেখানে বক্তব্য রাখেন তেজস্বী। এবং এদিন ফের বিহারের যুব সমাজের জন্য ১০ লক্ষ সরকারি চাকরির প্রতিশ্রুতি দেন। পাশাপাশি নীতীশ কুমারকে পরিযায়ী সমস্যার জন্যে দায়ি করেন তেজস্বী। নীতীশ কুমার করোনা কালে মানুষের জন্য কাজ না করে বাড়িতে লুকিয়ে ছিলেন বলে অভিযোগ করেন তেজস্বী।\nrahul gandhi congress bihar assembly elections 2020 narendra modi bjp বিজেপি কংগ্রেস রাহুল গান্ধী বিহার বিধানসভা নির্বাচন ২০২০ বিহার নরেন্দ্র মোদী politics\nRahul Gandhi alleges that PM Narendra Modi lying to Bihar about Migrant Crisis during Covid 19


লিশের চোখে ধুলো দিয়ে ভিনরাজ্যে কীভাবে পালিয়ে বেড়াচ্ছে কানপুরের 'ডন' বিকাশ - Bengali Oneindia\n9 min ago পিছনের সারিতে সুশান্ত কাণ্ড! বিহার নির্বাচনী প্রচারে হঠাৎ লাইমলাইটে এই ইস্যুটি\n17 min ago আইপিএল ২০২০: 'কাম অন...সিট বেল্ট বেঁধে নিন', আরসিবি-মুম্বই রুদ্ধশ্বাস ম্যাচ দেখে কী লিখলেন সৌরভ\n24 min ago কৃষি আইন ইস্যুতে সরগরম রাজপথ! পাল্টা গর্জনে বিরোধীদের চুপ করালেন মোদী\n31 min ago লাদাখে শান্তি নাকি যুদ্ধের পরিস্থিতি তৈরি হচ্ছে! প্রশ্ন উঠতেই বায়ুসেনা প্রধান দিলেন জবাব\n| Updated: Thu, Jul 9, 2020, 18:14 [IST]\nকখনও বালি বোঝাই ট্রাক, তো কখনও এসইউভি, আবার কোথাও বাইক, এই সমস্ত যানবাহনকে হাতিয়ার করে পুলিশের চোখে ধুলো দিয়ে এক রাজ্য থেকে অন্য রাজ্যে পালিয়ে বেড়াচ্ছে কানপুরের 'শিবলি ডন' বিকাশ দুবে। পুলিশ স্টেশনে যে সোজাসুজি গুলি করে মন্ত্রীকে খুন করতে পারে , সেই বিকাশের খোঁজে পুলিশের রুদ্ধশ্বাস তল্লাশিও অব্যাহত।\nমধ্যপ্রদেশ থেকে ফরিদাবাদ\nপ্রথমে কানপুর ছেড়ে বেরিয়ে যেতেই মধ্যপ্রদেশের কাছে আউরিয়া সীমান্তে বিকাশ দুবের লোকেশন শেষবার ট্রেস করেছে পুলিশ। এরপর আচমকাই উধাও সে। এদিকে, মধ্যপ্রদেশে বিকাশের যে আত্মীয়রা থাকেন, তাদের জিজ্ঞাসাবাদ শুরু করেছে পুলিশ।\nফিল্ম চিত্রনাট্যের সমান\nতবে পুলিশকে বিভ্রান্ত করতে, মধ্যপ্রদেশ থেকে সোজা হরিয়ানার পথে অগ্রসর হয়েছে বিকাশ। সেখানে ফরিদাবাদের হোটেলে সিসিটিভি ফুটেজে বিকাশ দুবেকে দেখা গিয়েছে বলে জানা যায়। সেখানে পুলিশ পৌঁছতেই জানতে পারে যে, হোটেল থেকে বিকাশ বেরিয়ে গিয়েছেন।\nবিকাশের শাগরেদদের গুলি\nএদিকে, কানপুরের শিবলি এলাকা থেকে বিকাশ কীভাবে বেরিয়ে গিয়েছে, তার খোঁজ করছে পুলিশ। তা করতে গিয়ে বিকাশের আরও ২ শাগরেদকে গ্রেফতার করে পুলিশ। তাদেরই মধ্যে এক গ্যাংস্টার জেল থেকে পালাতে গেলে, তাকে পায়ে গুলি করে পুলিশ। গুরুতর অবস্থায় সে ভর্তি রয়েছে হাসপাতালে।\nরাজস্থানের পথে বিকাশ?\nজানা গিয়েছে কানপুরের গ্রাম থেকে বের হওয়ার জন্য বাইকের ব্যবহার করেন বিকাশ। এরপর সেখান থেকে এসইউভি, পরে সেই এসিউভি ছেড়ে বালি বোঝাই ট্রাকে রাজ্য থেকে অন্য রাজ্যে ঘুরে বেড়াচ্ছেন শিবলি এলাকার ডন বিকাশ। পুলিশও ধীরে ধীরে কষছে দড়ির ফাঁস।\nলাভপুরে বৃদ্ধ দম্পতির অস্বাভাবিক মৃতদেহ উদ্ধারকে কেন্দ্র করে চাঞ্চল্য\ncrime kanpur uttar pradesh police অপরাধ উত্তরপ্রদেশ পুলিশ\nHow Kanpur Gangstar Vikas Dubey hidding from Police from state to other state


পরীমনির জন্য পুলিশের ম্যাজিক, মুনিয়াদের জন্য নয় কেন? – Analysis BD\nচিত্র নায়িকা পরীমনির একটি কথা এখন বেশ আলোচনায়। আর তা হলো, “পুলিশ ম্যাজিকের মত কাজ করেছে।” কিন্তু প্রশ্ন উঠেছে অন্যদের জন্যও কি পুলিশ ম্যাজিকের মত কাজ করছে?\nপরীমনি ধর্ষণ এবং হত্যাচেষ্টার মামলাটি দায়ের করা হয় সোমবার( ১৪ জুন) সকালে সাভার থানায় আর ব্যবসায়ী নাসির ইউ মাহমুদসহ ৫ জনকে আটক করা হয় ওই দিন দুপুরেই উত্তরা এলাকা থেকে। তাদের গ্রেপ্তারে সাভার থানা পুলিশের জন্য অপেক্ষা করা হয়নি। ডিএমপির গোয়েন্দা বিভাগ গ্রেপ্তার করে তাদের বিরুদ্ধে মাদক আইনে মামলা দিয়ে রিমান্ডে নেয়। এখনো মূল মামলায় সাভার থানা পুলিশ তাদের জিজ্ঞাসাবাদ শুরু করেনি।\nগোয়েন্দা বিভাগ ওই মামলার তদন্তকারী না হলেও তারা ধর্ষণ এবং হত্যাচেষ্টার মামলায় জিজ্ঞাসাবাদ করছে। তবে এখনো নিশ্চিত নয় পরীমনির মামলায় তদন্ত কোন দিকে যায়। কারণ এরইমধ্যে পরীমনির বিরুদ্ধে গুলশানের অল কমিউনিটি ক্লাবে ভাঙচুরের অভিযোগে জিডি করা হয়েছে। তারও তদন্ত শুরু হয়েছে।\nএই সময়ে আরেকটি আলোচিত ঘটনা কলেজ ছাত্রী মোশারাত জাহান মুনিয়ার আত্মহত্যা। গত ২৭ এপ্রিল গুলশানের একটি ফ্ল্যাট থেকে কলেজ ছাত্রী মোশারাত জাহান মুনিয়ার লাশ উদ্ধার করা হয়। এই ঘটনায় আত্মহত্যায় প্ররোচণার অভিযোগে গুলশান থানায় বসুন্ধরা গ্রুপের এমডি সায়েম সোবহান আনভীরের বিরুদ্ধে মামলা হয়। পুলিশ শুরুতে প্ররোচণার প্রমাণ পাওয়ার কথা বললেও এখন চুপসে গেছে। দেড় মাসের বেশি সময় পার হয়ে গেলেও আসামিকে আইনের আওতায় আনা হয়নি।\nগোয়েন্দা বিভাগের যুগ্ম কমিশনার হারুন অর রশীদ বলেছেন, গুলশান থানা যদি লিখিত অনুরোধ জানায় তাহলে মুনিয়ার ঘটনায় আসামিকে তারা গ্রেপ্তার করবে। পরীমনির ঘটনায় আসামিদের গ্রেপ্তারে তিনি নেতৃত্ব দেন।\nকিন্তু গুলশান জোনের ডেপুটি পুলিশ কমিশনার সুদীপ কুমার চক্রবর্তী এর আগে বলেছেন,“আমরা প্ররোচনার বিষয়ে তথ্য প্রমাণ সংগ্রহে এখনো কাজ করছি। আইনে গ্রেপ্তারে কোনো বাধা না থাকলেও নিশ্চিত হয়েই গ্রেপ্তার করতে চাই।”\nআর বহুল আলোচিত সাগর-রুনি সাংবাদিক দম্পতি হত্যাকাণ্ডে জড়িতদের সাড়ে ৯ বছরেও চিহ্নিত করা যায়নি। ২০১২ সালের ১১ ফেব্রুয়ারি ঢাকার বাসায় তাদের হত্যা করা হয়। এ পর্যন্ত র‌্যাব ৮০ বার তদন্ত প্রতিবেদন দেয়ার তারিখ পিছিয়েছে।\nরুনির ভাই নওশের রোমান বলেন, “আমাদের পরিবারের সদস্যরাও বছরের পর বছর কেঁদেছি। কিন্তু কোনো কাজ হয়নি। এখানে আইন তার নিজস্ব গতিতে চলে না। চলে কারো ইচ্ছায় ৷ যখন তারা চায় তখন পুলিশ ম্যাজিকের মত কাজ করে। যখন চায় না তখন কিছুই হয় না। সাগর-রুনির হত্যাকারীরা আইনের আওতায় আসুক তা হয়তো একটি প্রভাবশালী মহল চায় না। তাই এখানে কিছু হচ্ছে না।”\nমানবাধিকার কমিশনের সাবেক চেয়ারম্যান অধ্যাপক ড. মিজানুর রহমান বলেন, “পরীমনি একটা চাপ সৃষ্টি করতে পেরেছেন। তিনি প্রধানমন্ত্রীকে মা সম্বোধন করে ফেসবুক পোস্ট দিয়েছেন। সংবাদ সম্মেলন করে বিচার চেয়েছেন। সংবাদমাধ্যম তা ফলাও করে প্রচার করেছে। তাই হয়তো পুলিশ ম্যাজিকের মত কাজ করেছে। কিন্তু বাস্তবে এই রকম ম্যাজিকের ঘটনা খুবই কম।\nপুলিশের ওপর চাপ না পড়লে ম্যাজিক দেখা যায় না। আর পরীমনি নিজেও একজন প্রভাবশালী নায়িকা। কিন্তু কলেজ ছাত্রী মুনিয়ার ক্ষেত্রে আমরা সেরকম হতে দেখিনি। ফলে যেটা বোঝা যায় পুলিশ নিজে থেকে তৎপর হয় না। এটা কে আইনের শাসন বলা যায়না। আইনে শাসনে পুলিশ চাপ ছাড়াই স্বাধীনভাবে কাজ করে।”\nঅবশ্য মানবাধিকার কর্মী নূর খানের রয়েছে ভিন্ন মত। তিনি বলেন, “পুলিশ আসলে শুরুতে ম্যাজিকের মত কাজ করেনি পরীমনির ঘটনায়। ঘটনার পর চার-পাঁচ দিন কিন্তু তিনি প্রতিকার পেতে দুয়ারে দুয়ারে ঘুরেছেন কিন্তু কাজ হয়নি। ঘটনার রাতেই তিনি থানায় গিয়েছিলেন কিন্তু পুলিশ মামলা নেয়নি। কিন্তু পুলিশ যখন চাপের মুখে পড়ে তখন ম্যাজিকের মত কাজ করেছে। তার আগে কিন্তু নয়।”\nবর্তমানে পুলিশের সার্বিক নিস্ক্রিয়তা নিয়ে হতাশা প্রকাশ করেন ডিএমপির গোয়েন্দা বিভাগের সাবেক প্রধান সৈয়দ বজলুল করিম। তিনি বলেন, “পুলিশের সাবেক কর্মকর্তা হওয়ায় আমাদের পরিচিত অনেকেই বিভিন্ন বিষয়ে প্রতিকার চেয়ে পুলিশের সহায়তা চায়। আমিও পুলিশকে ফোন করি, বলি। কিন্তু কোনো কাজ হয় না। আমি হতাশ। শুধু প্রধানমন্ত্রীর দৃষ্টি আকর্ষণ করা সম্ভব হলেই কাজ হয়। পরীমনি সেটা পেরেছেন বলেই পুলিশ ম্যাজিকের মত কাজ করেছে। এখন প্রধানমন্ত্রী ছাড়া কিছু হয় না। সবাই তার মুখাপেক্ষী। কিন্তু সবাই কি তার দৃষ্টি আকর্ষণ করতে পারেন?”


Loopholes of NRC - Anandabazar\nLoopholes of NRC\n৪ সেপ্টেম্বর, ২০১৯, ০০:০২:০০\nশেষ আপডেট: ৩ সেপ্টেম্বর, ২০১৯, ২৩:৫৭:৪১\nকেন্দ্রীয় বিদেশমন্ত্রী এস জয়শঙ্কর সম্প্রতি ঢাকায় গিয়া মন্তব্য করিয়াছিলেন: এনআরসি ভারতের নিজস্ব অভ্যন্তরীণ বিষয়। গত শনিবার এনআরসি চূড়ান্ত তালিকা প্রকাশের পর দেশব্যাপী যে সকল মৌলিক প্রশ্ন উঠিতেছে, সে সবের পরিপ্রেক্ষিতে মন্তব্যটি বিশেষ উল্লেখের দাবি রাখে। নাগরিকত্ব প্রমাণের নীতি ও পদ্ধতি যদি এমনই হয়, তাহা হইলে তো সংশয়ের অবকাশ থাকিবার কথা নহে যে বিপুল সংখ্যক মানুষ নিজেদের নাগরিকত্ব প্রমাণ করিতে পারিবেন না। যাঁহারা স্মরণকালের মধ্যে অন্য দেশ হইতে আসেন নাই, তাঁহাদের নিকটও নিজেদের রাষ্ট্রীয় পরিচয় এই পদ্ধতিতে প্রমাণ করা সহজ কাজ নহে। বিভিন্ন রাজনৈতিক দল— এমনকি বিজেপিও অভিযোগ তুলিতেছে: এনআরসি ঠিক ভাবে করা হয় নাই, নাগরিক-অনাগরিক হিসাব সবই গুলাইয়াছে। যাঁহাদের নাম নাগরিক তালিকায় উঠিয়াছে, তাঁহাদের অনেকেই নাকি ‘বিদেশি’। আবার যাঁহাদের নাম নাগরিক তালিকায় ওঠে নাই, তাঁহারা নাকি নিশ্চিত ভাবে নাগরিক। অর্থাৎ নামের সংখ্যা প্রাথমিক খসড়ার চল্লিশ লক্ষ হইতে চূড়ান্ত তালিকায় উনিশ লক্ষে নামিলেও সেই সংখ্যাকে প্রামাণ্য বলিবার উপায় নাই। উনিশ লক্ষ ছোট সংখ্যা নহে। এই বিপুল সংখ্যক ‘অ-নাগরিক’কে লইয়া ভারতীয় রাষ্ট্র কী করিবে, তাহাও অত্যন্ত অস্পষ্ট। এনআরসি এ দেশের একান্ত ‘অভ্যন্তরীণ বিষয়’ হইলে নিশ্চয়ই ‘বিদেশি’ হিসাবে চিহ্নিত মানুষগুলিকে বিদেশে পাঠানো হইবে না। এ দিকে নাগরিক তালিকা তৈরির পর নিশ্চয়ই নাগরিকদের সহিত তাঁহাদের কিছু পার্থক্যও করিতে হইবে। তবে? তবে কি বন্দিশিবিরই ইঁহাদের আজীবনের আশ্রয়? এত অস্পষ্ট নীতি লইয়া এই কাজে অগ্রসর হয় যে রাষ্ট্র, মানুষের জীবন লইয়া ছিনিমিনি খেলিবার নৈতিক অধিকার তাহার আছে কি? যে রাষ্ট্রের কাছে নাগরিকতার শর্তগুলিই এত অস্বচ্ছ ও ভঙ্গুর, এমন বিপুল পরিমাণ মানবাধিকার কি সে ভঙ্গ করিতে পারে?\nনাগরিক পঞ্জি প্রস্তুতির প্রয়োজনটি কেন অনুভূত হইয়াছিল, তাহা বোঝা সহজ। কোনও রাষ্ট্রের পক্ষেই অনন্ত কাল ধরিয়া অন্য দেশ হইতে আগত মানুষের স্রোতকে নিজের জনসমাজের অঙ্গীভূত করা সহজ নহে। কেবল ভারত কেন, মার্কিন যুক্তরাষ্ট্র, কিংবা ইউরোপের দেশগুলির দিকে তাকাইলেও তাহা বোঝা যায়। কিন্তু এই পথে কি সমস্যার সমাধান সম্ভব? এমন একটি ভ্রান্ত সমাধানপথ লইয়া বিজেপি এত দিন অসমে তাহার মুসলিমবিরোধী রাজনীতির নখদন্ত তীক্ষ্ণ করিয়াছে। এখনও যে এনআরসির চূড়ান্ত তালিকার বিরুদ্ধে তাহাদের তীব্র অভিযোগ, তাহা মুসলিমবিদ্বেষ হইতেই জাত। সেই কারণে এনআরসি-পর্বে ফরেনার্স ট্রাইবুনালের বিবেচনা এখনও বাকি থাকিলেও বিজেপির পক্ষ হইতে ইতিমধ্যেই জানানো হইয়াছে, তালিকা যেমনই হউক, ‘অনুপ্রবেশকারীদের চিহ্নিতকরণ’ চলিতে থাকিবে।\nএতদ্ব্যতীত, একটি গোড়ার ভাবনায় মস্ত গলদ রহিয়াছে। ধর্ম তো দূরস্থান, এমনকি কেবল ভূমি ও জন্মের বিচারেও নাগরিকত্ব নির্ধারণের প্রক্রিয়াটি অচিন্তনীয় রকমের সঙ্কীর্ণ। অন্যান্য সভ্য দেশের দিকে তাকাইলেও বিষয়টি বোধগম্য হয়। নাগরিকতা অর্জন করিবার বিষয়ও বটে। এবং যান্ত্রিক ভাবে কোনও বৎসরকে তাহার সীমারেখা হিসাবে নির্দিষ্ট করা যায় না। কোনও প্রগতিবাদী উন্নতিকামী রাষ্ট্র, যে নিজেকে (এখনও) লিবারাল বলিয়া পরিচয় দেয়, এই ভাবে নাগরিকতার সঙ্কীর্ণতম নীতিটি তাহাকে বরণ করিয়া লইতে দেখিলে হতাশায় গ্রস্ত হওয়া ছাড়া উপায় নাই। একটি সমুন্নত আদর্শের মাথা মুড়াইয়া তাহাকে দুই ধর্মসম্প্রদায়ের যুদ্ধভূমিতে পরিণত করিতে দেখিলে ভয়ে শিহরিত হওয়া ছাড়া উপায় নাই। ভারতীয় রাষ্ট্র কি বুঝিতেছে, কোন বিভীষিকাময় নৈরাজ্যের দিকে সে যাত্রা করিয়াছে?


ভারতকে চাঁদ আর মঙ্গলে পৌঁছে দিয়েছেন যিনি - নতুন কাগজ : নতুন কাগজ\nরবিবার, ২৬শে জানুয়ারি, ২০২০ ইং | ১২ই মাঘ, ১৪২৬ বঙ্গাব্দ | ২৯শে জমাদিউল-আউয়াল, ১৪৪১ হিজরী\nক্লাস শুরু হওয়ার আগে গরুর গোবর পরিষ্কার করতাম আমি। কিন্তু দুর্গন্ধ থেকে যেত।’ বলেন ড. মিলস্বামী আন্নাদুরাই।\nনিজের পেশায় থাকা আর অন্য আট-দশ জনের মতো শিক্ষার সুযোগ ছিল না তার। তিনি ভারতের প্রথম সারির একজন মহাকাশ বিজ্ঞানী- মঙ্গল আর চন্দ্রাভিযানের সফলতার পেছনে অবদান রয়েছে তার। শিক্ষাজীবনের প্রথম তিন বছর তিনি ক্লাস করেছেন অদ্ভুত সব জায়গায়। কখনো গাছের তলায়, কখনো মন্দিরের বারান্দায় আবার কখনো গোয়াল ঘরে ক্লাস করেছেন তিনি। তাহলে কিভাবে প্রযুক্তি শিল্পের সর্বোচ্চ পর্যায়ে পৌঁছালেন তিনি?\nআন্নাদুরাইয়ের পায়ে পরার মতো কোন জুতা ছিল না। আর তার গ্রামে বিদ্যুৎ পৌঁছেছিলো যখন তার বয়স আট বছর। তবে দ্রুতই পরিবর্তিত হচ্ছিল পৃথিবী। ১৯৬০ সালের ওই সময়টাতে যুক্তরাষ্ট্র এবং রাশিয়ার প্রতিযোগিতা গিয়ে ঠেকেছিলও মহাকাশ পর্যন্ত। ভারতও সেদিকেই এগিয়ে যাচ্ছিল এবং ১৯৬৩ সালের ২১ নভেম্বর প্রথম রকেট লঞ্চ করে দেশটি। তবে এসবের কিছুই সাধারণ ভারতীয়দের জীবনযাত্রায় তেমন প্রভাব ফেলেনি। দক্ষিণ ভারতের তামিলনাড়ুর ছোট গ্রাম কোধাবাড়িতে বেড়ে উঠছিলেন আন্নাদুরাই। তার মতো ভারতের বেশিরভাগ মানুষ তখন শিল্প-পূর্ব যুগে বাস করছিলেন যেখানে স্বাস্থ্য ও শিক্ষার সুযোগ ছিল অপ্রতুল।\nবিবিসিকে তিনি বলেন, ‘আমার বাবা বলতেন যে, ইতিহাস তৈরি করতে হলে ইতিহাস পড়তে হয়।’ তার বাবা ছিলেন একজন স্কুল শিক্ষক। আর সেলাইয়ের কাজ করে কিছুটা বাড়তি উপার্জন করতেন তিনি। পরিবারকে ভরণপোষণের জন্য তার আয় যথেষ্ট হলেও সঞ্চয় বলতে তেমন কিছুই থাকতো না। এক সময় তিনি ভেবেছিলেন, আন্নাদুরাই হয়তো উচ্চশিক্ষা গ্রহণের সুযোগই পাবে না।\nকিন্তু হঠাৎ করেই জীবন বদলে দেয়ার মতো সুযোগ পেয়ে যান কিশোর আন্নাদুরাই। ‘আমার বয়স যখন ১২ বছর, তখন রেডিওতে গ্রামের শিক্ষার্থীদের জন্য সরকারি এক বৃত্তির খবর শুনি আমি। আর আবেদনও করি’,বলেন আন্নাদুরাই।\nওই বৃত্তি তার আর্থিক সংকট কাটিয়ে তাকে পাশের শহরের একটি ভালো স্কুলে ভর্তি হতে সহায়তা করে। তিনি বলেন, ‘সেসময় আমার বাবা প্রতিমাসে ১২০ রুপি আয় করতেন। আর বৃত্তির অর্থ ছিল বছরে এক হাজার রুপি।’ ১৯৭০ সালে এক ডলার সাড়ে সাত রুপির সমান ছিল। জেলার সেরা আর রাজ্যে ৩৯তম মেধাবী শিক্ষার্থী হিসেবে স্কুল শেষ করেন তিনি। যা পরবর্তীতে তাকে আরও শিক্ষার খরচ যোগাতে সহায়তা করে।\nআন্নাদুরাই ইঞ্জিনিয়ারিং কলেজে ভর্তির কিছুদিন আগে, ১৯৭৫ সালে রাশিয়ার সহায়তায় আরিয়াভাটা নামে নিজেদের প্রথম স্যাটেলাইট উৎক্ষেপণ করে ভারতীয় মহাকাশ সংস্থা। স্যাটেলাইটের সংকেত গ্রহণের জন্য ব্যাঙ্গালোরের বেশ কিছু শৌচাগারকে তাৎক্ষনিকভাবে তথ্য কেন্দ্রে রূপান্তর করা হয়। ছয় মাস চলার জন্য স্যাটেলাইটটির নকশা করা হয়েছিলো। তবে এটি ঠিকভাবে কাজ করেছিলো মাত্র চার দিন। চার বছর পর, স্যাটেলাইট বহনে সক্ষম ভারতের নিজেদের তৈরি একটি রকেট উৎক্ষেপণ প্রচেষ্টাও ব্যর্থ হয়।\n১৯৮০ সালের শুরুর দিকে আন্নাদুরাই ভারতের মহাকাশ গবেষণা সংস্থা-আইএসআরও তে যোগ দেন। তিনি বলেন, ‘অ্যাসবেসটস শিটের নিচে আমরা কাজ করতাম। আর প্রতি চার বছরে মাত্র একটি স্যাটেলাইট উৎক্ষেপণ করতাম।’তামিলভাষী হওয়ার কারণে এবং ইংরেজি ও হিন্দিতে দুর্বলতা থাকায় যোগাযোগে বেশ অসুবিধার মুখে পড়তে হতো তাকে।\nতিনি বলেন, ‘অনেক সময় মানুষ আমার ইংরেজি শুনে হাসতো।’\nশুরুটা খারাপ হলেও, আটটি আইএনএসএটি বা ইনসাট স্যাটেলাইট অভিযানে কাজ করেছেন তিনি। ইনসাট’স হল ভারতীয় মহাকাশ কর্মসূচির মূল চালিকাশক্তি। যেগুলো আবহাওয়ার পূর্বাভাস থেকে শুরু করে ম্যাপিং এবং সম্প্রচার-সবই করতো। ২০০৩ সালে, চন্দ্রাভিযান হাতে নেয়ার আগে, একবার মহাকাশ সংস্থা ছেড়ে দিয়ে বেসরকারি খাতে লোভনীয় চাকরী করারও চিন্তা করেছিলেন আন্নাদুরাই।\nতিনি বলেন, ‘আমাদের মূল লক্ষ্য ছিল আগের অভিযানগুলোতে যেসব বিষয় বাদ পড়েছে সেগুলো নিয়ে গবেষণা করা। আমরা জানতে চেষ্টা করেছিলাম যে, চাঁদে কি পরিমাণ পানি রয়েছে এবং এগুলোর গঠন কেমন।’\n২০০৮ সালের এক বৃষ্টিময় বর্ষার দিনে চেন্নাই থেকে ১০০ কিলোমিটার উত্তরের শ্রীহরিকোটা থেকে চন্দ্রাভিযান-১ উৎক্ষেপণ করা হয়। এটি চাঁদের বুকে ভারতের পতাকা স্থাপন করে এবং চাঁদের পানির উপস্থিতি প্রমাণ করে। ভারতীয় গণমাধ্যমে এই সফলতা উদযাপন করা হয়।তবে যেখানে লাখ লাখ মানুষের মৌলিক চাহিদা পূরণের অর্থ নেই সেখানে এ ধরণের প্রকল্পে অর্থ খরচ নিয়ে অনেকেই প্রশ্ন তোলেন।\nতিনি বলেন, ‘দরিদ্রের একটা বড় কারণ ছিল শিল্প বিপ্লবে আমাদের অংশগ্রহণ না করা। জাতি হিসেবে এতো বিপুল মানব সম্পদ থাকা সত্ত্বেও মহাকাশ গবেষণার সুবিধা না নিয়ে শুধু দর্শকের ভূমিকা পালন করতে পারি না আমরা।’\nকয়েক বছর পর, তার নেতৃত্বেই প্রথম দেশ হিসেবে মঙ্গলে প্রথম চেষ্টাতেই নমুনা পাঠাতে সক্ষম হয় ভারত। তিনি বলেন, ‘চাঁদে পৌঁছাতে হলে আমাদের স্যাটেলাইটকে প্রতি সেকেন্ডে এক কিলোমিটার যেতে হতো। আর মঙ্গলে পৌঁছাতে হলে প্রতি সেকেন্ডে ৩০ কিলোমিটার দূরত্ব অতিক্রম করার প্রয়োজন হয়। যা করতে বড় ধরণের পরিকল্পনা ও গণনার দরকার হয়েছিলো।’\nভারতের মঙ্গল পরিক্রমণকারী যানকে ‘লাল গ্রহে’পৌছাতে সাড়ে ১০ মাস লেগেছিল। খরচ হয়েছিলো ৭৩ মিলিয়ন ডলার। তবে এটি ছিল এখন পর্যন্ত সবচেয়ে সস্তা মঙ্গল অভিযান। তিনি বলেন, ‘আমি আমার উপদেষ্টা প্রফেসর ইউ আর রাওকে বলেছিলাম যে, আপনার স্যাটেলাইট আরিয়াভাটার ছবি দুই টাকার ব্যাংক নোটে ছাপা হয়েছিলো। আর আমার মঙ্গল অরবিটারের ছবি ছাপা হয়েছে দুই হাজার টাকার ব্যাংক নোটে। আমরা হাজার গুণ এগিয়ে গেছি’, তিনি বলেন।\nচাঁদে ভারতের প্রথম অভিযানের ১১ বছর পর, মহাকাশ বাজার অনেক বদলে গেছে। স্পেস এক্স এবং এর বারবার ব্যবহার উপযোগী ভারী রকেট আশ্চর্যজনকভাবে ব্যয় কমিয়ে আনছে। তিনি বলেন, ‘আমাদের তাল মেলাতে হবে। আমরা বারবার ব্যবহার উপযোগী লঞ্চার উন্নয়নের চেষ্টা করছি।’\nভারতের মহাকাশ কর্মসূচিকে বিরল সফলতা হিসেবে ধরা হয় এবং জাতীয়ভাবেও সমর্থন দেয়া হয়। এই অর্জন ভারতকে প্রযুক্তিগত শক্তি হিসেবে নিজেদের প্রতিষ্ঠিত করতে সহায়তা করেছে। যাই হোক, জাতীয় সম্মান এখনো মহাকাশ কর্মসূচির মূল চালিকাশক্তি। আর মহাকাশে মানুষ পাঠানো অভিযানের বিষয়টিও ইসরোর পরিবর্তে রাজনৈতিক নেতৃত্বরাই ঘোষণা করেছে। অতীতের মতোই এখনো ইসরোর প্রথম সারির বিজ্ঞানীদের মধ্যে অনেকেই যেমন বর্তমান প্রধানও ড. আন্নাদুরাইয়ের মতোই গ্রামাঞ্চল কিংবা ছোট শহর থেকে এসেছেন।\nজুলাইয়ে ভারত তার বিলম্বিত চন্দ্র অভিযান “চন্দ্রায়ন-২” শুরু করবে। চাঁদে প্রথম অভিযানের ১১ বছর পর হতে যাচ্ছে দ্বিতীয় এই অভিযান। এই অভিযান চন্দ্র পৃষ্ঠ এবং এতে থাকা পানি, খনিজ এবং পাথরের গঠন নিয়ে তথ্য সংগ্রহ করবে। শুরুর বছরগুলোতে এই অভিযানের নেতৃত্ব দেবেন ড. আন্নাদুরাই।\nতিনি বলেন, ‘এখনো পর্যন্ত পরিচালিত অভিযানগুলোর মধ্যে এটি সবচেয়ে বেশি জটিল।’\nড. আন্নাদুরাই চাঁদে দ্বিতীয় অভিযানের সমাপ্তি দেখে যেতে চেয়েছিলেন। তবে গত বছরের জুলাইয়ের শেষ দিনে অবসর নেন তিনি। তিনি মহাকাশের শান্তিপূর্ণ ব্যবহার বিষয়ক জাতিসংঘের কমিটির প্রধানের দায়িত্ব পালন করেছেন টানা দুই বছর। ভারত সরকারের তৃতীয় সর্বোচ্চ পুরষ্কারসহ বেশ কিছু জাতীয় ও আন্তর্জাতিক পুরষ্কার জিতেছেন তিনি। ‘আমি ১০ বছর বয়সে সাঁতার শিখতে চেয়েছিলাম বলে আমার বন্ধুরা আমাকে চাষাবাদের জন্য তৈরি বড় একটি কুপে ধাক্কা দিয়ে ফেলে দিয়েছিলো।’\nভেসে থাকতে হাত-পা ছুড়েছিলাম আমি। অভিজ্ঞতা ছিল ভয়ংকর। তবে আমি খুব দ্রুত সাতার শিখেছিলাম। আমার কঠিন অবস্থা আমাকে শিখিয়েছে যে, দরিদ্রতা থেকে মুক্তির একমাত্র পথ হচ্ছে শিক্ষা,’ড. আন্নাদুরাই বলেন। তিনি নিয়মিত তার গ্রামে যান এবং তার পুরনো স্কুলটি সংস্কারে তহবিল সংগ্রহ করছেন।\nড. আন্নাদুরাই একটি ছোট গাড়ি চালান এবং শহরের কাছে একটি আবাসিক এলাকায় বাস করেন। তিনি বলেন, বেশ আরামেই জীবন পার করছেন এবং অর্থ কখনোই তার কাছে মুখ্য ছিল না। ‘আমরা যখন চন্দ্রায়ন-১ এ কাজ করতাম, আমি আমার দলের সদস্যদের বলতাম, এটি শুধু একটি প্রকল্প নয় বরং আমরা ইতিহাস গড়ছি’,তিনি বলেন।\nতিনি হয়তো ক্লাসে ইতিহাস ঘৃণা করতেন কিন্তু ক্লাসরুমের বাইরে ইতিহাসই তৈরি করেছেন বটে। তার জীবন কাহিনী এখন তার রাজ্য তামিলনাড়ুর স্কুলের পাঠ্যসূচীতে অন্তর্ভুক্ত করা হয়েছে।\nচালু হচ্ছে বিশ্বের প্রথম ৫জি স্মার্ট হোটেল


অর্থনৈতিক রিপোর্টার | প্রকাশের সময় : ২৮ জানুয়ারি, ২০১৯, ১২:০২ এএম\nগতকাল রোববার ব্যাংকের এলিফ্যান্ট রোড শাখার মাধ্যমে কৃষি মন্ত্রাণালয়ের ডেপুটি সেক্রেটারী মো. আল মামুনের অনুকূলে ঋণের চুড়ান্ত অনুমোদন প্রদানের মধ্য দিয়ে সর্বপ্রথম ঋণ বিতরণ কার্যক্রম শুরু করল ব্যাংকটি। ব্যাংকের ম্যানেজিং ডিরেক্টর এন্ড সিইও মো. আতাউর রহমান প্রধান ঋণের পে-অর্ডার গ্রাহকের নিকট হস্তান্তর করেন। ব্যাংকের এমডি বলেন, সরকারি সিদ্ধান্তের আলোকে রূপালী ব্যাংক লিমিটেড অগ্রাধিকার ভিত্তিতে সরকারি কর্মচারীদের গৃহ নির্মাণ ঋণ বিতরণের সিদ্ধান্ত নিয়েছে। স্বল্প সময়ে মধ্যে ঋণ সুবিধা লাভ করায় গ্রাহকও ব্যাংক কর্তৃপক্ষকে ধন্যবাদ জানান।\nউল্লেখ্য, রাষ্ট্রীয় মালিকানাধীন বাণিজ্যিক ব্যাংকগুলোর মধ্যে রূপালী ব্যাংকই সর্বপ্রথম সরকারি কর্মচারী গৃহনির্মাণ ঋণের টাকা বিতরণ করল। এ সময় অন্যান্যদের মধ্যে উপস্থিত ছিলেন ডেপুটি ম্যানেজিং ডিরেক্টর মোহাম্মদ জাহাঙ্গীর আলম, মো. মোরশেদ আলম খন্দকার, বেলায়েত হোসেন, জিএম মো. শফিকুল ইসলাম, মো. শওকত আলী, ডিজিএম মো. শাহেদুর রহমান ও শাখা ব্যবস্থাপক মো. ইলিয়াস হোসেনসহ ব্যাংকের অন্যান্য কর্মকর্তারা।


কাশ্মীর ইস্যুতে ভারতের পাশে থাকবে রাশিয়া! কাশ্মীর ইস্যুতে ভারতের পাশে থাকবে রাশিয়া! – Ittefaq 24\nবুধবার কাশ্মীর ইস্যুতে মুখ খোলেন রুশ রাষ্ট্রদূত৷ বলেন, ‘‘এটি ভারত সরকারের সার্বভৌম সিদ্ধান্ত৷ এটা ভারতের অভ্যন্তরীণ বিষয়৷ ভারত-পাকিস্তানের মধ্যে যে সমস্যাগুলি রয়েছে, তা কথাবার্তার মাধ্যমেই মিটিয়ে নেবে দু’দেশ৷ সিমলা চুক্তি ও লাহোর ঘোষণা অনুযায়ী সমস্যার সমাধান করবে৷’’ একই মত জানিয়েছেন ভারতের রুশ দূতাবাসের প্রধান রোমান ববস্কিনও৷ কাশ্মীর ইস্যুতে স্বতঃপ্রণোদিত ভাবে আমেরিকা মধ্যস্থতার বার্তা দিলেও, সেই পথে হাঁটেনি রাশিয়া৷ ভারতে অবস্থিত রুশ দূতাবাসের প্রধান স্পষ্ট জানিয়ে দিয়েছেন, ভারত-পাকিস্তান না চাইলে এই ইস্যুতে মধ্যস্থতা করবে না রাশিয়া৷ এখানেই শেষ নয়, তিনি আরও বলেন, বিষয়টি যে একান্তই ভারতের অভ্যন্তরীণ বিষয়, তা রাষ্ট্রসংঘের নিরাপত্তা পরিষদেও জানিয়েছে রাশিয়া৷ এর আগে রাষ্ট্রসংঘের নিরাপত্তা পরিষদের ‘ঘরোয়া বৈঠকে’ কাশ্মীর ইস্যুতে ভারতকে সমর্থন করেছে চিন বাদে বাকি চার স্থায়ী সদস্য৷ এমনকী, ইন্দোনেশিয়া ও কুয়েতের সমর্থন জোগাড়েও সমর্থ হয় নয়াদিল্লি৷\nআমেরিকা আগেই সরে গিয়েছে৷ হাত তুলে নিয়েছে রাষ্ট্রসংঘও৷ কিন্তু তালিকাটা শেষ হয়নি৷ কাশ্মীর থেকে ৩৭০ ধারা বিলোপ ইস্যুতে আরও একবার ধাক্কা খেল পাকিস্তান৷ এই বিষয়টিকে কেন্দ্র করে আন্তর্জাতিক মহলে ভারতকে প্যাঁচে ফেলার যে ষড়যন্ত্র করেছিল ইসলামাবাদ, বুধবার তা ভেস্তে দিল রাশিয়া৷ ৩৭০ ধারা বিলুপ্তির বিষয়ে ভারতের পাশে দাঁড়ালেন ভারতে নিযুক্ত রুশ রাষ্ট্রদূত নিকোলে কুদাশচেভ৷ নয়াদিল্লির সুরে তিনিও সাফ জানালেন, এটি ভারতের অভ্যন্তরীণ বিষয়৷\nসম্প্রতি, জি-৭ শীর্ষ বৈঠকের আগে মার্কিন প্রেসিডেন্টকে পাশে বসিয়ে, কাশ্মীর ইস্যুতে তাঁর দেওয়া মধ্যস্থতার বার্তা খারিজ করেন ভারতের প্রধানমন্ত্রী৷ সাফ বলেন, ‘‘কাশ্মীর, ভারত-পাকিস্তানের দ্বিপাক্ষিক বিষয়৷ এই ইস্যুতে অন্যের সাহায্যের প্রয়োজন নেই৷’’ ভারতের প্রধানমন্ত্রীর থেকে এমন বার্তা পেয়ে, সুর পালটান ট্রাম্পও৷ নিজেরই দেওয়া ‘মধ্যস্থতা’র বার্তা খারিজ করে দেন তিনি৷ মোদির সুরে জানান, এই সমস্যা ভারত-পাকিস্তান কথাবার্তার মাধ্যমে মিটিয়ে নেবে৷ বরং সন্ত্রাসবাদ ইস্যুতে ভারতের পাশে থাকার আশ্বাস দেন মার্কিন প্রেসিডেন্ট৷ স্পষ্ট জানান, এই ইস্যুতে একজোট হয়ে লড়বে ভারত-আমেরিকা৷


সভাপতি ড. গাজী মহসীন সম্পাদক নাসির উদ্দিন\nপ্রকাশ : ১৩ ডিসেম্বর ২০১৮, ২০:৩২\nনোয়াখালী বিজ্ঞান ও প্রযুক্তি বিশ্ববিদ্যালয় (নোবিপ্রবি) শিক্ষক সমিতির কার্যনির্বাহী পরিষদ নির্বাচন-২০১৯ সম্পন্ন হয়েছে। নির্বাচনে বঙ্গবন্ধুর আদর্শ, মহান মুক্তিযুদ্ধের চেতনায় বিশ্বাসী প্রগতিশীল শিক্ষক প্যানেল ‘নীল দল’ (আওয়ামী পন্থী) নিরঙ্কুশ জয়লাভ করেছে।\nএতে সভাপতি হিসেবে নীল দলের কৃষি বিভাগের অধ্যাপক ড. গাজী মহসীন এবং সাধারণ সম্পাদক হিসেবে ইংরেজি বিভাগের সহকারী অধ্যাপক নাসির উদ্দিন নির্বাচিত হয়েছেন।\nবৃহস্পতিবার সকাল ৯টা থেকে বিশ্ববিদ্যালয়ের হাজী মোহাম্মদ ইদ্রিস অডিটোরিয়ামের দ্বিতীয় তলার ২০৬ নং কক্ষে নির্বাচন শুরু হয়। চলে দুপুর ২ টা পর্যন্ত। নির্বাচন শেষে চলে ভোট গণনা। এরপর বিকেল ৫ টায় আনুষ্ঠানিকভাবে ফলাফল ঘোষণা করেন প্রধান নির্বাচন কমিশনার কৃষি বিভাগের অধ্যাপক ড. আতিকুর রহমান ভূইয়া।\nএসময় উপস্থিত ছিলেন উপ-কমিশনার ফিশারীজ এন্ড মেরিন সাইন্স বিভাগের অধ্যাপক ড. বেলাল হোসেন ও বাংলা বিভাগের সহকারী অধ্যাপক মাসুদসহ বিশ্ববিদ্যালয়ের সকল শিক্ষকবৃন্দ।\nনির্বাচনে ‘নীল দল’ (আওয়ামী পন্থী) এবং মহান মুক্তিযুদ্ধ, বাঙালি জাতীয়তাবাদ ও ধর্মীয় মূল্যবোধে বিশ্বাসী শিক্ষক প্যানেল ‘সাদা দল’ (বিএনপি পন্থী) প্রতিদ্বন্দ্বিতা করে।\nএর মধ্যে নির্বাচনে আওয়ামীপন্থী শিক্ষকদের প্যানেল নীল দলের সভাপতি পদে কৃষি বিভাগের অধ্যাপক ড. গাজী মহসীন এবং সাধারণ সম্পাদক পদে ইংরেজি বিভাগের সহকারী অধ্যাপক নাসির উদ্দিন প্রতিদ্বন্দ্বিতা করেন।\nঅপরদিকে বিএনপিপন্থী সাদা দল থেকে সভাপতি পদে ফিশারীজ এন্ড মেরিন সাইন্স বিভাগের অধ্যাপক ড. জাহাঙ্গীর সরকার এবং সাধারণ সম্পাদক পদে ফার্মেসি বিভাগের অধ্যাপক ড. মুহাম্মদ শফিকুল ইসলাম এ নির্বাচনে প্রতিদ্বন্দ্বিতা করেন।\nনির্বাচনের ফলাফলে মোট ১১টি পদের সবকটিতেই জয়ী হয়েছে নীল দল। এর মধ্যে অধ্যাপক ড. গাজী মহসীন ১৯৪ ভোট পেয়ে সভাপতি এবং সহকারী অধ্যাপক নাসির উদ্দিন ১৯০ ভোট পেয়ে সাধারণ সম্পাদক হিসেবে নির্বাচিত হয়েছেন।\nনির্বাচিত অন্যান্যরা হলেন— সহ-সভাপতি পদে সহযোগী অধ্যাপক নাহিদ আক্তার (১৭৭ ভোট), সদস্য পদে সহকারী অধ্যাপক ধীরেন্দ্র নাথ বর্মন (১৯৪ ভোট), প্রভাষক সুভ ভৌমিক (১৯৬ ভোট), প্রভাষক সঞ্জিতা দেওয়ানজী (১৭২ ভোট) ও প্রভাষক সাল্লাহউদ্দিন মিল্লাত (১৯৪ ভোট)।\nএছাড়া কোনো প্রতিদ্বন্দ্বী না থাকায় বাকি চারটি পদের পদপ্রার্থীরা বিনা প্রতিদ্বন্দ্বিতায় নির্বাচিত হয়েছেন। বিনা প্রতিদ্বন্দ্বিতায় নির্বাচিতরা হলেন— যুগ্ম সাধারণ সম্পাদক পদে সহকারী অধ্যাপক নুরুজ্জামান ভূঁইয়া (আই আই টি ইনস্টিটিউট), কোষাধ্যক্ষ পদে প্রভাষক ইকবাল হোসেন ( অর্থনীতি বিভাগ), প্রচার সম্পাদক পদে সহকারী অধ্যাপক শফিকুল ইসলাম (কৃষি বিভাগ) এবং ক্রীড়া ও সাংস্কৃতিক সম্পাদক পদে প্রভাষক ওয়ালিউর রহমান আকন্দ বিপুল (শিক্ষা বিভাগ)।\nএদিকে নির্বাচনের ফলাফল ঘোষণার পর ক্যাম্পাসে আনন্দ মিছিল করেছে বিশ্ববিদ্যালয়ের আওয়ামীপন্থী নীল দলের শিক্ষকরা। বিকেলে বিশ্ববিদ্যালয়ের হাজী মোহাম্মদ ইদ্রিস অডিটোরিয়ামে আনুষ্ঠানিকভাবে ফল ঘোষণার পর এ মিছিল করেন তারা।


০৩:৪৬ শনিবার, ২৫ জুন ,২০২২\nদুনিয়া ও পরকালের সুন্দর জীবন গঠনের সুন্দর উপদেশ। হজরত ওমর রাদিয়াল্লাহু আনহুকে দেওয়া হজরত আবু বকর রাদিয়াল্লাহু আনহুর উপদেশ। চমৎকার এ উপদেশে যে কারো দুনিয়া ও পরকাল হবে সুন্দর ও অতি উত্তম। কী সেই উপদেশ?\nআল কুরআন বিশ্বজগতের স্রষ্টা ও প্রতিপালক, মহান আল্লাহ রাব্বুল আলামিনের কালাম বা বাণী। আল্লাহ রাব্বুল আলামিন মানুষকে দুনিয়াতে পাঠিয়েছেন খেলাফতের দায়িত্ব দিয়ে। সে দায়িত্ব যেন মানুষ সঠিকভাবে প্রতিপালে সক্ষম হয়, সে জন্য পাঠিয়েছেন নবী\nআল্লাহ তাআলা বান্দার প্রতি বেশি খুশি হলে ৩টি জিনিস দান করেন। সেগুলো হলো- কন্যা সন্তান; মেহমান এবং বৃষ্টি। বর্ষা মৌসুমে অধিক বৃষ্টি হয়। বৃষ্টি বেশি হলেই অনেকে নানান কথা বলে থাকেন। কিন্তু বৃষ্টির সময়\nপৃথিবীর বয়স যত বাড়ছে, আমরা ততোই কেয়ামতের নিকটবর্তী হচ্ছি। রাসুলুল্লাহ (সা.) তার হাদিসের মাধ্যমে আমাদের কাছে কিয়ামতের অনেক নিদর্শনের বর্ণনা দিয়েছেন।তন্মধ্যে বেশ কিছু নিদর্শন ইতোমধ্যে বাস্তবায়িত হয়ে গেছে বলে অনেক স্কলার বলছেন। এর দ্বারা\nআল্লাহ তায়ালা পৃথিবীতে অগণিত নবী-রাসূল পাঠিয়েছেন। তাদের সঠিক সংখ্যা একমাত্র আল্লাহ তায়ালাই ভালো জানেন। তাঁরা হলেন পৃথিবীতে আল্লাহর প্রতিনিধি। পৃথিবীতে আল্লাহ তায়ালা মিশন বাস্তবায়ন করার জন্যই নবী-রাসূলদের পাঠিয়েছেন। তাদের পাঠানোর উদ্দেশ্য হলো ১. আল্লাহর বাণী পৌঁছানো


ম্যাকারনি পেঙ্গুইন (ইউডিপেটস ক্রিসলোফাস) | অবিশ্বাস্য তথ্য | একলস - প্রাণী\nম্যাকারনি পেঙ্গুইন বৈজ্ঞানিক শ্রেণিবদ্ধকরণ\nম্যাকারনি পেঙ্গুইন সংরক্ষণের অবস্থা:\nম্যাকারনি পেঙ্গুইন তথ্য\nফিশ, স্কুইড, ক্রাস্টেসিয়ানস\n80-100 সেমি (31-39 ইন)\nসাব-এন্টার্কটিকার সমুদ্র এবং বরফ-দ্বীপপুঞ্জ\nচিতা সীল, খুনি তিমি\n100,000 জন সদস্যের উপনিবেশে জড়ো!\nম্যাকারনি পেঙ্গুইন শারীরিক বৈশিষ্ট্য\n3.2-6.4 কেজি (7-14 এলবিএস)\nসাধারণ চেহারার ম্যাকারনি পেঙ্গুইনগুলি সাগরে 200 ফুট গভীরতায় ডুব দিতে পারে!\nঅ্যান্টার্কটিক এবং সাব-এন্টার্কটিক উপদ্বীপে ম্যাকারনি পেঙ্গুইনগুলি পাওয়া যায়। তারা ক্রিল, মাছ খায়, স্কুইড , এবং কিছু crustaceans। এই পাখি বিশাল গ্রুপে বাস করে যার মধ্যে কয়েক লক্ষ পেনগুইন রয়েছে। এগুলি কালো ও সাদা একটি উজ্জ্বল কমলা ক্রেস্ট বা মাথার পালকের কুঁকড়ানো। ম্যাকারনি পেঙ্গুইনের সরকারী সংরক্ষণের অবস্থা দুর্বল ।\n5 ম্যাকারনি পেঙ্গুইন তথ্য\nম্যাকারনি পেঙ্গুইনগুলি 15 মাইল প্রতি ঘন্টা বেগে সাঁতার কাটতে পারে।\nবেশিরভাগ পেঙ্গুইনগুলি waddle করার সময়, ম্যাকারনি পেঙ্গুইনগুলি হাঁটা, হপ এবং আরোহণ করতে পারে।\nমহিলা ম্যাকারোনি পেঙ্গুইনগুলি সাধারণত মাত্র দুটি ডিম দেয় এবং কখনও কখনও এটি অতিরিক্ত পরিমাণে ছোট হলেও একটি ফেলে দেয়।\nএই পাখিগুলি বন্য অবস্থায় 20 বছর বেঁচে থাকতে পারে।\nম্যাকারনি পেঙ্গুইনগুলি শেল্ড প্রাণীদের হজমে সহায়তা করার জন্য ছোট ছোট পাথর গ্রাস করে।\nম্যাকারনি পেঙ্গুইন বৈজ্ঞানিক নাম\nম্যাকারনি পেঙ্গুইনের বৈজ্ঞানিক নামইউডিপেটস ক্রাইসোলোফাস। ইউডিপেটস শব্দের গ্রীক অর্থ ‘গুড ডুবুরি’ এবং ক্রিসলোফাসের অর্থ ‘সোনার’ এবং ‘ক্রেস্ট।’ এই পাখিটি স্পেনিসিডে পরিবার এবং আভেসের শ্রেণীর অন্তর্ভুক্ত।\nরঙিন ক্রেস্টের কারণে এর সাধারণ নামটি এসেছে। অষ্টাদশ শতাব্দীতে, নাবিকরা যারা এই অনন্য পেঙ্গুইন দেখেছিলেন তারা এটিকে ম্যাকারনি হিসাবে উল্লেখ করতে শুরু করেছিলেন। ঝাঁকুনিপূর্ণ, বর্ণা .্য পোশাক পরে এমন ব্যক্তির জন্য ম্যাকারনি হ'ল একটি অপবাদজনক শব্দ। এছাড়াও, পাখিটি 'ইয়ঙ্কি ডুডল' গানে সেই ব্যক্তির কথা মনে করিয়ে দিয়েছে যিনি '... তার ক্যাপটিতে একটি পালক আটকেছিলেন এবং তাকে ম্যাকারনি বলেছিলেন ...'\nম্যাকারনি পেঙ্গুইন উপস্থিতি\nএই পেঙ্গুইনগুলির প্রচলিত রয়েছে পেঙ্গুইন এর বুকে সাদা পালকের পাশাপাশি এর পিছনে, ঘাড় এবং মাথায় কালো পালকের চেহারা look উপরন্তু, এটি একটি লাল বিল এবং মাথার উপর কমলা পালকের একটি ক্রেস্ট আছে। এই পেঙ্গুইন এর চেহারাতে খুব অনুরূপ রাজকীয় পেঙ্গুইন । ম্যাকারনি পেঙ্গুইন ছয়টি পেঙ্গুইনের একটি দল যার মধ্যে একটি ক্রেস্ট রয়েছে ফায়ারল্যান্ডল্যান্ড ক্রেস্ট পেঙ্গুইন , দ্য দক্ষিন রকহোপার পেঙ্গুইন , স্নারেস পেঙ্গুইন, খাঁটি-ক্রেস্ট পেঙ্গুইন এবং উত্তর রকহোপার পেঙ্গুইন ।\nপাফিনস , ওউস এবং মুরসের চেহারাতে ম্যাকারনি পেঙ্গুইনের সাথে খুব মিল। এছাড়াও, এই পাখির সমস্ত সাঁতার কাটতে এবং ডুব দিতে পারে। যাহোক, puffins , ওকস, এবং মুরস উড়তে পারে যেখানে ম্যাকারনি পেঙ্গুইন পারে না।\nএই মাঝারি আকারের পেঙ্গুইনগুলি 20 থেকে 28 ইঞ্চি লম্বা হয় এবং গড়ে 12 পাউন্ড ওজনের হয়। রেফারেন্সের জন্য, একটি 20-ইঞ্চি লম্বা পেঙ্গুইন একটি বোলিং পিনের চেয়ে কয়েক ইঞ্চি লম্বা এবং 12 পাউন্ডের পেঙ্গুইন ওজনের পেইন্টের গ্যালন ক্যানের সমান।\nএই পেঙ্গুইনরা তাদের সময়ের কিছুটা সময় সাগরে ব্যয় করে। তাদের পা রয়েছে যা তাদের সাঁতার কাটতে সহায়তা করে এবং সেই সাথে একটি লেজ যা রডর হিসাবে কাজ করে, তাদের যে দিকে যেতে চায় সেদিকে চালিত করে। যখন ম্যাকারনি পেঙ্গুইনগুলি জমিতে থাকে, তখন তাদের পাথুরে অঞ্চল, বেলে অঞ্চল এবং ক্লিফগুলি চলাচল করতে হবে। তাদের ওয়েবযুক্ত পা তাদের পিচ্ছিল পাথরের উপর দিয়ে হপ বা হাঁটার ক্ষমতা দেয়।\nতবে জমিতে, ম্যাকারনি পেঙ্গুইনের দৃষ্টি খুব ভাল নয়। তবে, এই পাখিগুলি সাগরে সাঁতার কাটার সময় খুব ভাল দেখতে পারে। প্রকৃতপক্ষে, তারা শিকারীদের পছন্দ এবং এড়ানোর জন্য তাদের দুর্দান্ত জলতলের দৃষ্টি ব্যবহার করে চিতা সীল এবং শিকারি তিমি । কিছু শিকারী থেকে বাঁচতে তারা সমুদ্রের গভীরেও ডুব দিতে পারে।\nম্যাকারনি পেঙ্গুইনের হাড়গুলি ফাঁকের পরিবর্তে শক্ত হয়, যখন এটি প্রয়োজন হয় তখন এটি সমুদ্রের গভীরে ডুবতে দেয়। তদ্ব্যতীত, এই পাখিগুলি একটি নিঃশ্বাস নিতে পুনরায় পৃষ্ঠের আগে2বা3মিনিটের জন্য পানির নীচে থাকতে পারে। তাদের চর্বিযুক্ত স্তর রয়েছে যা এন্টার্কটিক জলবায়ুগুলিতে উষ্ণ রাখে এবং তাদের পালকগুলি ডিজাইন করা হয়েছে যাতে আর্দ্রতা শোষণের পরিবর্তে হিমশীতল জল থেকে বেরিয়ে আসার সময় তাদেরকে জল offালতে দেয়।\nতুমি কি জানতে? পেঙ্গুইনগুলির নীচে বাতাসকে আরও বেশি উষ্ণতা তৈরি করতে দেয় এবং তাদের পালকগুলিকে ঝাপটায়।\nম্যাকারনি পেঙ্গুইন আচরণ\nম্যাকারনি পেঙ্গুইনগুলি কলোনী নামে পরিচিত গ্রুপে বাস করে। কিছু উপনিবেশে ১০ লক্ষেরও বেশি পেঙ্গুইন রয়েছে। বড় দল বেঁচে থাকা এই পাখি শিকারীদের হাত থেকে রক্ষা পাওয়ার অন্য উপায়। কোনও সীল যদি কলোনীতে আক্রমণ করে তবে বেশিরভাগ পেঙ্গুইন এড়াতে সক্ষম হবে।\nএই পেঙ্গুইনগুলিও আক্রমণাত্মক এবং উচ্চতর। এগুলি ছাল, চিপস, ঝাঁকুনি এবং ব্রেতে যোগাযোগ করে। প্রায়শই পুরুষ পেনগুইনরা একে অপরের সীমানা দিয়ে যাওয়ার সময় চিটকে তালা দিয়ে ও ডানা ঝাপটায় one তারা বন্ধুত্বপূর্ণ উপায়ে অদ্ভুত পেঙ্গুইনগুলি ব্যবহার করে না। সুতরাং, কোনও পেঙ্গুইন একটি উপনিবেশের মধ্যে দিয়ে মাথাটি বুকে টুকরো টুকরো করে দেখছে তা অস্বাভাবিক নয়। এই ভঙ্গিটি এই বার্তাটি সরবরাহ করে যে পেঙ্গুইন তার চারপাশের অন্য কারও সাথে যোগাযোগ বা যুদ্ধ করতে চায় না।\nআপনি মনে করেন যে পেঙ্গুইনের পক্ষে তার পরিবারকে এমন একটি কলোনীতে খুঁজে পাওয়া চ্যালেঞ্জ হবে যে কয়েক হাজার পেঙ্গুইন রয়েছে যা ঘুরে বেড়াচ্ছে এবং শব্দ করছে। তবে, দেখা যাচ্ছে এটি কোনও চ্যালেঞ্জ নয়। একটি বৃহত উপনিবেশে পরিবারের সদস্যদের সন্ধানের জন্য, পেঙ্গুইনরা তাদের স্বজনদের দ্বারা নির্মিত অনন্য শোনেন।\nম্যাকারনি পেঙ্গুইন আবাসস্থল\nম্যাকারনি পেঙ্গুইনের আবাসস্থল সাব-এন্টার্কটিক এবং এন্টার্কটিক দ্বীপপুঞ্জ নিয়ে গঠিত। বিশেষত, অনেকগুলি দক্ষিণ শিটল্যান্ড দ্বীপপুঞ্জ, ফকল্যান্ড দ্বীপপুঞ্জ, ক্রোজেট দ্বীপপুঞ্জ এবং দক্ষিণ স্যান্ডউইচ দ্বীপপুঞ্জগুলিতে দেখা যায়।\nম্যাকারোনি পেঙ্গুইনগুলি প্রজনন মৌসুমে অক্টোবর মাস থেকে শুরু করে পেঙ্গুইনের জোড়া ব্রিডিংয়ের একটি বৃহত উপনিবেশে যোগদানের জন্য পাড়ি জমান। নভেম্বরে ডিম দেওয়ার পরে, একটি পুরুষ ও মহিলা জুটি তাদের বাচ্চাদের সাথে এপ্রিল বা মে অবধি জমিতে থাকে। এরপরে, তারা সমুদ্রে ফিরে আসবে যতক্ষণ না এটি পুনরায় প্রজননের সময় হয়।\nম্যাকারনি পেঙ্গুইন ডায়েট\nম্যাকারনি পেঙ্গুইনরা কী খায়? এই পেঙ্গুইনরা মাংসাশী, তাই তারা ক্রিল, ছোট মাছ, স্কুইড , এবং crustaceans। শক্ত বাইরের শেল দিয়ে ক্রিল এবং অন্যান্য সমুদ্রের জীবন খাওয়ার জন্য, ম্যাকারনি পেঙ্গুইনগুলি হজম করার জন্য শাঁসগুলি পিষে ফেলতে সহায়তা করার জন্য ছোট ছোট পাথর গ্রাস করে। অন্যান্য পেঙ্গুইনরাও এটি করে।\nযদিও ম্যাকারনি পেঙ্গুইনরা বিভিন্ন ধরণের শিকার খায় তবে ক্রিল তাদের ডায়েটের প্রধান আইটেম। প্রকৃতপক্ষে, বিজ্ঞানীরা বিশ্বাস করেন যে সমস্ত ধরণের সামুদ্রিক পাখির মধ্যে ম্যাকারনি পেঙ্গুইনরা সবচেয়ে বেশি পরিমাণে ক্রিল খান। তারা প্রতি বছর এই ছোট ছোট প্রাণী খায়। রেফারেন্সের জন্য, একটি গাড়ীর ওজন দুই টন, সুতরাং এটি কতটা ক্রিল হবে তা কল্পনা করুন!\nম্যাকারনি পেঙ্গুইন শিকারী এবং হুমকি\nচিতা সীল এবং অন্যান্য ধরণের সিলস পাশাপাশি ঘাতক তিমি হ'ল ম্যাকারনি পেঙ্গুইনের শিকারী। এই প্রাণীগুলির সাগরে সাঁতার কাটানোর সময় বা সমুদ্র থেকে পাথুরে সৈকতে যাওয়ার চেষ্টা করার সময় ম্যাকারোনি পেঙ্গুইনগুলি ক্যাপচার করার পর্যাপ্ত গতি এবং শক্তি রয়েছে।\nম্যাকারনি পেঙ্গুইনের ডিমগুলি ডিমের পেট্রেল এবং স্কুয়ার মতো সমুদ্রের পাখির পক্ষেও ঝুঁকিপূর্ণ। এই পেঙ্গুইনের বাসা খুব অগভীর, সুতরাং ডিমগুলি এগুলি এবং অন্যান্য পাখিগুলি উপরে ওঠার সাথে বিশেষত দৃশ্যমান।\nমানুষ পাশাপাশি এই পেঙ্গুইনগুলির জন্য একটি বিপদ। তারা জেলেদের জালে জড়িয়ে পড়তে পারে যা অন্য ধরণের বন্যজীবকে ধরে রাখতে পারে। সমুদ্রের জলে তেল দূষণ ম্যাকারনি পেঙ্গুইনের স্বাস্থ্য এবং জনসংখ্যার জন্য আরেকটি হুমকি।\nএই পেঙ্গুইনগুলির সরকারী সংরক্ষণের অবস্থা ক্ষতিগ্রস্থ । বিজ্ঞানীরা বিশ্বাস করেন পরিবেশ দূষণের কারণে তারা সংখ্যায় কমছে।\nম্যাকারনি পেঙ্গুইন প্রজনন, শিশু এবং আজীবন\nপ্রায় পাঁচ বা ছয় বছর বয়সে, পুরুষ ও মহিলা পেঙ্গুইনরা প্রজনন করতে কলোনীতে উপকূলে জড়ো হয়। এটি সাধারণত অক্টোবর মাসে ঘটে যা অ্যান্টার্কটিকের গ্রীষ্ম। পুরুষ পেঙ্গুইন তাদের মাথা নিচু করে, পাশ থেকে একপাশে সরানো এবং মেয়েদের দৃষ্টি আকর্ষণ করার জন্য বাকল। যদি কোনও পুরুষ ও মহিলা এর আগে প্রজনন স্থানে থাকে তবে তারা পরের বার একই সঙ্গীর সন্ধান করবে।\nনভেম্বরের প্রথম দিকে মহিলা দুটি ডিম দেয়। ৩৩ থেকে ৩ 37 দিন পরে বাচ্চা হওয়া পর্যন্ত পুরুষ ও স্ত্রী উভয়ই ডিম পর্যবেক্ষণ করে। নবজাত শিশুর ওজন মাত্র কয়েক আউন্স।\nবেবি পেঙ্গুইনস ছানা বা বাসা হিসাবে পরিচিত। জন্মানোর সময় তাদের সমস্ত পালক থাকে না তাই প্যানগুইন পিতামাতাদের তাদের পালক বড় হওয়ার আগ পর্যন্ত বাচ্চাদের উষ্ণ রাখতে কঠোর পরিশ্রম করতে হয়। তারা বৃদ্ধ না হওয়া পর্যন্ত তারা খুব অল্প চলাচল করে তবে তাদের চারপাশে দেখতে পারে। এই পেঙ্গুইনগুলি তাদের কমলা / হলুদ ক্রেস্ট শুকিয়ে জন্মায় না। পেঙ্গুইন3বা4বছর বয়স না হওয়া অবধি তাদের ক্রেস্ট পুরোপুরি বিকাশ লাভ করে না।\nবাবা পেঙ্গুইন বাচ্চাদের সামুদ্রিক পাখি এবং অন্যান্য শিকারীদের থেকে সুরক্ষা অব্যাহত রাখছেন যখন মা পেঙ্গুইন তাদের খাওয়ান। মা পেঙ্গুইন বাচ্চাদের মাছ খাওয়ালেন তিনি চিবিয়ে খাওয়া, যাতে তারা সহজেই খাবার হজম করতে পারে। 25 দিন পরে, একটি বাচ্চা ম্যাকারনি পেঙ্গুইন কলোনীতে অন্যান্য বাচ্চাদের সাথে থাকতে আরও 60 থেকে 70 দিন ধরে বাড়তে থাকে। তারা বাসা থেকে দূরে থাকাকালীন একে অপরকে গরম এবং সুরক্ষিত রাখে। সেই সময়, তারা সমুদ্রের বাইরে বেরিয়ে এসে খাবারের সন্ধান করতে প্রস্তুত।\nবেশিরভাগ ম্যাকারনি পেঙ্গুইনরা বন্যের মধ্যে 20 বছরের বেশি বয়সী হয় না। তবে, এমন একটি পেঙ্গুইন রয়েছে যা এমন একটি রেকর্ড তৈরি করেছে যা মারতে শক্ত হবে! মিকি পিটসবার্গ চিড়িয়াখানায় থাকেন এবং 2019 সালে 35 বছর বয়সে পরিণত হন She তিনি আমেরিকা যুক্তরাষ্ট্রের প্রাচীনতম ম্যাকারনি পেঙ্গুইনদের একজন।\nবিশ্বে 11 মিলিয়ন ম্যাকারনি পেঙ্গুইন বসবাসের অনুমান রয়েছে। দুর্ভাগ্যক্রমে, পানির দূষণ এবং তাদের খাদ্য উত্স হ্রাসের কারণে তাদের জনসংখ্যা হ্রাস পাচ্ছে। অনুযায়ী তাদের সংরক্ষণের অবস্থা প্রকৃতি সংরক্ষণের জন্য আন্তর্জাতিক ইউনিয়ন (আইইউসিএন) , হয় ক্ষতিগ্রস্থ । ম্যাকারনি পেঙ্গুইনগুলিকে সহায়তা করার জন্য বর্তমানে জায়গাটিতে নজরদারি এবং সুরক্ষা রয়েছে তবে আরও কিছু করা যায়।


দুর্নীতি দমন কমিশনের তালিকায় ১০২ শিক্ষক - ebarta24.com\nদুর্নীতি দমন কমিশনের তালিকায় ১০২ শিক্ষক\n(ইবার্তা ডেস্ক রিপোর্ট:) মাধ্যমে অঘোষিত অর্থের তথ্য-প্রমাণসহ কোচিং বাণিজ্যের সঙ্গে জড়িত ১০২ জন শিক্ষকের তালিকা তৈরি করেছে দুর্নীতি দমন কমিশন (দুদক)। দুদকের ঢাকা বিভাগীয় কার্যালয়ের একটি বিশেষ টিম গত চার মাসের বেশি সময় অনুসন্ধান চালিয়ে ঢাকা মহানগরীর আটটি শিক্ষা প্রতিষ্ঠানের ঐ ১০২ শিক্ষকের তালিকা করে। দুদক টিমের নজরদারিতে রয়েছে মহানগরীর ২১টি শিক্ষা প্রতিষ্ঠান। অন্যান্য শিক্ষকের তালিকা তৈরির কাজ অব্যাহত রয়েছে।\nজানা গেছে, ঢাকা বিভাগীয় কার্যালয় থেকে অভিযুক্ত শিক্ষকদের বিরুদ্ধে বিভাগীয় ব্যবস্থা গ্রহণের সুপারিশ করে কমিশনে অনুসন্ধান প্রতিবেদন পেশ করা হয়েছে।\nএকটি সূত্র জানায়, শিক্ষা মন্ত্রণালয়ের নীতিমালায় অবৈধ কোচিংয়ে যুক্ত শিক্ষকদের বিরুদ্ধে প্রতিষ্ঠানের ব্যবস্থাপনা কমিটিতে শাস্তিমূলক ব্যবস্থা গ্রহণের ক্ষমতা দেওয়া হয়েছে। মন্ত্রণালয়ের সংশ্লিষ্ট কর্মকর্তাদের এ বিষয় তদারক করার কথা। এ ক্ষেত্রে সংশ্লিষ্ট ব্যবস্থাপনা কমিটির দায়িত্বশীল ব্যক্তি ও মন্ত্রণালয়ের ওই সব কর্মকর্তাকে শিগগির জিজ্ঞাসাবাদ করা হবে। এরপর কমিশনে দ্বিতীয় পর্যায়ের প্রতিবেদন পেশ করা হবে।\nদুদকের ছয় সদস্যের তদন্ত টিমের অন্য সদস্যরা হলেন- সহকারী পরিচালক মো. জাহাঙ্গীর আলম, মো. আবদুল ওয়াদুদ, মনিরুল ইসলাম, ফজলুল বারী ও উপসহকারী পরিচালক আতাউর রহমান।\nকোচিং বাণিজ্যের সঙ্গে জড়িত থাকার অভিযোগে পুরোপুরি সরকারি ও এমপিওভুক্ত শিক্ষকদের বিরুদ্ধে ক্ষমতার অপব্যবহারের অভিযোগে দুর্নীতি প্রতিরোধ আইন, ১৯৪৭-এর ৫(২) ও অপরাধজনিত বিশ্বাসভঙ্গের অভিযোগে দণ্ডবিধির ৪০৯ ধারা অনুযায়ী মামলা করা যায়।\nশিক্ষা মন্ত্রণালয়ের নীতিমালার ৩ অনুচ্ছেদে বলা হয়, কোনো শিক্ষক তার নিজ শিক্ষা প্রতিষ্ঠানের শিক্ষার্থীকে কোচিং করাতে পারবেন না। তবে শিক্ষা প্রতিষ্ঠানপ্রধানের পূর্বানুমতি সাপেক্ষে প্রতিদিন অন্য যে কোনো শিক্ষা প্রতিষ্ঠানের সর্বোচ্চ ১০ জন ছাত্রছাত্রীকে প্রাইভেট পড়াতে পারবেন। এ ক্ষেত্রে শিক্ষা প্রতিষ্ঠানপ্রধানের কাছে লিখিতভাবে শিক্ষার্থীদের স্কুল-কলেজ, শ্রেণি, রোল নম্বরসহ নামের তালিকা পেশ করতে হবে।\nনীতিমালার এই বিধান লঙ্ঘন করে ওই ১০২ শিক্ষক নিজ নিজ শিক্ষা প্রতিষ্ঠানের শিক্ষার্থীদের কোচিং করিয়েছেন, যার তথ্য-প্রমাণ দুদকের কাছে রয়েছে।\nঅভিযুক্ত শিক্ষকদের তালিকা আইডিয়াল স্কুল অ্যান্ড কলেজ:\nপ্রভাতি শাখার সহকারী শিক্ষক নিজাম উদ্দিন কামাল (ইংরেজি), আবদুল মান্নান (রসায়ন), উম্মে ফাতিমা (বাংলাদেশ ও বিশ্বপরিচয় বিভাগ), লাভলী আখতার, তাসমিন নাহার, মতিনুর (ইংরেজি), উম্মে সালমা (ইংরেজি বিভাগ, ইংলিশ ভার্সন) মো. আবদুল জলিল (ব্যবসায় শিক্ষা বিভাগ), মনিরা জাহান (ইংরেজি), ফাহ্মিদা খানম পরী (গণিত), লুৎফুন্ নাহার (গণিত), হামিদা বেগম সহকারী শিক্ষিকা (গণিত), নাজনীন আক্তার (গণিত), মুহছিনা (গণিত), দিবা শাখার সহকারী শিক্ষক আশরাফুল আলম (রসায়ন), সুবাস চন্দ্র পোদ্দার (রসায়ন), মোহাম্মদ ফখরুদ্দীন (রসায়ন), উম্মে সালমা (২) (ইংরেজি), তৌহিদুল ইসলাম (ইংরেজি), সুরাইয়া জান্নাত (ইংরেজি), মো. সফিকুর রহমান-৩ (গণিত ও বিজ্ঞান), মো. শফিকুর রহমান সোহাগ (গণিত ও বিজ্ঞান)।\nএ ছাড়া সহকারী শিক্ষক নুরুল আমিন (গণিত), মনিরুল ইসলাম (ইংরেজি), রফিকুল ইসলাম (সমাজবিজ্ঞান), গোলাম মোস্তফা (গণিত), মো. অহিদুজ্জামান (বাংলা বিভাগ), মো. শফিকুল ইসলাম (ইংরেজি), মো. মাহবুবুর রহান (পদার্থবিজ্ঞান), মো. মোয়াজ্জেম হোসেন (গণিত), মাকসুদা বেগম মালা, আলী নেওয়াজ আলম করিম, মো. আবুল কালাম আজাদ, মো. আবদুর রবের নাম রয়েছে দুদকের কাছে।\nমতিঝিল মডেল স্কুল অ্যান্ড কলেজ:\nপ্রভাতি শাখার সহকারী শিক্ষক মোহনলাল ঢালী, মো. কবীর আহমেদ, হাসান মঞ্জুর হিলালী, দিবা শাখার সিনিয়র শিক্ষক প্রদীপ কুমার বসাক, আবুল খায়ের, শারমীন খানম, দায়িত্বপ্রাপ্ত শাখাপ্রধান মো. দেলোয়ার হোসেন, সহকারী শিক্ষক মাও. কামরুল হাসান, মো. রুহুল আমিন-২, মো. কামরুজ্জামান, আমান উল্লাহ আমান, মো. সাইফুল ইসলাম, স্কুল শাখার ভারপ্রাপ্ত সহকারী প্রধান শিক্ষক এনামুল হক, সিনিয়র শিক্ষক মেজবাহুল ইসলাম (ইংরেজি), সুবীর কুমার সাহা (গণিত), বাসুদেব সমদ্দার, বকুল বেগম, আসাদ হোসেন (ইংরেজি), খ. ম. কবির আহমেদ, শেখ শহীদুল ইসলাম, শুকদেব ঢালী, হামিদুল হক খান, রমেশ চন্দ্র বিশ্বাস ও চন্দন রায়।\nখিলগাঁও সরকারি উচ্চ বিদ্যালয়:\nসহকারী শিক্ষক মো. নাছির উদ্দিন চৌধুরী। এ প্রতিষ্ঠানের আরও কিছু শিক্ষকের নাম যাচাই করা হচ্ছে।\nমতিঝিল সরকারি বালক উচ্চ বিদ্যালয়:\nপ্রভাতি শাখার সহকারী শিক্ষক আবুল হোসেন মিয়া (ভৌতবিজ্ঞান), মো. মোখতার আলম, (ইংরেজি), মো. মাইনুল হাসান ভূঁইয়া (গণিত), মুহাম্মদ বেলায়েত হোসেন (গণিত), মুহাম্মদ আফজালুর রহমান (ইংরেজি), মো. ইমরান আলী (ইংরেজি), দিবা শাখার সহকারী শিক্ষক মোহাম্মদ কবীর চৌধুরী, এ বি এম ছাইফুদ্দীন ইয়াহ, মো. মিজানুর রহমান, মো. আবুল কালাম আজাদ, মো. জহিরুল ইসলাম ও সহকারী শিক্ষক মো. জামাল উদ্দিন বেপারী।\nমতিঝিল সরকারি বালিকা উচ্চ বিদ্যালয়:\nপ্রভাতি শাখার সহকারী শিক্ষিক নূরুন্নাহার সিদ্দিকা (সামাজিক বিজ্ঞান), দিবা শাখার সহকারী শিক্ষক শাহ মো. সাইফুর রহমান (গণিত), মো. শাহ আলম (ইংরেজি), মোসা. নাছিমা আক্তার (ভূগোল)।\nভিকারুননিসা নূন স্কুল অ্যান্ড কলেজ:\nপ্রভাতি শাখার সহকারী শিক্ষক কামরুন্নাহার চৌধুরী (ইংলিশ ভার্সন)। এ ছাড়া সহকারী শিক্ষক ড. ফারহানা (পদার্থবিজ্ঞান), সুরাইয়া নাসরিন (ইংরেজি), লক্ষ্মী রানী, ফেরদৌসী ও নুশরাত জাহানের নাম রয়েছে।\nমনিপুর উচ্চ বিদ্যালয় ও কলেজ:\nপ্রভাতি শাখার সহকারী শিক্ষক যোবায়ের মাহমুদ (গণিত), মো. নুরুদ্দিন (গণিত), মো. মেহেদী হাসান (গণিত), শহীদুল ইসলাম (ইংরেজি), তুহিনুর রহমান (রসায়ন), ফেরদৌস হাসান (ইংরেজি), শামসুন্নাহার (বাংলা), মো. মাছুদ আলম, (ইংরেজি), দিবা শাখার সহকারী শিক্ষক মো. দেলোয়ার হোসেন (ইংরেজি), মো. মোখলেছুর রহমান (গণিত), মো. নূরুজ্জামান (রসায়ন), মো. সাইফুল্লাহ (ইংরেজি), তাজুল ইসলাম (বাংলা) ও সহীদুর রহমান বিশ্বাস (ইংরেজি)।\nগবর্নমেন্ট ল্যাবরেটরি হাই স্কুল:\nপ্রভাতি শাখার সহকারী শিক্ষক মো. শাহজাহান সিরাজ (গণিত), মোহাম্মদ ইসলাম (গণিত), দিবা শাখার সহকারী শিক্ষক মো. শাহজাহান (গণিত), মো. আবদুল ওয়াদুদ খান (সামাজিক বিজ্ঞান), মো. আলতাফ হোসেন খান (ইংরেজি), মো. আযাদ রহমান (ইংরেজি) ও রণজিৎ কুমার শীল (গণিত)।


অশান্ত বিশ্বের জন্য দোয়া করি\nপ্রকাশ : ২৮ মে ২০১৯, ১৫:৩৫ | আপডেট : ২৮ মে ২০১৯, ১৫:৪৭\nমহান আল্লাহতায়ালার বিশেষ কৃপায় আমরা রমজানের ২২তম রোজা এবং নাজাতের ১০ দিন অতিবাহিত করছি। এখন সমগ্র বিশ্বের শান্তির জন্য আমাদের আল্লাহ রাব্বুল আলামিনের দরবারে একান্ত বিনয়ী হয়ে অনেক বেশি দোয়া করা উচিত এবং রাতগুলোকে ইবাদাতের মাধ্যমে জাগ্রত রাখা চাই। পৃথিবীর যে দিকেই তাকাই সর্বত্রই যেন ফেতনা-ফ্যাসাদ-নৈরাজ্য, বিশৃঙ্খলা আর অশান্তি বিরাজ করছে।\nএই মুহূর্তে আমাদের সবাইকে মহান আল্লাহতায়ালার কাছে অনেক বেশি প্রার্থনা করতে হবে। একমাত্র তিনিই যদি করুণা করেন তাহলে এই বিশৃঙ্খল অবস্থা থেকে আমরা মুক্ত হতে পারি। এছাড়া পবিত্র রমজান হলো দোয়া কবুলের সর্বোত্তম মাস। তাই নাজাতের এ দিনগুলোতে আমাদের দোয়ার প্রতি বিশেষ দৃষ্টি নিবদ্ধ করতে হবে।\nযে ব্যক্তি প্রকৃত প্রেরণা নিয়ে মহান আল্লাহর কাছে প্রার্থনা করে আল্লাহতায়ালা তাকে কখনো ব্যর্থ হতে দেন না। যেভাবে পবিত্র কোরআনে আল্লাহতায়ালা বলেন ‘তোমরা আমাকে ডাক, আমি তোমাদের ডাকে সাড়া দেব। কিন্তু যারা আমার ইবাদাত সম্পর্কে অহংকার করে, তারা নিশ্চয় লাঞ্ছিত হয়ে জাহান্নামে প্রবেশ করবে’ (সুরা মোমেন, আয়াত: ৬০)। আবার তিনি বলছেন ‘অথবা কে উদ্বিগ্নচিত্ত ব্যক্তির দোয়া শুনেন যখন সে তার নিকট দোয়া করে এবং তার কষ্ট দূর করে দেন এবং তোমাদের পৃথিবীর উত্তরাধিকারী করে দেন? আল্লাহর সঙ্গে কি অন্য কোনো উপাস্য আছে? তোমরা খুব কমই উপদেশ গ্রহণ কর’ (সুরা নামল, আয়াত: ৬২)।\nমহান আল্লাহতায়ালা তার বান্দার দোয়া গ্রহণ করার জন্য অধির আগ্রহে অপেক্ষা করেন, কখন তার বান্দা তাকে ডাকবে আর তিনি তা গ্রহণ করবেন এবং তার দুঃখ-কষ্ট দূর করবেন। তিনি সবার খুবই নিকটে রয়েছেন, যেভাবে কোরআনে আরো উল্লেখ রয়েছে ‘আর যখন আমার বান্দারা আমার সম্পর্কে তোমাকে জিজ্ঞাসা করে, তখন বল, আমি নিকটে আছি। আমি প্রার্থনাকারীর প্রার্থনার উত্তর দেই যখন সে আমার নিকট প্রার্থনা করে। সুতরাং তারা যেন আমার ডাকে সারা দেয় এবং আমার ওপর ঈমান আনে যাতে তারা সঠিক পথ প্রাপ্ত হয়’ (সুরা বাকারা, আয়াত: ১৮৬)।\nএ আয়াত থেকে স্পষ্ট, তিনি প্রার্থনাকারীর প্রার্থনার উত্তর দিয়ে থাকেন। আমারা যদি প্রকৃতভাবে তাকে ডাকি তাহলে অবশ্যই তিনি আমাদের ডাকে সাড়া দিবেন। তিনি তো সেই জীবিত খোদা, যে খোদা আগেও কথা বলতেন আর এখনো বলেন, তবে শর্ত হচ্ছে পবিত্র আত্মার। আমাদের আত্মাকে যদি সম্পূর্ণরূপে বাহ্যিকতা থেকে মুক্ত করতে পারি এবং পবিত্র আত্মার অধিকারী হতে পারি তাহলে তিনি অবশ্যই আমাদের দোয়াও গ্রহণ করবেন। আর এই রমজান হচ্ছে আত্মা পবিত্রময় করার সর্বোত্তম সময়। তাই রমজানের এ অবশিষ্ট দিনগুলোকে আমাদের সবার কাজে লাগাতে হবে।\nএছাড়া রমজানের এ শেষ দশক নাজাত বা মুক্তির দশক আর এতে দোয়া কবুলিয়তের বিশেষ মুহূর্ত সৃষ্টি হয়। এই শেষ দশকে আল্লাহকে লাভ করার জন্য অনেকে এতেকাফ করেন। একাগ্রতার সঙ্গে খোদাকে ডাকেন এবং তারা কেবলমাত্র আল্লাহর সন্তুষ্টি লাভ করার উদ্দেশে এবং তারই ভালোবাসায় আত্মমগ্ন হয়ে এতেকাফে বসেন আর গভীর ভাবে দোয়াতে রত থাকেন।\nমুসনাদ আহমদ বিন হাম্বল, দ্বিতীয় খণ্ড, ৭৫ পৃষ্ঠায় হজরত ইবনে উমর (রা.) বর্ণিত হাদিসে হজরত নবী করিম (সা.) বলেন, ‘সৎকর্মশীলতার দিক দিয়ে আল্লাহর দৃষ্টিতে রমজানের শেষ দশকের চেয়ে মহৎ ও প্রিয় আর কোনো দিন নেই’। অর্থাৎ এই দশকে আল্লাহতায়ালা অন্যান্য দিনের চেয়ে অনেক বেশি মাহাত্ম্য দান করেন। নইলে, কোনো দিন বা রাত আল্লাহর কাছে কী করে মহান হতে পারে? মহান এ দিক দিয়েই যে, এই দশকে আল্লাহর সংস্পর্শে যারা আসে তাদের এটি মহানে পরিণত করে। মহান আল্লাহর সঙ্গে সম্পর্ক যত নিবিড় হবে, বান্দাও তত মহানে পরিণত হতে থাকবে।\nতাই আসুন, আমরা সবাই সবার নিরাপত্তা ও মঙ্গলের জন্য পবিত্র মাহে রমজানের এই শেষ প্রান্তে এসে অনেক বেশি দোয়া করি। মহান আল্লাহতায়ালা যেন অশান্ত বিশ্বকে শান্তিময় করে দেন এবং ধর্মের নামে যে হানাহানি আর রক্তপাতের ঘটনা ঘটছে তা যেন বন্ধ হয় আর সমগ্র বিশ্ব যেন একক ঐশী নেতৃত্বে পুনরায় জীবন পরিচালনা করতে সক্ষম হয়।\nহাতের ফোনটি পরিষ্কার রাখছেন তো!\n১৯ পদে ২২৩ জন নিয়োগ\nনারী-পুরুষ উভয়েরই নিয়োগ\nশরতে মেঘে স্বপ্ন ভাসে!\nবাংলাদেশ পতাকাবাহী জাহাজ (সুরক্ষা) বিল পাসের সুপারিশ


সীমান্তে মাদক ব্যবসা রমরমা\nমো. শফিকুল ইসলাম ইসলাম, ব্রাহ্মণবাড়িয়া ০৪ মে ২০১৮, ০০:০০ | প্রিন্ট সংস্করণ\nভারতের ত্রিপুরা রাজ্যের সীমান্তবর্তী ব্রাহ্মণবাড়িয়ার বিজয়নগরে এখন সক্রিয় তিন শতাধিকের উপরে মাদক ব্যবসায়ী। প্রতি দিন কোটি কোটি টাকার মাদক পাচার হচ্ছে আইনশৃঙ্খলা বাহিনীর যোগসাজশে ব্যবসা। বিজয়নগরে শতাধিক মাদক ব্যবসায়ী তালিকায় রয়েছে স্থানীয় রাজ নেতা, জনপ্রতিনিধি ও প্রভাবশালীসহ পুলিশের সদস্য। মাদক ব্যবসায়ী গ্রেফতার আর মাদক উদ্ধারে পুলিশে ভূমিকা প্রশ্নবিদ্ধ। যদিও পুলিশ বলছে মাদকের বিরুদ্ধে তাদের নিয়মিত অভিযান অব্যাহত আছে।\nবিজয়নগরে ভারতীয় সীমান্তবর্তী। ইউনিয়নে হরষপুরে শিয়াললড়ি, ধর্মঘর পাহাড়পুর ইউনিয়নে সেজামুড়া, চাঁনপুর, কামালমুড়া, তোফায়েল নগর, মনিপুর, দুরানল ও বামুটিয়া। সিঙ্গারবিল ইউনিয়নে নলঘুড়িয়া, কাশিনগর ও নোয়াবাদী। আর বিষ্ণুপুর ইউনিয়নের কালাছড়া ও রুপা এলাকা দিয়ে প্রতিদিন মাদক প্রবেশ করে। অভিযোগ রয়েছে প্রতিদিন তিন বেলা মাদক প্রবেশ করে। বিশেষ করে বিএসএফ টহল দল পরিবর্তনের সময় স্থানীয় সীমান্তে নিয়োজিত আইনশৃঙ্খলা বাহিনীকে ম্যানেজ করে সকাল ৬টা, দুপুর ১২টা ৩০ মিনিট ও সন্ধ্যা ৬টায় মাদক প্রবেশ করে। এ ছাড়া ট্রানজিট পয়েন্ট হিসেবে রয়েছে আরও দুই ইউনিয়ন পত্তন ও চান্দুরা।\nজাতীয় একটি গোয়েন্দা সংস্থা থেকে প্রাপ্ত তথ্য ও অনুসন্ধানে জানা যায় বিজয়নগরে এখনও তিন শতাধিকের উপরে মাদক ব্যবসায়ী সক্রিয় রয়েছে। তাদের মধ্যে সীমান্তবর্তী সিঙ্গারবিল ইউনিয়নে শীর্ষ মাদক ব্যবসায়ী তালিকায় রয়েছেন কবির হোসেন, আলমগীর মিয়া, বিল্লাল মিয়া, সেলিম, জিতু, পরান, ওয়াসিম, জসিম, আলামিন, মাতু, পাগলা বাচ্চু, ইকবাল আজাদ শাহজাহান, পিচ্ছি জামাল ও মিষ্টি। বিষ্ণুপুর ইউনিয়নে হানিফ মেম্বার, কাজল, জালাল, মানটু, বাবু, তুহিদ, লিটন ও মোজাম্মেল। পাহাড়পুরে কালু, নাছির উদ্দিন, রাসেল মিয়া, শামিম, রহিম, নিজাম, আবদুল হক, মনি, দুলাল, আলমগীর, দেলোয়ার হোসেন গিরু, জাহাঙ্গীর ও লিটার নাম রয়েছে এবং হরষপুর ইউনিয়নে নুরুল ইসলাম ও জজ মিয়া। চান্দুরা ইউপিতে ফজলুর রহমান বজলু মিয়া, আকতার হোসেন, সাদ্দাম হোসেন, শাহ আলম-১, মাসুক, শাহ আলম-২ ও মোবারক, তোফাজ্জল, শফিকুল, মোবারক হোসেন ও শামসুন্নাহার। পত্তন ইউপিতে ইকবাল, আকতার, আলেয়া বেগম, আমিন ভুইয়া, ইসহাক ভুইয়া, মুবল্লাহ, রোমা, সামছু ও নাহিদ। বিজয়নগরে মাদক ব্যবসা সিন্ডিকেটে রয়েছে এক ডজন আওয়ামী লীগ ও সহযোগী সংগঠনের নেতা। তাদের উল্লেখযোগ্য উপজেলা যুব লীগের সম্পাদক রাসেল মিয়া, তবে উপজেলা যুবলীগের সম্পাদক রাসেল মিয়া জানান, এ ব্যাপারে প্রমাণ করতে পারলে রাজনীতি থেকে চিরদিনের জন্য অব্যাহতি নেব। বিজয়নগরে মাদক ব্যবসায় পুলিশের বিরুদ্ধে সহযোগিতা করার অভিযোগ রয়েছে। প্রতি মাসে কিংবা সপ্তাহে পুলিশকে মাসোহায়া দিয়ে চলছে এই মাদক ব্যবসা। জেলা পুলিশে শীর্ষ এক-দু’জন কর্মকর্তা ছাড়া বিজয়নগর থানার বাকি সবাই এই মাসোহায়া নিয়মিত নিয়ে থাকেন। যাদের বিরুদ্ধে মাসোহায়া নেয়ার অভিযোগ রয়েছে তারা হলেন বিজয়নগর থানার ভারপ্রাপ্ত কর্মকর্তা আলী আর্শাদ, এসআই তোফায়েল, এএসআই ফারুক। তবে বিজয়নগর থানা ভারপ্রাপ্ত কর্মকর্তা আলী আর্শাদ যুগান্তরকে জানান, আমরা মাদকের বিরুদ্ধে নিয়মিত অভিযান করছি। তিনি তাদের বিরুদ্ধে আনীত মাসোয়ারা গ্রহণের অভিযোগ সঠিক নয় বলে দাবি করেন।\nএ ব্যাপারে ব্রাহ্মণবাড়িয়ার পুলিশ সুপার মো. আনোয়ার হোসেন খান যুগান্তরকে জানান, আমি নতুন এই জেলায় যোগদান করেছি। এ বিষয়টি আমার জানা নেই। যদি আমার কোনো পুলিশ সদস্য জড়িত থাকার প্রমাণ থাকে তাহলে তাদের বিরুদ্ধে ব্যবস্থা গ্রহণ করা হবে।


ঢাবিতে গৌড়ীয় নৃত্য দর্শনে শান্তির বাণী শীর্ষক বক্তৃতা\nইবির অধীনে ফাজিল পরীক্ষার ফল রবিবার\nনজরুল বিশ্ববিদ্যালয়ে ‘ডিজিটাল ডায়েরি’ অ্যাপসের উদ্বোধন\nসড়কে নিরাপত্তায় ১১ দফা দাবি\nজাবি ছাত্র ইউনিয়নের নতুন কমিটি\nসন্ত্রাসী তৎপরতা, ছাত্রদলকর্মীকে পেটালো জবি ছাত্রলীগ\nজাবির আন্দোলনরত শিক্ষকদের সংবাদ সম্মেলন\nপ্রকাশ : ১২ জানুয়ারি ২০১৭, ১৬:১৯\n‘গৌড়ীয় নৃত্য দর্শনে শান্তির বাণী’ শীর্ষক ‘নাজেন্দা-আজিজ ট্রাস্ট বক্তৃতা ২০১৫’ ঢাকা বিশ্ববিদ্যালয়ের অনুষ্ঠিত হয়েছে। বৃহস্পতিবার সকালে নবাব নওয়াব আলী চৌধুরী সিনেট ভবনস্থ সেমিনার কক্ষে এ বক্তৃতা অনুষ্ঠিত হয়।\nস্মারক বক্তৃতা প্রদান করেন রবীন্দ্র ভারতী বিশ্ববিদ্যালয়ের অধ্যাপক এবং ঢাকা বিশ্ববিদ্যালয়ে নিয়োজিত রবীন্দ্র অধ্যাপক ড. মহুয়া মুখোপাধ্যায়।\nএতে প্রধান অতিথি হিসেবে উপস্থিত ছিলেন ঢাবির উপাচার্য অধ্যাপক ড. আ আ ম স আরেফিন সিদ্দিক। বিশ্ববিদ্যালয়ের কোষাধ্যক্ষ ও নাজেন্দা-আজিজ ট্রাস্ট তহবিলের ট্রাস্টি বোর্ডের চেয়ারম্যান অধ্যাপক ড. মো. কামাল উদ্দীনের সভাপতিত্বে অনুষ্ঠানে স্বাগত বক্তব্য দেন নাজেন্দা-আজিজ ট্রাস্টের দাতা ও নৈতিক উন্নয়ন কেন্দ্রের পরিচালক ইউজিসি অধ্যাপক ড. গালিব আহসান খান।\nযৌথভাবে অনুষ্ঠানের আয়োজন করে বিশ্ববিদ্যালয়ের নৈতিক উন্নয়ন কেন্দ্র এবং নাজেন্দা-আজিজ ট্রাস্ট ফান্ড।\nস্মারক বক্তৃতায় অধ্যাপক ড. মহুয়া মুখোপাধ্যায় গৌড়ীয় নৃত্যের জ্ঞান ভাণ্ডার ব্যাখা করে এর দার্শনিক পটভূমির প্রতি আলোকপাত করেন। তিনি দার্শনিক ভিত্তিমূলে সত্যদর্শন এবং শান্তির অনুসন্ধানকে ব্যক্ত করেছেন তার মনোমুগ্ধকর নৃত্য-গীতসহযোগ আলোচনায়। অনন্য পরিবেশনায় বাঙালি সংস্কৃতির শান্তির দার্শনিক প্রত্যয়বোধকে তিনি তার বক্তব্য এবং বক্তব্য সংশ্লিষ্ট নৃত্য উপস্থাপনার মধ্য দিয়ে প্রকাশ করেছেন।\nপ্রধান অতিথির বক্তব্যে উপাচার্য অধ্যাপক ড. আ আ ম স আরেফিন সিদ্দিক ড. মহুয়া মুখোপাধ্যায়ের শিক্ষা ও কর্মজীবনের বৈচিত্রের ভূয়সী প্রশংসা করেন। মহুয়া মুখার্জী বিজ্ঞানের ছাত্রী হয়েও নৃত্যকলাকে বিদ্যাঙ্গনে নিবিড়ভাবে যুক্ত করে অসাধারণ দৃষ্টান্ত স্থাপন করেছেন বলে উল্লেখ করে উপাচার্য বলেন, সঙ্গীতের দার্শনিক ভিত্তি অত্যন্ত শক্তিশালী।\nমুক্তিযুদ্ধের সময় ১৯৭১ সালে জর্জ হ্যারিসনের কনসার্টকে উদাহরণ দিয়ে তিনি বলেন, সংগীতের শক্তি অপরিসীম। সঙ্গীতের শক্তি নিয়ে কাজ করে যেতে হবে আমাদের। ধর্মের নামে আজ মানুষকে নিপীড়ন করা হচ্ছে, তা অধর্ম। দেশের অসহিষ্ণু অবস্থায় আমরা শান্তি খুঁজে বেড়াচ্ছি। উপাচার্য আরও বলেন, সত্য চিরন্তন, সত্যকে খোঁজা ও প্রচার করাই মানব ধর্ম।\nতিনি বলেন, দর্শনের মূল কথাই হলো শান্তি। শান্তির বাণী মনে রেখে সমাজে, দেশে ও বিশ্বে শান্তি প্রতিষ্ঠায় আমাদের কাজ করতে হবে। প্রকৃত ধর্ম হলো সত্য অনুন্ধানী, সত্য হলো মানব ধর্মের চিরন্তনতা।\nউপাচার্য স্মারক বক্তৃতার উদ্ধৃতি দিয়ে বলেন, সব মতকে গ্রহণ করে সমাজে সহিষ্ণুতা সৃষ্টি হলে শান্তির বাতাবরণ সৃষ্টি হবে। বিভিন্ন বিষয়ের অন্তর্নিহিত লক্ষ্য হলো অন্তদৃষ্টি তৈরি করা, দূরদৃষ্টি সম্পন্ন সত্যনিষ্ট মানুষ তৈরি করা। শান্তি প্রতিষ্ঠার লক্ষ্যে শিক্ষার্থীদের দর্শনের শিক্ষায় আগ্রহী করে তুলতে শিক্ষকদের প্রতি উপাচার্য আহ্বান জানান।\nসভাপতির বক্তব্যে কোষাধ্যক্ষ অধ্যাপক ড. কামাল উদ্দীন, অধ্যাপক মহুয়া মুখার্জীকে একজন প্রকৃত পণ্ডিত হিসেবে অভিহিত করেন। তিনি বলেন, অধ্যাপক মহুয়া বাংলা ও ভারতবর্ষের সংস্কৃতির গভীরে গিয়ে শান্তির দর্শনকে অনুসন্ধান করেছেন। শিক্ষক ও গবেষকদের জন্য তা এক অনুসরণীয় উদাহরণ।\nবিশ্ববিদ্যালয়ের নৃত্যকলা বিভাগের প্রভাষক র্যাজচেল প্রিয়াংকা প্যারিস ও বক্তার প্রবন্ধ সংশ্লিষ্ট নৃত্য পরিবেশনা অনুষ্ঠানকে প্রাণবন্ত করে তোলে।


যেসব দুশ্চিন্তা সংসারের জন্য ক্ষতিকর\nPublished: 2019-11-07 11:32:05 BdST\nসাংসারিক জীবনে পুরুষের মনে জাগা উদ্বেগগুলো সংসারে নেতিবাচক প্রভাব ফেলতে পারে।\nবৈবাহিক সম্পর্কের অবস্থা নিয়ে মানসিক অস্বস্তি সাধারণ একটি ঘটনা। সঙ্গীর প্রতি সন্দেহপ্রবণতা, সন্তান নেওয়ার পর স্বামী-স্ত্রীর মধ্যে আপেক্ষিক দূরত্ব, ঘনিষ্ঠতার অভাব ইত্যাদিকে সবচাইতে সাধারণ বলে মন্তব্য করেন যুক্তরাষ্ট্রের মনোবিজ্ঞানী ডা. ডানা ডর্ফম্যান।\nতিনি আরও বলেন, “এই দুশ্চিন্তাগুলো খুবই স্বাভাবিক ব্যাপার। তার মানে এই নয় যে অবহেলা করা যাবে। বরং সম্পর্কে এদের নেতিবাচক প্রভাব পড়ার আগেই দুশ্চিন্তাগুলো নিয়ে আলোচনা করতে হবে, সমাধানে আসতে হবে।”\nসম্পর্ক-বিষয়ক একটি ওয়েবসাইটে প্রকাশিত প্রতিবেদনে ডা. ডানা ডর্ফম্যানের বক্তব্যের আলোকে এমন আরও কিছু ধ্বংসাত্মক দুশ্চিন্তা নিয়ে বিস্তারিত জানানো হল।\nআর্থিক অসচ্ছলতা: সংসার বাঁধার শুরুতে আর্থিক চাহিদা মেটাতে পারব কিনা এই মানসিক দ্বন্দ্ব ভুগেছেন প্রতিটি পুরুষ।\nডর্ফম্যান বলেন, “সদ্য সন্তানের বাবা হয়েছেন এমন পুরুষদের কাছেই এই দুশ্চিন্তার কথা বেশি শুনি এবং তাতে আমি আশ্চর্য হইনা। পরিবারের সদস্য সংখ্যা বাড়লে স্বভাবতই উপার্যনের উৎসগুলো নতুন করে গুরুত্বপূর্ণ হয়ে ওঠে। পরিবারের চাহিদা পূরণ করতে না পারার কারণে অনেক পুরুষ ভেতরে ভেতরে নিজেকেই দুষতে থাকেন, যা পক্ষান্তরে বাড়ায় দুশ্চিন্তার মাত্রা, নিজেকে অসহায় মনে করতে থাকেন।”\n“তবে নিজের অজান্তেই এই দুশ্চিন্তা তার বৈবাহিক সম্পর্কে দূরত্ব সৃষ্টি করতে থাকে। এই অবস্থা থেকে পরিত্রাণের একটাই উপায়, তা হল আলোচনা। পুরুষরা বরাবরই তাদের অনুভূতির বহিপ্রকাশে অনিচ্ছুক। তবে সুখী সংসার গড়ে তোলার অন্যতম পূর্বশর্ত হল অপরসঙ্গীকে নিশর্তভাবে মেনে নেওয়া, বিশেষত সঙ্গী যখন তার দুর্বলতার কথা স্বীকার করে। তাই আলোচনার কোনো বিকল্প নেই।”\nআপনি শুধুই উপার্জনক্ষম: পুরুষদের দুশ্চিন্তার পেছনে একটি বড় কারণ হল তারা মনে করেন উপার্জন করতে পারাই পরিবারের কাছে তার মর্যাদা বজায় রাখে, বিশেষ করে সন্তানের বাবা হওয়ার পর। সামাজিক বিভিন্ন দিক এই ধারণা গড়ে ওঠার পেছনে অনেকাংশে দায়ী।\nডর্ফম্যান বলেন, “পুরুষদের এই ধারণা ভাঙার এবং শুধু পরিবারের উপার্জনকারী নয়, একজন স্বামী, একজন বাবা হিসেবে পুরুষকে মুল্যায়ন করার পেছনে স্ত্রীদের বড় দায়িত্ব রয়েছে।”\nসঙ্গীর ভালোবাসা হারানোর ভয়: সংসারে সন্তান আসার পর অনেক পরিবর্তন আসে। দায়িত্ব বাড়ে। কর্তব্য পাল্টায়। আর এই সবকিছু পুরুষদের মাঝে নানান মানসিক অস্বস্তির জন্ম দেয়, মনে করেন সঙ্গীর কাছে তার গুরুত্ব কমে যাবে।\nডর্ফম্যান বলেন, “নব দম্পতিরা প্রথমবার বাবা-মা হওয়ার পর মনে করেন তাদের নিজের চাহিদাগুলো আর পূরণ করা হবে না।”\nএকজন স্বামী সারাদিনে ক্লান্তি নিয়ে স্ত্রীর কাছে আসেন মানসিক প্রশান্তি পাওয়ার আসায়। কিন্তু সমস্যা হল নবজাতককে নিয়ে তার স্ত্রীর অবস্থাও বেহাল। অনেকসময় কিছুই করার থাকে না এমতাবস্থায়।\nডর্ফম্যান বলেন, “এই পুরুষেরও তার মনের অনুভূতি প্রকাশ করার সুযোগ পাওয়া জরুরি। ঘরে যদি সুযোগ না হয় তবে ঘরের বাইরে বন্ধুদের সঙ্গে সুখ-দুঃখের আলাপ করাটা তার মানসিক শক্তি বজায় রাখার জন্য অত্যন্ত গুরুত্বপূর্ণ। এই বন্ধুদের মধ্যে যাদের বাবা হওয়ার অভিজ্ঞতা হয়েছে তাদের কাছ থেকে মুল্যবান উপদেশ পেতে পারেন পুরুষরা।”\nস্ত্রীর সঙ্গে ঘনিষ্ঠ মুহূর্তগুলো হারানোর ভয়: সন্তান থাকুক আর না থাকুক, বিবাহিত জীবন দীর্ঘায়িত করতে প্রতিনিয়ত তার পরিচর্যা প্রয়োজন। কারণ স্বামী-স্ত্রীর মধ্যে দূরত্ব সৃষ্টি হলে পুরুষের মনে ভয় জাগে যে- তার সংসার হয়ত ভাঙতে বসেছে, স্ত্রী হয়ত তার প্রতি আকর্ষণ হারিয়েছে।\nডর্ফম্যান বলেন, “এমন পরিস্থিতিতে নিজেদের মতো একান্ত সময় কাটানো জরুরি। সেটা হতে পারে বেড়াতে যাওয়া, রেস্তোরাঁয় খেতে যাওয়া কিংবা বাড়ির আশপাশে কিছুক্ষণ হাঁটা, গল্প করা। সম্পর্কের আকর্ষণ এতে জোরালো হবে, পরস্পরের প্রতি ভালোবাসা পুনরুজ্জীবিত হবে।”\nযৌনজীবন হারানোর আতঙ্ক: দীর্ঘদিনের বিবাহিত জীবনে যৌনজীবন একসময় তার আকর্ষণ হারায়, আর সন্তান না নিলেও তা দেখা দিতে পারে।\nডর্ফম্যানের মতে, “এই ব্যাপারটা পুরুষদের প্রচণ্ড আতঙ্কিত করে তোলে। আর এই আতঙ্ক ক্রমেই তাদের দুশ্চিন্তা বাড়াতে থাকে। স্ত্রীর সঙ্গে ঘনিষ্ঠতা অনুভব করতে বেশিরভাগ পুরুষের জন্য যৌনসঙ্গম গুরুত্বপূর্ণ। আর নারীর যৌন চাহিদাকে জাগ্রত করতে চাই সঙ্গীর কাছাকাছি থাকা। এই বিষয়গুলো জানা থাকলে স্বামী-স্ত্রী একে অপরের সঙ্গে ঘনিষ্ঠ হতে পারবে, যা দুজনেরই অন্তরঙ্গতার চাহিদা মেটাবে।\nবিশ্বাসঘাতকতার ভয়: ডর্ফম্যান বলেন, “প্রতিটি পুরুষ এই আতঙ্কে থাকেন যে, একদিন সে তার সঙ্গীর সঙ্গে হয়ত বিশ্বাসঘাতকতা করে ফেলবে। পুরুষদের বুঝতে হবে, চিন্তা করা মানেই তা করে ফেলা নয় এবং অন্যকারও প্রতি আকর্ষণ অনুভব করাও দোষের কিছু নয়। এই আকর্ষণের কথা স্ত্রীর সঙ্গে আলাপ করা যেতে পারে যদি পুরুষ নিশ্চিত হয় যে সে কখনই এই চিন্তাগুলোকে বাস্তবে রূপ দেবে না।”\n“এখানে গুরুত্বপূর্ণ ব্যাপার হল মনের চিন্তাগুলো মুখে প্রকাশ করার মাধ্যমে পুরুষের অপরাধবোধ কমবে এবং তার চিন্তাগুলো কতটা ভিত্তিহীন তা সে নিজেই অনুধাবণ করতে পারবে।”\nসন্দেহ প্রবণতা: সঙ্গী বিশ্বাস ভাঙতে পারে এই চিন্তা একটি সম্পর্কের জন্য প্রচণ্ড ধ্বংসাত্বক। এই সন্দেহ বা দুশ্চিন্তা সামান্য অস্বস্তি হিসেবে দেখা দেয় এবং একসময় তা এতটাই ভয়াবহ আকার ধারণ করে যে ফাটল ধরায় সংসারে।\nএ ব্যাপারে ডর্ফম্যান বলেন, “দুশ্চিন্তাগুলো কতটুকু যুক্তি যুক্ত তা নিয়ে ভাবতে হবে। আপনার সন্দেহের উপযুক্ত কারণ থাকতে হবে, শুধুই আন্দাজ হলে বা মনের সন্দেহ হলে চলবে না। উপযুক্ত কারণ থাকলে আলোচনা করতে হবে। তবে যদি ভিত্তিহীন সন্দেহ হয় এবং আপনি তা নিশ্চিত হতে পারেন তবেই এই সন্দেহ প্রবণতা থেকে মুক্তি মিলবে।”\nনিজের জন্য সময় না পাওয়ার আশঙ্কা: ডর্ফম্যান বলেন, “পুরুষ তার ব্যক্তিগত সময় নিয়ে নিরাপত্তাহীনতায় ভোগে। বৈবাহিক সম্পর্ক, সন্তানের লালনপালন, কাজ ইত্যাদি মিলিয়ে পুরুষ একসময় নিজকেই হারিয়ে ফেলে, নিজেকে সময় দেওয়ার সময় হয় না। এমতাবস্থায় বিরতি নিতে হবে, সীমারেখা তৈরি করতে হবে। আর বুঝিয়ে দিতে হবে এই সীমারেখা দায়িত্ব এড়ানো নয় বরং দায়িত্ব ভালোভাবে পালন করার জন্য নিজেকে প্রস্তুত করার উপায়। নিজের জন্য একান্ত সময় পুরুষের নিজেকেই বের করে নিতে হবে।”\nদাম্পত্যে ১০ মিনিটে সুখী হওয়ার কৌশল


তথ্য অধিকার আইনের কার্যকর বাস্তবায়নে স্বচ্ছতার সংস্কৃতিতে উত্তরণের আহবান টিআইবির - Bangladesh Beyond\nতথ্য অধিকার আইনের কার্যকর বাস্তবায়নে স্বচ্ছতার সংস্কৃতিতে উত্তরণের আহবান টিআইবির\nঢাকা, ২৮ সেপ্টেম্বর ২০২১:\nদেশে যখন অফিসিয়াল সিক্রেটস অ্যাক্টের মতো উপনিগকবেশিক আইনের সুযোগ নিয়ে গোপনীয়তার সংস্কৃতিকে প্রশ্রয় দেয়া হচ্ছে, তখন তথ্য অধিকার আইনের ব্যাপক প্রয়োগ অত্যন্ত গুরুত্বপূর্ণ। তবে এ আইনের কার্যকর সুফল পেতে হলে স্থানীয় ও নীতিনির্ধারণী পর্যায়ে আইনটি সম্পর্কে ব্যাপক প্রচারণা ও সচেতনতা তৈরি করতে হবে। আন্তর্জাতিক তথ্য অধিকার দিবস উপলক্ষে আজ সকালে ট্রান্সপারেন্সি ইন্টারন্যাশনাল বাংলাদেশ (টিআইবি) আয়োজিত ‘তথ্য অধিকার আইন: বাংলাদেশের অভিজ্ঞতা’ শীর্ষক এক ভার্চুয়াল আলোচনায় অংশ নিয়ে একথা বলেন অতিথিরা।\nআলোচনা অনুষ্ঠানের পূর্বে তথ্য অধিকার আইন বিষয়ক পলিসি প্রতিযোগিতার চূড়ান্ত পর্ব অনুষ্ঠিত হয়। প্রতিযোগিতার বিচারকার্য শেষে আলোচনা অনুষ্ঠানে অংশগ্রহণ করেন দৈনিক আজকের পত্রিকার সম্পাদক ও সাবেক প্রধান তথ্য কমিশনার ড. গোলাম রহমান, সেন্টার ফর পলিসি ডায়ালগ (সিপিডি)’র নির্বাহী পরিচালক ড. ফাহমিদা খাতুন, ম্যানেজমেন্ট রিসোর্সেস অ্যান্ড ডেভেলপমেন্ট ইনিশিয়েটিভ (এমআরডিআই) এর নির্বাহী পরিচালক হাসিবুর রহমান, রিসার্চ ইনিশিয়েটিভস বাংলাদেশ (রিব) এর সহকারী পরিচালক রুহি নাজ এবং ঢাকা বিশ্ববিদ্যালয়ের উন্নয়ন অধ্যয়ন বিভাগের সহযোগী অধ্যাপক ড. আসিফ শাহান। অনুষ্ঠানটি সভাপতিত্ব করেন টিআইবির নির্বাহী পরিচালক ড. ইফতেখারুজ্জামান এবং সঞ্চালনা করেন আউটরিচ অ্যান্ড কমিউনিকেশন বিভাগের পরিচালক শেখ মনজুর-ই-আলম।\nআলোচনায় অংশ নিয়ে ড. গোলাম রহমান বলেন, “দেশে প্রায় ১১০০ আইনের মধ্যে এই একটি আইন জনগন সরাসরি সরকারের ওপর প্রয়োগ করতে পারে। তাই আইনটির ব্যবহারে নাগরিকদের সচেতনতা আরো বাড়াতে রাষ্ট্রীয়ভাবে ব্যাপক প্রচারণা দরকার। স্বপ্রণোদিত তথ্য প্রকাশের বিষয়টিকেও আরো গুরুত্ব দেওয়া প্রয়োজন। বিশেষতঃ ওয়েবসাইটে নিজেদের তথ্য হালনাগাদ করা, টেকনিক্যাল বিষয়সমূহকে গুরুত্বের সঙ্গে দেখা জরুরি। প্রথাগত উপায়কে গুরুত্ব দেওয়ার পাশাপাশি বর্তমান সময়ের প্রেক্ষাপটে সামাজিক যোগাযোগ মাধ্যম, অ্যাপস ইত্যাদি ব্যবহার করে এর পরিধি আরো বাড়ানো সম্ভব। তথ্য সংরক্ষণ ব্যবস্থা ডিজিটাইজ করা গেলে আরও বেশি তথ্য সহজে পাওয়া যাবে।”\nতথ্য অধিকার আইনের সফলতা নিশ্চিত করতে স্থানীয় পর্যায়ে সচেতনতা তৈরির পাশাপাশি নীতি নির্ধারণী পর্যায় থেকেও এবিষয়ে সর্বোচ্চ গুরুত্ব দেওয়া প্রয়োজন মন্তব্য করে রুহি নাজ বলেন, “আইনটিকে এগিয়ে নিয়ে যাওয়ার জন্য নাগরিক ও সরকার সবাইকেই একযোগে কাজ করতে হবে।” আর পলিসি প্রতিযোগিতার প্রতিযোগিদের উদ্দেশ্য করে ড. আসিফ শাহান বলেন, “কোন একটি আইন বা পলিসি তৈরি করা মানেই এটি নয় যে তা এভাবেই বাস্তবায়িত হবে। বরং এটি বাস্তবায়নে বিভিন্ন ধরনের বহিরাগত সমস্যার সম্মুখীন হতে হবে। সরকার কাগজে স্বচ্ছতার কথা বললেও, বাস্তবে সেটিই করবে এমনটাও নয়। এই সুক্ষ্ম বিষয়গুলো মাথায় রেখেই সমাধানের পথ বের করতে হবে।”\nতথ্য অধিকার আইনের প্রয়োগে জনগণের সচেতনতা বৃদ্ধিতে বেসরকারি সংস্থাসমূহকে আরো কার্যকর ভূমিকা রাখা প্রয়োজন মন্তব্য করে হাসিবুর রহমান বলেন, “তথ্যপ্রাপ্তির ক্ষেত্রে দীর্ঘসূত্রতা আইনটির যথাযথ প্রয়োগে অন্যতম প্রধান বাধা। এটি সংস্কার অত্যন্ত জরুরি। আবার এমন কিছু কমিউনিকেশন্স ম্যাটেরিয়ালও তৈরি হচ্ছে, যাতে মানুষের কাছে ভুল বার্তা যাচ্ছে। ঠিক কোন কোন ক্ষেত্রে আইনের প্রয়োগ করা যাবে সে বিষয়ে সঠিক প্রচারণা প্রয়োজন।”\nবছরে শুধু একটি দিন নয় বরং ৩৬৫ দিনই তথ্য অধিকার আইনের প্রয়োগে সচেতন থেকে রাজনৈতিক ও প্রশাসনিক সংস্কৃতিতে আমূল পরিবর্তন আনা জরুরি মন্তব্য করে ড. ইফতেখারুজ্জামান বলেন, “এই আইন নিয়ে আমাদের সবার প্রত্যাশা অনেক বেশি। সরকারের জবাবদিহিতা নিশ্চিতে এই আইনটি অত্যন্ত সম্ভাবনাময় একটি আইন। সমস্ত অংশীজন মিলেই এর সফল বাস্তবায়ন নিশ্চিত করতে হবে। রাষ্ট্রীয়ভাবে এ আইনের বিষয়ে সচেতনতা বাড়াতে হবে, যাতে নাগরিকের মধ্যে তথ্য পাওয়ার চাহিদা বৃদ্ধি পায়। গত ১২ বছরে এই চাহিদা অনেকটা বাড়লেও আরও অনেক অগ্রগতি প্রয়োজন। তথ্যের চাহিদা ও যোগান দু’টিই বিশেষভাবে আরো বাড়াতে হবে। অনেক ক্ষেত্রে দেখা যায় যে, সম্পূর্ণ ভিত্তিহীনভাবে অফিসিয়াল সিক্রেটস অ্যাক্টের সুযোগ নিয়ে গোপনীয়তার সংস্কৃতিকে প্রশ্রয় দেওয়া হচ্ছে। আমাদেরকে রাজনৈতিক ও প্রশাসনিক দিক থেকে গোপনীয়তার সংস্কৃতি পরিহার করে স্বচ্ছতার সংস্কৃতির দিকে এগিয়ে যেতে হবে। নয়তো আইনটি কাগুজে হয়েই থাকবে, উদ্দেশ্য পূরণ করতে পারবে না। একই সাথে স্বপ্রণোদিত তথ্য প্রকাশকে আরো বেশি গুরুত্ব দিয়ে তথ্য প্রবাহকে আরো জোরালো করতে হবে।” এক্ষেত্রে সরকারি প্রতিষ্ঠানের পাশাপাশি বেসরকারি সংস্থা কর্তৃক স্বপ্রণোদিত তথ্য প্রকাশে অধিকতর তৎপর হওয়ার ওপর গুরুত্ব আরোপ করেন টিআইবি-এর নির্বাহী পরিচালক।\nআলোচনা অনুষ্ঠান শেষে ‘তথ্য অধিকার আইন ২০০৯-এর কার্যকর প্রয়োগ বিষয়ক পলিসি প্রস্তাবনা’ প্রতিযোগিতার ফল ঘোষণা করা হয়। এতে চ্যাম্পিয়ন হওয়ার গৌরব অর্জন করেন ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের শিক্ষার্থী শাহরিয়ার প্রান্ত ও ইফফাত হকের সমন্বয়ে গঠিত টিম ‘প্লাগড ইন’। আর যথাক্রমে প্রথম ও দ্বিতীয় রানার আপ হন ব্র্যাক বিশ্ববিদ্যালয়ের শিক্ষার্থী কাজী তাওহীদ ও কাজী আকিব হোসেনের দল ‘ইউটোপিয়া’ এবং শাহজালাল বিজ্ঞান ও প্রযুক্তি বিশ্ববিদ্যালয়ের শিক্ষার্থী শাহনীল জুলকারনাইন ও হুমায়রা মীযানের দল ‘প্যারাডাইম শিফটারস’।\nউল্লেখ্য, এবছর আন্তর্জাতিক তথ্য অধিকার দিবস উদযাপনে নানা কর্মসূচির অংশ হিসেবে টিআইবি ১৩ ও ১৪ সেপ্টেম্বর তথ্য কমিশনের সাথে যৌথ উদ্যোগে রাজশাহী বিভাগের বিভিন্ন সরকারি প্রতিষ্ঠানের ২৯ জন দায়িত্বপ্রাপ্ত কর্মকর্তাদের নিয়ে তথ্য অধিকার আইন বিষয়ক প্রশিক্ষণ কর্মশালার আয়োজন করে; ২২ সেপ্টেম্বর ইন্ডিজেনাস পিপলস্ ডেভেলপমেন্ট সার্ভিস (আইপিডিএস)-এর সাথে যৌথ উদ্যোগে পাহাড় ও সমতলের ৪০ জন তরুণ এবং ইয়েস সদস্যদের অংশগ্রহণে আরো একটি কর্মশালার আয়োজন করা হয়। সর্বশেষ আজ জাতীয় পর্যায়ে বিশ্ববিদ্যালয় ও সমমানের শিক্ষার্থীদের অংশগ্রহণে তথ্য অধিকার আইনবিষয়ক এই পলিসি প্রতিযোগিতার চূড়ান্ত পর্ব অনুষ্ঠিত হলো। এই প্রতিযোগিতার প্রাথমিক পর্বে সারাদেশের ৪৮টি শিক্ষাপ্রতিষ্ঠানের দুই সদস্যবিশিষ্ট ৬৮টি টিম অংশগ্রহণ করে এবং চূড়ান্ত পর্বে ৭টি বিশ্ববিদ্যালয়ের ৭টি টিম প্রতিযোগিতায় মুখোমুখি হয়। এছাড়া আইনটি সম্পর্কে অধিক জনসচেতনতা বৃদ্ধির লক্ষে কার্টুনভিত্তিক একটি স্টিকার তৈরি করা হয়েছে।


বিবাহিত ১০ সুন্দরীর মধ্যে কে পরবেন সেরার মুকুট? - দৈনিক করতোয়া - The Daily Karatoa\nঅনলাইন ডেস্ক Sep 21, 2019 170 0\nবিবাহিত নারীদের নিয়ে প্রথমবারের মত অনুষ্ঠিত হচ্ছে সুন্দরী প্রতিযোগিতা। দুই বছরের দীর্ঘ প্রক্রিয়ার মধ্যে বাছাই করা হয়েছে সেরা দশ মিসেসকে। এই দশ জনের মধ্য থেকেই এক জনের মাথায় উঠবে সেরার মুকুট। কে হবেন সেরা? জানতে হলে অপেক্ষা করতে হবে আরও একদিন।\nআগামীকাল শনিবার সন্ধ্যা ৭টায় গুলশান ক্লাবে অনুষ্ঠিত হবে এ আয়োজনের চূড়ান্ত পর্ব। বৃহস্পতিবার ঢাকা রিপোর্টার্স ইউনিটির সাগর-রুনি মিলনায়তনে এক সংবাদ সম্মেলনে প্রতিযোগিতার চূড়ান্ত পর্বের তারিখ ঘোষণা করেন আয়োজকেরা। পাশাপাশি পরিচয় করিয়ে\nদেওয়া হয় সেরা ১০ প্রতিযোগীর সঙ্গে।\nবাছাইকৃত সেরা দশজন প্রতিযোগীরা হলেন আফরিন আনিস রহমান, সুমা নুসরাত, মাটি সিদ্দিকী, মনিয়া, আবাফা দিলশা, রুমানা, সনজিদা, মুনজারিন অবনী, রাবেয়া ও সামান্তা।\nবৃহস্পতিবার সংবাদ সম্মেলনে বাংলাদেশ প্রতিযোগিতার আয়োজক–প্রধান অপূর্ব আবদুল লতিফ বলেন, 'বাংলাদেশে বিবাহিত মেধাবী নারীদের নিয়ে এ রকম কোনো আয়োজন আগে হয়নি। নারীর শক্তি ও জাগরণকে একধাপ এগিয়ে নেওয়ার লক্ষ্যেই এ আয়োজন।'\nআগামী ডিসেম্বর মাসে বিজয়ী ‘মিসেস বাংলাদেশ’ যোগ দেবেন যুক্তরাষ্ট্রের লাস ভেগাসে অনুষ্ঠেয় মিসেস ওয়ার্ল্ড প্রতিযোগিতায়।\nবিজয় দিবসে জয়নব বিবি অরুণা, সঙ্গে জ্যোতি...\nবিনোদন প্রতিবেদক : নন্দিত অভিনেত্রী ও নির্মাতা অরুণা বিশ্বাস অভিনয়েই বেশি নিয়মিত। তবে মনের গভীর থেকে কিছু ভালো কাজ সৃষ্টির তাগিদ থেকে...\nক্ষমতার দুই বছর পার হয়ে গেলেও বার্ষিক সাধারণ সভা বা এজিএম অনুষ্ঠিত হয়নি নিয়ম মেনে। সমিতির নির্বাচিতদের কাছ থেকে এ বিষয়ে গত বছর জানতে চাওয়া হলে ইশারা-ইঙ্গিতে তারা প্রশ্ন তুলেছিলেন...\nসদ্য মুক্তি পেয়েছে সোনাক্ষী অভিনীত নতুন সিনেমা...


Bidhansabha: আজই দল বেঁধে ইস্তফা দিতে পারেন বিজেপি বিধায়কেরা! | Mahanagar24x7\nBidhansabha: আজই দল বেঁধে ইস্তফা দিতে পারেন বিজেপি বিধায়কেরা!\nমহানগর ডেস্ক: পাবলিক অ্যাকাউন্টস কমিটির চেয়ারম্যানের পদে মুকুল রায়কে মেনে নিতে পারছেন না বিজেপি বিধায়কেরা৷ তারই প্রতিবাদে দল বেঁধে ইস্তফা দেওয়ার পথে যেতে পারেন তাঁরা। মঙ্গলবার বিধানসভার বিভিন্ন কমিটির চেয়ারম্যান পদ থেকে ইস্তফা দিতে পারেন বিজেপি বিধায়করা।\nপ্রতিবাদের এহেন পন্থার কথা আগেই জানিয়েছিলেন শুভেন্দু অধিকারী। তিনি জানিয়েছিলেন, বিজেপি যে যে কমিটিতে চেয়ারম্যান পদ পেয়েছে তার সবক’টি থেকেই পদত্যাগ করবেন সংশ্লিষ্ট বিধায়করা। এদিকে গেরুয়া শিবিরের তরফ থেকে দাবি করা হয়েছে যে, বহু কেন্দ্রীয় প্রকল্পই নিজের বলে চালাচ্ছে রাজ্য। এর বিরুদ্ধে অভিযোগ জানাতেই শুভেন্দু দিল্লি সফরের পরিকল্পনা করছেন।\nশুভেন্দুদের অভিযোগ, প্রধানমন্ত্রী আবাস যোজনার নাম বদলে বাংলা আবাস যোজনা রাখা হয়েছে। সস্তায় রেশন থেকে গরিব পরিবারের জন্য বিনামূল্যে বিদ্যুতের মতো প্রকল্প কেন্দ্রের হলেও রাজ্য সরকার এগুলি নিজেদের প্রকল্প বলে চালাচ্ছে। রাজ্য বিজেপি চাইছে, এই সব বিষয়ে এবার সংশ্লিষ্ট কেন্দ্রীয় মন্ত্রক অভিযোগ তুলে পদক্ষেপ নিক।\nজানা গিয়েছে, কবে যেতে হবে, তা এখনও চূড়ান্ত নয়। যদিও নন্দীগ্রামের ভূমিপুত্র চাইছেন যাতে বিধায়কদের প্রতিনিধি দল নিয়ে দিল্লিতে গিয়ে বিভিন্ন কেন্দ্রীয় মন্ত্রীর সঙ্গে দেখা করবেন। রাজ্যে চালু থাকা কোন কোন কেন্দ্রীয় প্রকল্প রাজ্য নিজেদের নাম দিয়ে চালাচ্ছে, তা নিয়ে অভিযোগ জানাবেন শুভেন্দু বলে খবর।\nPrevious articleমমতা বন্দোপাধ্যায়কে দেশের প্রধানমন্ত্রী হিসেবে দেখতে চাই, জগন্নাথদেবের কাছে প্রার্থনা অরূপের\nNext article‘দিলীপ ঘোষের নেতৃত্বাধীন আদি বিজেপির জন্য খারাপ লাগছে’, কুণালের টুইট, সঙ্গে রাজ্যপালকে খোঁচা


নাটোরের লালপুর থানার ভারপ্রাপ্ত কর্মকর্তা (ওসি) মোহা. মোনোয়ারুজ্জামানের জন্মদিন সোমবার (২০ জুন ২০২২)। তিনি চাঁপাইনবাবগঞ্জের শিবগঞ্জের পারকানুপুর গ্রামে এই দিনে জন্মগ্রহণ করেন।\nদৈনিক প্রাপ্তি প্রসঙ্গ পরিবারের পক্ষ থেকে জন্মদিনের শুভেচ্ছা ও অভিনন্দন।\nসরকারের কার্যক্রম ও নির্দেশনা বাস্তবায়নে দৃঢ় প্রতিজ্ঞ। মাদক, সন্ত্রাস, অবৈধ ইমো ব্যবসা, অবৈধভাবে পুকুর খনন ও বালু উত্তোলন বন্ধে পদক্ষেপ, সাধারণ জনগণের নিরাপত্তা নিশ্চিত করতে কঠোর ভূমিকা পালন করছেন। এই মিশন সফল করতে তিনি রাজনৈতিক ব্যক্তিবর্গ, সাংবাদিক ও সুধিজনদের আন্তরিক সহযোগিতায় এগিয়ে চলেছেন।\nচাঁপাইনবাবগঞ্জের শিবগঞ্জের পারকানুপুর গ্রামে ১৯৮২ সালের ২০ জুন জন্মগ্রহণ করেন মো. মোনোয়ারুজ্জামান। পিতা মো. বদিউজ্জামান ও মাতা মোছা. মনোয়ার বেগম। স্ত্রী মোছা. দিলরুবা শিরিন। তাঁদের একমাত্র সন্তান মালিহা জামান।\nতিনি পার কালুপুর সরকারি প্রাথমিক বিদ্যালয়, দুর্লভপুর উচ্চ বিদ্যালয়, শিবগঞ্জ স্নাতক মহাবিদ্যালয়, রাজশাহী বিশ্ববিদ্যালয় থেকে দর্শন বিষয়ে স্নাতক (সম্মান) ও ২০০৯ সালে স্নাতকোত্তর ডিগ্রি অর্জন করেন। ২০১১ সালে উপপরিদর্শক হিসেবে রাজশাহী মেট্রোপলিটন পুলিশে যোগদান করেন। রাজপাড়া থানার কাশিয়াডাঙ্গা, পুলিশ বক্স কেশবপুর পুলিশ ফাঁড়ি ইনচার্জ হিসেবে দায়িত্ব পালন করেন। ২০১৮ সালে পদোন্নতি পেয়ে পরিদর্শক (তদন্ত) হিসেবে লালপুর, গুরুদাসপুর ও নাটোর সদরে কর্মরত ছিলেন। ২০২১ সালের ২৪ মার্চ লালপুর থানার ভারপ্রাপ্ত কর্মকর্তা (ওসি) হিসেবে দায়িত্ব গ্রহণ করেন।\nতিনি পদাধিকার বলে বালিতিতা থানা মসজিদ ও হাফেজিয়া মাদ্রাসার সভাপতি হিসেবে দায়িত্ব পালন করছেন।\nadmin0June 20, 2022 রকমারি


শপথ গ্রহণের পর নির্বাচিত এমপিদের সবাই এখন মন্ত্রী হতে চাচ্ছেন। আওয়ামী লীগের এমপিদের অধিকাংশই মন্ত্রিসভায় ঠাঁই পেতে প্রচেষ্টা চালাচ্ছেন। রাজধানী ঢাকা থেকে শুরু করে দেশের বিভিন্ন অঞ্চল থেকে নির্বাচিত এমপিদের মন্ত্রী করার দাবিতে প্রচারণা চলছে। নির্বাচনে অভাবনীয় ফলাফলের পর আওয়ামী লীগ থেকে একাধিকবার নির্বাচিত এমপিদের মধ্যে মন্ত্রী হওয়ার প্রত্যাশা বহু গুণে বেড়ে গেছে। মন্ত্রিসভায় জায়গা পেতে তারা দৌড়ঝাঁপ করছেন। গতকাল ‘জাতীয় পার্টি সরকারে থাকছে না’ এরশাদের এই ঘোষণার পর মন্ত্রিত্বের জন্য অস্থির হয়ে পড়েছেন জাতীয় পার্টির কয়েকজন এমপি। তারা মন্ত্রিসভায় ঠাঁই পেতে এরশাদে সিদ্ধান্তের বিরুদ্ধে অবস্থান নিতে রওশন এরশাদকে উসকে দিচ্ছেন। আওয়ামী লীগের সাধারণ সম্পাদক ওবায়দুল কাদের আভাস দিয়েছেন নতুন মন্ত্রিসভায় বড় ধরনের চমক থাকতে পারে। তিনি বলেছেন, আমার কেন যেন মনে হয় বিশাল একটা চমক আসবে এবারের মন্ত্রিসভায়।\n‘জাপা সরকারে নয়, বিরোধী দলে থাকবে’ এরশাদ এই ঘোষণা দেয়ার পর মন্ত্রিত্বের জন্য অস্থির হয়ে পড়েছেন জাতীয় পার্টির সিনিয়র এমপিরা। তারা নানাভাবে চেষ্টা করছেন জাপা যেন দশম সংসদের মতোই সরকার ও বিরোধী দলে থাকে। মহাজোটের অন্যান্য শরিক বাম-মধ্যপন্থী-ইসলামী দলগুলোর এমপিদের মধ্যেও মন্ত্রী হওয়ার দৌড়ঝাঁপ চলছে। রাশেদ খান মেনন ও হাসানুল হক ইনু ছাড়াও আরো একাধিক এমপি মন্ত্রী-প্রতিমন্ত্রী হওয়ার জন্য জোর তদবির চালাচ্ছেন। ক্ষমতাসীন আওয়ামী লীগ থেকে যারা একাধিকবার এমপি হয়েছেন তারা যেমন মন্ত্রিত্বের প্রত্যাশায় স্থানীয় নেতাকর্মীদের ‘মন্ত্রিত্বের দাবি’তে ‘অমুন ভাইকে মন্ত্রী হিসেবে দেখতে চাই’ স্লোগান নিয়ে মাঠে নামিয়েছেন; তেমনি প্রথমবার এমপি হয়েছেন এমন নেতা-পেশাজীবী-ব্যবসায়ী-সাবেক আমলারাও হঠাৎ এমপি হওয়ায় তাদের প্রত্যাশা বেড়ে গেছে। তারাও এখন ‘না চাইতেই ছাতা/চাইলে ঘোড়া পাওয়া যাবে’ প্রবাদের মতোই মন্ত্রী-প্রতিমন্ত্রী-উপমন্ত্রিত্বের প্রত্যাশায় দৌড়ঝাঁপ করছেন; সিনিয়র নেতাদের বাসায় যাতায়াত করছেন। অতীতে অঞ্চলভিক্তিক এমপিদের মন্ত্রিত্ব এবং তৃণমূল পর্যায়ের এমপিদের মূল্যায়ন করে মন্ত্রিসভার ঠাঁই দেয়ার অতীত ইতিহাস শেখ হাসিনার রয়েছে। অবস্থা যেন মান্না দে’র ‘সবাই তো সুখী হতে চায়/তবু কেউ সুখী হয় কেউ হয় না’ গানের মতোই। অপ্রত্যাশিতভাবে এমপি নির্বাচিত হয়ে সবাই এখন মন্ত্রী হতে চাচ্ছেন। তবে মান্না দে’র গানের মতো কে সুখী (মন্ত্রী) হচ্ছেন আর কে সুখী হতে পারছেন না তা দেখতে ৭ জানুয়ারি পর্যন্ত অপেক্ষা করতে হবে।\nসংবিধানের বিধান অনুযায়ী মন্ত্রিসভা গঠনের দায়িত্ব প্রধানমন্ত্রীর। তিনি যাকে খুশি মন্ত্রী করবেন। কিন্তু আওয়ামী লীগের অধিকাংশ নেতার মধ্যে এমপি হওয়ার পর আরো অধিক পেতে মন্ত্রী হওয়া চাই-ই অবস্থা। যারা মন্ত্রী রয়েছেন তারা পদ ধরে রাখতে; যারা প্রতিমন্ত্রী রয়েছেন তারা পূর্ণমন্ত্রিত্বের জন্য নিজেদের তুলে ধরার চেষ্টা করছেন। কোথাও কোথাও আবার অঞ্চলভিক্তিক মন্ত্রী করার দাবিও উঠেছে। মন্ত্রী-প্রতিমন্ত্রী পদ-প্রত্যাশীরা নানা কৌশলে নিজেদের তুলে ধরতে চেষ্টা চালাচ্ছেন। ঢাকা, চট্টগ্রাম, নারায়ণগঞ্জ, মানিকগঞ্জ, ফরিদপুর, গোপালগঞ্জ, মাদারীপুর, বাগেরহাট, কুষ্টিয়া, যশোরসহ দক্ষিণপশ্চিমাঞ্চলের জেলাগুলো থেকে নির্বাচিত অধিকাংশ এমপিকে মন্ত্রী করার দাবিতে প্রচারণা চলছে। একই অবস্থা রংপুর, দিনাজপুর, লালমনিরহাট, গাইবান্ধা, নিলফামারী থেকে নৌকা প্রতীক নিয়ে নির্বাচিত এমপিদের মধ্যে। ওইসব জেলার কয়েকজনকে মন্ত্রী-প্রতিমন্ত্রী করার দাবিতে প্রচারণা চলছে। একাধিকবার নির্বাচিত এমপিরা দলের নেতাকর্মীদের ‘অমুক ভাইকে মন্ত্রী চাই’ প্রচারণায় মাঠে নামিয়েছেন নিজেদের ওপর কেন্দ্রীয় নেতৃত্বের সুদৃষ্টি পড়তে।\nখোঁজ নিয়ে জানা যায়, নির্বাচনে আওয়ামী লীগের নিরঙ্কুশ বিজয়ের পর ময়মনসিংহবাসী তাদের জেলার একাধিক এমপিকে পূর্ণমন্ত্রী করার দাবি জানিয়েছেন। এ নিয়ে সামাজিক যোগাযোগমাধ্যমে স্ট্যাটাসের প্রতিযোগিতা চলছে। তাদের দাবি, ময়মনসিংহ আওয়ামী লীগের ‘ঘাঁটি’ হিসেবে পরিচিত। ২০০৮ সালের নির্বাচনে পর একাদশ সংসদ নির্বাচনে আবারো ময়মনসিংহের ১১টি আসনে আওয়ামী লীগের নেতৃত্বে মহাজোটের প্রার্থী এমপি হন। ১১টি আসনের মধ্যে ৯টিতে আওয়ামী লীগের প্রার্থীরা নির্বাচিত হয়েছেন, আরো দুটি আসনে জয়ী হয়েছেন জাপার প্রার্থীরা। কিন্তু মন্ত্রিসভায় কখনো ময়মনসিংহকে গুরুত্ব দেয়া হয়নি। নতুন মন্ত্রিসভায় তাই ময়মনসিংহের একাধিক এমপিকে পূর্ণ মন্ত্রিত্ব দেয়ার দাবি জানাচ্ছেন ময়মনসিংহবাসী। যাদের মন্ত্রী করার দাবি জানাচ্ছেন তারা হলেন- ময়মনসিংহ-৩ (গৌরীপুর) আসনের এমপি নাজিম উদ্দিন আহমেদ, ময়মনসিংহ-৬ (ফুলবাড়িয়া) আসনের মোসলেম উদ্দিন ও ময়মনসিংহ-৭ (ত্রিশাল) আসনের সাংসদ রুহুল আমিন মাদানী।\nএকই প্রচারণা সিলেটে। সিলেট-১ আসন যে দল পায় সে দলই সরকার গঠন করে। এই রেওয়াজের জোরেই জেলার কয়েকজন এমপি মন্ত্রিত্বের জন্য নেতাকর্মীদের মাঠে নামিয়েছেন। তারা নিজ নিজ আসনের এমপিদের মন্ত্রী-প্রতিমন্ত্রী করার দাবিতে প্রচারণা চালাচ্ছেন। এমনকি তাদের প্রচারণায় রয়েছে সিলেট থেকে অর্থমন্ত্রীর করার পুরনো রেওয়াজ বহাল রাখার দাবিও। মৌলভীবাজারের শ্রীমঙ্গল ও কমলগঞ্জ দুটি উপজেলা নিয়ে গঠিত মৌলভীবাজার-৪ আসন। চা-শ্রমিক অধ্যুষিত এই দুই উপজেলার দলীয় নেতাকর্মীরা উপাধ্যক্ষ ড. মো. আব্দুস শহীদকে মন্ত্রী হিসেবে দেখতে চান। নির্বাচনের আগে থেকেই এলাকায় জনসাধারণের মাঝে ব্যাপক গুঞ্জন ছিল; তিনি আবারো এমপি নির্বাচিত হলে মন্ত্রী হবেন। সে প্রত্যাশা থেকেই তিনি ষষ্ঠবারের মতো নির্বাচিত হন। সে কারণেই এলাকার পিছিয়ে পড়া জনগোষ্ঠী চা-শ্রমিকসহ অন্যান্য নৃ-গোষ্ঠীর মানুষরাও চাচ্ছেন উপাধ্যক্ষ আব্দুস শহীদকে এবার মন্ত্রী করা হোক। সুনামগঞ্জ থেকেও মন্ত্রী করার দাবিতে প্রচারণা চলছে।\nবরিশাল বিভাগে সংসদের আসন সংখ্যা ২১টি। এর মধ্যে জাতীয় পার্টির একটি এবং জাতীয় পার্টি মঞ্জুর একটি ছাড়া সবগুলো আসন আওয়ামী লীগের। এ জেলা থেকে মন্ত্রিত্বের দাবিতে প্রচারণা চলছে। যারা সাবেক মন্ত্রী ছিলেন, তাদের মন্ত্রিসভায় নেয়ার দাবিতে যেমন প্রচারণা চলছে; তেমনি যারা একাধিকবার এমপি হয়েছেন; তাদের মন্ত্রিসভায় নেয়ার দাবিতে প্রচারণা চলছে। আওয়ামী লীগের নেতাকর্মীরা নিজ নিজ এমপিদের মন্ত্রী-প্রতিমন্ত্রী করার দাবিতে প্রচারণা চালাচ্ছেন সামাজিক যোগাযোগ মাধ্যমে। একই চিত্র কুমিল্লা, নোয়াখালী অঞ্চলেও।\nএকাধিক মন্ত্রী-প্রতিমন্ত্রী চায় খুলনাও। আওয়ামী লীগের নিরঙ্কুশ সংখ্যাগরিষ্ঠতা অর্জনের পর এরই মধ্যে শপথ নিয়েছেন নতুন এমপিরা। এবার চলছে মন্ত্রিসভা গঠনের প্রস্তুতি। খুলনা জেলার ছয়টি আসনেই আওয়ামী লীগের প্রার্থীরা জয়ী হয়েছেন। এর মধ্য থেকে চারজন মন্ত্রিসভায় স্থান পেতে পারেন বলেও প্রচারণা চলছে। এসব এমপিদের কর্মী-সমর্থকরাও তাদের ‘নেতাকে’ মন্ত্রী-প্রতিমন্ত্রী হিসেবে দেখতে চেয়ে ব্যাপক প্রচারণা চালাচ্ছেন। খুলনা-৩ থেকে নির্বাচিত সাবেক প্রতিমন্ত্রী মন্নুজান সুয়িয়ান টানা তৃতীয়বার সংসদ সদস্য নির্বাচিত হয়েছেন। খুলনা-৫ (ডুমুরিয়া-ফুলতলা) আসনের সংসদ সদস্য নারায়ণ চন্দ্র চন্দ বর্তমানে মন্ত্রী। খুলনা-৪ আসন থেকে নির্বাচিত শিল্পপতি ও সাবেক ফুটবলার আবদুস সালাম মুর্শেদী, খুলনা-২ (সদর-সোনাডাঙ্গা) আসন থেকে সংসদ সদস্য নির্বাচিত হয়েছেন বঙ্গবন্ধুর ভ্রাতুষ্পুত্র শেখ সালাহউদ্দিন জুয়েল। এদের প্রথম দুজনকে মন্ত্রী ও দুজনকে প্রতিমন্ত্রীর করার দাবি জানিয়ে প্রচারণা চলছে।\nনরসিংদী-৪ (মনোহরদী-বেলাব) আসনের চারবারের এমপি অ্যাডভোকেট নুরুল মজিদ মাহমুদ হুমায়ূনকে মন্ত্রী করার দাবি উঠেছে। এ নিয়ে তার কর্মীরা প্রচারণা চালাচ্ছেন। সৈয়দ আশরাফুল ইসলাম ইন্তেকাল করেছেন। এখন কিশোরগঞ্জ থেকে নির্বাচিত এমপিদের মধ্যে তিন থেকে চারজনকে মন্ত্রী করার দাবিতে প্রচারণা চলছে। টাঙ্গাইল-১ ড. আবদুর রাজ্জাক ও টাঙ্গাইল-৩ (ঘাটাইল) আসন থেকে বিজয়ী আলহাজ আতাউর রহমান খানকে মন্ত্রী হিসেবে পেতে চান টাঙ্গাইলবাসী। স্থানীয় নেতাকর্মীদের কথা, আবদুর রাজ্জাক মন্ত্রী ছিলেন। কিন্তু ২০১৪ সালের নির্বাচনের পর মন্ত্রী করা হয়নি। আর বিএনপির চারবারের এমপি এবং তিনবারের মন্ত্রী লুৎফর রহমান খানকে পরাজিত করে নির্বাচিত হন আতাউর রহমান খান। তাদের মন্ত্রী করার দাবি জানিয়ে জেলায় প্রচার-প্রচারণা চলছে।\nদেশের রাজনীতিতে রাজধানী ঢাকার পর চট্টগ্রামের অবস্থান। পার্বত্য তিন জেলা ও কক্সবাজারসহ এ অঞ্চলে আসন সংখ্যাও অনেক। এই অঞ্চল থেকে প্রতিবারই কয়েকজন করে মন্ত্রী করা হয়। এবারো চট্টগ্রাম থেকে কয়েকজনকে মন্ত্রী করার দাবিতে প্রচারণা চলছে। বর্তমানে যারা মন্ত্রীর রয়েছেন তাদের ছাড়াও চট্টগ্রাম-৬ (রাউজান) আসন থেকে টানা চারবার সংসদ সদস্য নির্বাচিত এ বি এম ফজলে করিম চৌধুরীকেও মন্ত্রী করার দাবি উঠেছে। চট্টগ্রাম পার্বত্য জেলার বেশ কয়েকজন নির্বাচিত এমপিকে মন্ত্রী করার দাবিতে প্রচারণা চলছে। একাধিকবার নির্বাচিত হয়েছেন তারা যেমন মন্ত্রিত্বের জন্য নেতাকর্মীদের দিয়ে প্রচারণা চালাচ্ছেন; তেমনি প্রথমবার নির্বাচিত হয়েছেন এমন এমপিরাও প্রতিমন্ত্রী-উপমন্ত্রী হওয়ার চেষ্টায় কর্মী বাহিনীকে প্রচারণায় নামিয়েছেন। স্বাধীনতার পর ১৯৭৩ সালে জাতীয় চার নেতার অন্যতম শহীদ এ এইচ এম কামরুজ্জামান ছিলেন রাজশাহী থেকে বঙ্গবন্ধু সরকারের পূর্ণমন্ত্রী। এরপর আওয়ামী লীগ সরকারের তিন মেয়াদে আর পূর্ণাঙ্গ মন্ত্রী পায়নি বিভাগীয় শহর রাজশাহী। টানা ২১ বছর পর ১৯৯৬ সালের নির্বাচনে আবারো জয়ের মুখ দেখে আওয়ামী লীগ। জয়লাভের পর সরকার গঠন করে দলটি। ওই সময় রাজশাহী বিভাগের পার্শ্ববর্তী জেলা শহর নওগাঁ থেকে বাণিজ্যমন্ত্রী করা হয় মরহুম আবদুল জলিলকে। রাজশাহী থেকে আ.লীগ নেত্রী অধ্যাপিকা জিনাতুন নেসা তালুকদার ও নাটোর থেকে আবদুল কুদ্দুসকে প্রতিমন্ত্রী করা হয়। যমুনাপাড়ের সিরাজগঞ্জ থেকে দলটির সিনিয়র নেতা মোহাম্মদ নাসিমকে দেয়া হয় পূর্ণমন্ত্রীর দায়িত্ব। এবার রাজশাহী-১ আসনের এমপি ওমর ফারুক চৌধুরী, রাজশাহী-৬ আসনের এমপি শাহরিয়ার আলম, রাজশাহী-৪ (বাগমারা) আসনের সংসদ সদস্য ইঞ্জিনিয়ার এনামুল হককে মন্ত্রী হিসেবে দেখতে চান। এমনকি রাজশাহী-২ (সদর) আসন থেকে নির্বাচিত ওয়ার্কার্স পার্টির সাধারণ সম্পাদক ফজলে হোসেন বাদশাকেও মন্ত্রী হিসেবে দেখতে রাজশাহীকে চলছে প্রচার-প্রচারণা। বগুড়া-১ আসনের এমপি কৃষিবিদ আবদুল মান্নানকে মন্ত্রী করার দাবিতে প্রচারণা চলছে। প্রচারণায় বলা হচ্ছে, বগুড়া বিএনপির ঘাঁটি। সেখানে নৌকার প্রার্থীর বিজয় ধরে রেখেছেন আবদুল মান্নান। তাকে মন্ত্রী করে বগুড়ার মানুষের মূল্যায়ন করা হোক। ওয়ার্কার্স পার্টির রাশেদ খান মেনন, জাসদের হাসানুল হক ইনু মন্ত্রিত্ব ধরে রাখার চেষ্টা করছেন পাশাপাশি সাবেক মন্ত্রী দীলিপ বড়–য়া মন্ত্রিসভায় প্রত্যাবর্তনের লক্ষ্যে দেনদরবার করছেন। এ ছাড়াও একাধিকবার নির্বাচিত এমপিরা মন্ত্রিত্ব পেতে প্রচারণা চালাচ্ছেন।\nMon Hassan ৫ জানুয়ারি, ২০১৯, ১২:৩৪ এএম says : 1 0\nমার্কা পেলেই তো পদবি নিশ্চিত,,\nJaynal Abedin Jex ৫ জানুয়ারি, ২০১৯, ১২:৩৪ এএম says : 1 0\nআমাদের গনতন্ত্র চিড়া মুড়ি হয়ে গেছে\nসোহাগ আহমেদ আল-আমীন ৫ জানুয়ারি, ২০১৯, ১২:৩৪ এএম says : 1 0\nগনতন্ত্র দেশে সবাই রাজা\nShamim Osman ৫ জানুয়ারি, ২০১৯, ১২:৩৫ এএম says :01\nহ্যাঁ সকল জায়গায় একই অবস্থা।\nEmad Uddin Nashiri ৫ জানুয়ারি, ২০১৯, ১২:৩৫ এএম says :01\nকেহ কি সুবর্ণ সুযোগ হারাতে চায়?\nImran Hossain ৫ জানুয়ারি, ২০১৯, ১২:৩৫ এএম says : 1 1\nযেভাবে সবাই এমপি নির্বাচিত হয়েছে, সেভাবে সবাই কে মন্ত্রী বানিয়ে দেয়া হোক।\nMastar Mohammad Hafijullah ৫ জানুয়ারি, ২০১৯, ১২:৩৬ এএম says : 1 0\nযিনি বেশী মিথ্যা ও আজগুবি কথা বলতে পারবে তাকেই দেওয়া হবে।লাইনে দাঁড়ান ধাক্কাধাক্কি করলে ব্লাউজ ছিঁড়ে যাবে।\nজুয়েল মিয়া ৫ জানুয়ারি, ২০১৯, ১২:৩৬ এএম says :02\nভাগ্য ভালো যে সবাই প্রধান মন্ত্রী হতে চাই না\nBelal Hosen ৫ জানুয়ারি, ২০১৯, ১২:৩৮ এএম says :01\nএকে দশ হলে তো সবাই মন্ত্রী হতে চাইবে,যেমন মুল ভোট দশ হাজার, পেয়েছেন বিশ হাজার, তাহলে অসুবিধা কি ভূতের মন্ত্রী হবেন।\nBelal Hosen ৫ জানুয়ারি, ২০১৯, ১২:৩৮ এএম says : 1 0\nMohan Sissu ৫ জানুয়ারি, ২০১৯, ১২:৩৮ এএম says :00\nআমি কি মন্ত্রী হতে পারবো? আমি তো ভোট দিতে পারি নাই।\nMohammed Ful Mieha ৫ জানুয়ারি, ২০১৯, ১২:৩৯ এএম says : 1 0\nআমি জনগণের ভোট চুরি করে এমপি হয়েছি আমি মন্ত্রী হতে চাই!!\nKazi Feroz Uddin ৫ জানুয়ারি, ২০১৯, ১২:৩৯ এএম says :02\nসবাই ফুলপ্লেট খেতে চাই, মাহি যেন বাদ না যাই, তা হলে মিনিস্ট্রিতে ব্যালেন্স হবেনা।\nকে এম তাহমীদ হাসান ৫ জানুয়ারি, ২০১৯, ১২:৩৯ এএম says : 1 0\nফ্রীতে যখন এমপি হয়েছে সবাই, তাহলে ফ্রীতে মন্ত্রী হতে বাধা কোথায়।\nMahmudur Rahman ৫ জানুয়ারি, ২০১৯, ১২:৩৯ এএম says : 1 0\nBangladesh peoples Elected 300 Ministers\nMohammad RiduWan ৫ জানুয়ারি, ২০১৯, ১২:৪০ এএম says :01\nসবাই তো সুখী হতে চায়, তবু কেউ সুখী হয় কেউ হয় না।\nRahim Ullah ৫ জানুয়ারি, ২০১৯, ১২:৪০ এএম says : 1 0\nIts can possible all MP should treated as Minister\nআলী ৫ জানুয়ারি, ২০১৯, ১:০৫ এএম says :01\nসবাই মন্ত্রী হতে চায জনগনের পাচায লাথি মারতে চাকুরী লইলে ৫ লাখ টাকা ঘুস , গ্যাসের দাম বাডাবে , কারেন বিল বাডাবে , তেলের দাম সব কিছুর দাম বাডীযে বলবে জনগনের খেদমত করছি ,আসলে যে দুরনীতি করছে কেউ বলার সাহশ পাবে না আমাদের ত্রই বাংলাদেশ\nAman ৫ জানুয়ারি, ২০১৯, ৯:০৮ এএম says :46\nkeep the country in peace ,Get the minister position is notamain thing .serve the country smoothly with fair rule for every general people .\nNadim ahmed ৫ জানুয়ারি, ২০১৯, ৪:৫২ এএম says :00\nWhy not? We are digitalized now afterall! I think it will not be difficult to create 300 ministry if PM tries. Don't forget that it will, as well, bearecord in the Guinness book of world.\nমঈনগঙ ৫ জানুয়ারি, ২০১৯, ৫:০৯ এএম says :00\n৩০০ জন মন্ত্রী হইলে খাৱাপ কি?\nAman ullah Rajib ৫ জানুয়ারি, ২০১৯, ৮:০২ এএম says :00\nভাই আমরা কি ৩০০ মন্ত্রী পেতে পারি না।কত সুবিধা হতো রে ভাই।হা হা হা\nAman ৫ জানুয়ারি, ২০১৯, ৯:০৭ এএম says :00\njack ali ৫ জানুয়ারি, ২০১৯, ৪:৩৮ পিএম says :00\nMinister means ***Monster*** we need many Monster in our country so that we can conquer the whole world::::::::::::


ফিরে দেখা বাংলাদেশের ক্রিকেট – Sports Bangla\nফিরে দেখা বাংলাদেশের ক্রিকেট\nসাফল্য ও ব্যর্থতার বছরটি পার করে নতুন বছরকে নতুন আঙ্গিকে রাঙ্গিয়ে নেবার প্রত্যয় সবার মাঝেই। বছরজুড়ে ধারাবাহিক ব্যর্থতার পর শেষ মুহূর্তে এসে সাফল্যের মধ্য দিয়ে তেমনই শেষ হয়ে গেল বাংলাদেশের ক্রিকেট একটি বছর, ২০১৪ সাল। বছর শেষে ক্রিকেট আর ক্রিকেটারদের পারফরম্যান্স মূল্যায়ন করেই পাঠকদের জন্য সাজানো হল ফিরে দেখা বাংলাদেশের ক্রিকেট-২০১৪।\nব্যর্থতার পর সাফল্য\nক্রিকেটে বাংলাদেশ বছর শুরু করে হোম সিরিজে শ্রীলংকার কাছে হার দিয়ে। এরপর ঘরের মাঠে এশিয়া কাপ, টি২০ বিশ্বকাপ এবং ভারতের বিপক্ষে সিরিজ। ওয়েস্ট ইন্ডিজ সফরে গিয়ে ব্যর্থতা সঙ্গী করেই দেশে ফেরে সাকিবহীন বাংলাদেশ দল। কিন্তু ধারাবাহিক ব্যর্থতা মুছে দিল বছরের শেষ সিরিজটি। ঢাকা, খুলনা এবং চট্টগ্রামে জিম্বাবুয়ের বিপক্ষে টেস্ট ও ওয়ানডে সিরিজে ‘বাংলাওয়াশ’ ছিলে মুশফিক-মাশরাফিদের ঐতিহাসিক সাফল্য।\nনতুন বছরের শুরুতে শ্রীলংকা সিরিজে দিয়ে বছর শুরু টাইগারদের। ঢাকায় সফরে প্রথম টেস্টে হারলেও চট্টগ্রামের লাকি ভেন্যূ চট্টগ্রামে দ্বিতীয় টেস্টে ড্র করে টাইগাররা। সফরে দুটি টি২০তে জিততে জিততেই হারে মাশরাফিরা। সারা বছরের হারের ব্যর্থতার যন্ত্রনা ঘুচিয়েছে বছর শেষে জিম্বাবুয়ে সিরিজ। ঘরের মাঠে প্রথমবার তিন ম্যাচ টেস্ট সিরিজে জিম্বাবুয়েকে বাংলাওয়াশের পর পাঁচ ম্যাচ ওয়ানডে সিরিজেও করলো বাংলাওয়াশ।\nএ বছর মোট ৩৫টি আন্তর্জাতিক ম্যাচ খেলেছে বাংলাদেশ। যার মধ্যে মধ্যে ৭টি টেস্ট, ১৮টি ওয়ানডে এবং ১০টি টি২০। ওয়ানডে ক্রিকেটে ১৮টি ম্যাচের মধ্যে প্রথম ১৩ ম্যাচেই ব্যর্থতা। এরপর পর শেষ পাঁচটি ওয়ানডেতে জয় পায় টাইগাররা।\nক্রিকেটে বাংলাদেশের সবচেয়ে বড় একটি বিজ্ঞাপণ সাকিব-তামিমের মতো তারকারা আজ বিশ্বে বিভিন্ন নামি-দামি লিগে খেলার সুযোগ পাচ্ছে। পেশাদারিত্বের এই যুগে, এখন সবাই নিজেকে প্রতিষ্ঠিত করতেই ব্যস্ত। ব্যর্থতা সত্ত্বেও ক্রিকেট দুনিয়াতে প্রধান আলোচিত ইস্যূ ছিলো বাংলাদেশ ক্রিকেট লিগ (বিপিএলে) ফিক্সিংয়ের দায়ে আট বছর নিষিদ্ধ হওয়া মোহাম্মদ আফরাফুল। গত ১৮জুন বিসিবি গঠিত ট্রাইব্যুনাল আশরাফুলকে ৮ বছর নিষিদ্ধ এবং ১০ লাখ টাকা জরিমানা করে।\nশাস্তি ঘোষণার পর নির্ধারিত সময়েই তা কমাতে আপিল করেন জাতীয় দলের সাবেক এ অধিনায়ক। আপিলের কারণে আশরাফুলের শাস্তিও কমানো হয়। কিন্তু কমানো শাস্তির বিপক্ষে আবার আন্তর্জাতিক ক্রীড়া আদালতে আপিল করে আইসিসি এবং বিসিবি। যদিও আইসিসির নতুন সংশোধিত আইনে ঘরোয়া লিগে খেলার সুযোগ খুলে গেছে আশরাফুলের সামনে। যদি বিসিবি তাকে সহযোগিতা করে।\nবাংলাদেশের ক্রিকেটে বিসিবির আচরণ ভঙ্গ নিয়ে সাকিব ইস্যূ ছিলো মিডিয়ায় হট কেক। বছরের শুরুতে শ্রীলংকা সিরিজে অশ্লীল অঙ্গভঙ্গি করে প্রথমবার আচরণ ভঙ্গ করেন সাকিব আল হাসান। যে কারণে তিনটি আন্তর্জাতিক ম্যাচে নিষিদ্ধ করা ছাড়াও জরিমানা গুনতে হয় তাকে।\nনিষেধাজ্ঞা এবং জরিমানা গুনেও সাকিব নিজেকে পরিবর্তন করতে পারেনি। এরপর ফের আচরণ ভঙ্গের দায়ে বিশ্বসেরা ক্রিকেটার সাকিব আল হাসান দেশি ও বিদেশি আন্তর্জাতিক ক্রিকেটে নিষেধাজ্ঞার শিকার হন। সে সময় সাকিব ইস্যুতে পুরো ক্রিকেট দুনিয়াতেই সমালোচনার ঝড় ওঠে। শেষ পর্যন্ত জিম্বাবুয়ে সিরিজের আগে বিসিবির নিষেধাজ্ঞা কাটিয়ে মাঠে ফেরেন এবং জিম্বাবুয়ে সিরিজে আন্তর্জাতিক ক্রিকেটে ফিরেই বিশ্বরেকর্ড করেন সাকিব!\nশেষ পর্যন্ত আবেদনের পরিপ্রেক্ষিতে সাকিবের ওপর থেকে বিদেশী ঘরোয়া লিগে খেলার ওপর থেকেও নিষেধাজ্ঞা তুলে নেয় বিসিবি। কিন্তু এত কিছুর পরও সাকিবের আচরণ পরিবর্তণ হয়নি। ঢাকা প্রিমিয়ার লিগে লিজেন্ডস অব রূপগঞ্জের হয়ে খেলতে গিয়ে আম্পায়ারের সঙ্গে অশোভন আচরণের দায়ে জরিমানার মুখোমুখি হন তিনি।\nএ বছর জাতীয় দলের হয়ে ওয়ানডে ও টেস্ট ক্রিকেটে বেশ কিছু তরুণ ক্রিকেটারের অভিষেক ঘটে। যাদের মধ্যে পেসার তাসকিন আহমেদ, স্পিনার তাইজুল ইসলাম, অলরাউন্ডার সাব্বির রহমান অভিষেকেই চমক দেখান। বছরের শেষ মুহুর্তে জাতীয় দল থেকে ছিটকে পড়েন বেশ কিছু অভিজ্ঞ ক্রিকেটার। এদের মধ্যে রয়েছেন স্পিনার আব্দুর রাজ্জাক। অপফর্মের থাকায় জিম্বাবুয়ে সিরিজে খেলতে পারেনি অলরাউন্ডার নাসির হোসেন, নাঈম ইসলামও।\nএক নজরে সারা বছরের ফলাফল:\nশ্রীলংকা সিরিজ: দুই টেস্ট ১-০ (ড্র) তে হার। টি২০ সিরিজ ২-০তে হার। ওয়ানডে সিরিজ ৩-০তে হার।\nএশিয়াকাপ: ফেব্রুয়ারি-মার্চে এশিয়া কাপে ৪ ম্যাচেই পরাজয়।\nটি২০ বিশ্বকাপ কাপ: এশিয়া কাপের ব্যর্থতার পর টি২০ বিশ্বকাপের উন্মাদনা শুরু হয়। নিজেদের দেশে অনুষ্ঠিত গ্রুপ পর্বের ৭ ম্যাচের মধ্যে বাংলাদেশের জয় মাত্র দুটিতে এবং প্রথম রাউন্ড থেকেই বিদায়।\nভারত সিরিজ: এশিয়া কাপ ও টি২০ বিশ্বকাপের পর ভারতের দ্বিতীয় ক্যাটাগরির দলের কাছে ২-০তেই লজ্জাজনক হার।\nওয়েস্ট ইন্ডিজ সফর: হোম সিরিজে ব্যর্থতার পর আগস্টে ওয়েস্ট ইন্ডিজ সফয়ে যায় মুশফিক বাহিনী। কিন্তু তাতেও টাইগারদের ভাগ্য পরিবর্তন হয়নি। সফরে ওয়ানডে সিরিজে ৩-০তে হার এবং টেস্ট ২-০ তে হার।\nজিম্বাবুয়ে সিরিজ: বছরের শেষ নিজেদের দেশে জিম্বাবুয়ের বিপক্ষে টাইগাররা ফেরে জয়ের ধারায়। তিন ম্যাচের টেস্ট সিরিজে ৩-০তে জয় এবং ৫ ম্যাচের ওয়ানডে সিরিজে ৫-০ তে জয় দিয়ে বছর শেষ করে টাইগাররা।\nজুবায়েরের প্রথম ৫ 0\nবোল্টের সাফল্যের রহস্য ভুল!!! 0


রাষ্ট্রপতির শপথের তারিখ পরিবর্তন আজ রোববার আবদুল হামিদের দ্বিতীয় মেয়াদে রাষ্ট্রপতির পদে শপথ নেয়ার কথা থাকলেও তা পিছিয়ে গেছে। পরিবর্তিত তারিখ অনুযায়ী এটি এখন আগামী ২৪ এপ্রিল অনুষ্ঠিত হবে। দেশের ২১তম রাষ্ট্রপ্রধান হিসেবে আবদুল হামিদকে ওইদিন সন্ধ্যায় বঙ্গভবনের দরবার হলে স্পিকার শিরীন শারমিন চৌধুরী শপথ পড়াবেন। রাষ্ট্রপতির প্রেস সচিব মো. জয়নাল আবেদীন শনিবার সাংবাদিকদের এ তথ্য জানিয়েছেন। জানা গেছে, [...]\n" /> আজ রোববার আবদুল হামিদের দ্বিতীয় মেয়াদে রাষ্ট্রপতির পদে শপথ নেয়ার কথা থাকলেও তা পিছিয়ে গেছে। পরিবর্তিত তারিখ অনুযায়ী এটি এখন আগামী ২৪ এপ্রিল অনুষ্ঠিত হবে। দেশের ২১তম রাষ্ট্রপ্রধান হিসেবে আবদুল হামিদকে ওইদিন সন্ধ্যায় বঙ্গভবনের দরবার হলে স্পিকার শিরীন শারমিন চৌধুরী শপথ পড়াবেন। রাষ্ট্রপতির প্রেস সচিব মো. জয়নাল আবেদীন শনিবার সাংবাদিকদের এ তথ্য জানিয়েছেন। জানা গেছে, [...]\nআজ রোববার আবদুল হামিদের দ্বিতীয় মেয়াদে রাষ্ট্রপতির পদে শপথ নেয়ার কথা থাকলেও তা পিছিয়ে গেছে। পরিবর্তিত তারিখ অনুযায়ী এটি এখন আগামী ২৪ এপ্রিল অনুষ্ঠিত হবে। দেশের ২১তম রাষ্ট্রপ্রধান হিসেবে আবদুল হামিদকে ওইদিন সন্ধ্যায় বঙ্গভবনের দরবার হলে স্পিকার শিরীন শারমিন চৌধুরী শপথ পড়াবেন। রাষ্ট্রপতির প্রেস সচিব মো. জয়নাল আবেদীন শনিবার সাংবাদিকদের এ তথ্য জানিয়েছেন। জানা গেছে, [...]


করোনার দুঃসময়ের সুযোগে বিএনপি ফায়দা লুটতে চাচ্ছে: প্রধানমন্ত্রী করোনার দুঃসময়ের সুযোগে বিএনপি ফায়দা লুটতে চাচ্ছে: প্রধানমন্ত্রী\nশুক্রবার, ০৬ অগাস্ট ২০২১, ০৪:৫৯ পূর্বাহ্ন |\nকরোনার দুঃসময়ের সুযোগে বিএনপি ফায়দা লুটতে চাচ্ছে: প্রধানমন্ত্রী\nসিসি ডেস্ক ।। নিজেদের অপকর্মের কারণে বিএনপি মানুষের থেকে দূরে সরে গেছে বলে মন্তব্য করেছেন প্রধানমন্ত্রী শেখ হাসিনা। রাজধানীতে বাসে আগুন দেওয়ার জন্য বিএনপিকে দায়ী করে সরকার প্রধান বলেন, ‘করোনাভাইরাসের কারণে এমনিতেই মানুষ ক্ষতিগ্রস্ত। তারা কষ্টে আছেন। এই সুযোগে বিএনপি চাচ্ছে— মানুষের দুঃসময়টাকে কাজে লাগিয়ে সরকারের বদনাম করতে। নিজেরা ফায়দা লুটতে। তবে মানুষ এখন অন্ধ নয়। তারা সব দেখে-জানে।’\nসোমবার (১৬ নভেম্বর) জাতীয় সংসদে অনির্ধারিত আলোচনায় অংশ নিয়ে সংসদনেতা এসব কথা বলেন। এর আগে বিএনপির হারুনুর রশীদ রাজধানীতে বাসে আগুন দেওয়ার প্রসঙ্গটি নিয়ে অনির্ধারিত আলোচনার সূত্রপাত ঘটান। তিনি ওই ঘটনার সংসদীয় তদন্ত দাবি করেন।\nপরে শেখ হাসিনা বিএনপির সংসদ সদস্য হারুনুর রশীদের বক্তব্যের জবাব দেন। তাকে উদ্দেশ করে প্রধানমন্ত্রী বলেন, ‘উনাকে সামনের সিটে বসিয়েছি। উনি কথা বলেন। কিন্তু বিভিন্ন সময়ে এমন এমন কথাগুলো তোলেন, সব সময় তার উত্তরও দেই না। আজকে যেভাবে কথাটা তুললেন, বোধহয় নিজেদের পার্টির সম্পর্কে তথ্যগুলো জেনে নিয়ে কথা বলা উচিত ছিল।’\nশেখ হাসিনা বলেন, ‘বিএনপির সংসদ সদস্য নির্বাচন নিয়ে কথা বলেছেন। আমরা প্রশ্ন হচ্ছে, তারা আদৌ নির্বাচন করে কিনা? নির্বাচনে উনারা অংশ নেন। নমিনেশন নিচ্ছেন, যাচ্ছেন। কিন্তু তাদের না প্রচার, না কাজ। নির্বাচনের দিনে কোথাও একটা এজেন্টও ঠিকমতো দেবে না। কোনও কিছু করবে না। একটা সময় পর নির্বাচন থেকে প্রত্যাহার করেই বলে নির্বাচন ঠিক হচ্ছে না। নির্বাচন যদি করতে হয়, সঠিকভাবে যেন করেন। আমরাও রাজনীতি করে আসছি। আমরা মানুষ চিনি।’\nবিএনপি অনেক আগেই জনগণের সমর্থন হারিয়েছে দাবি করে শেখ হাসিনা বলেন, ‘২০০৮ সালের নির্বাচনে জনগণ তাদের প্রত্যাখ্যান করেছে। তারপর থেকে তাদের অপকর্মের কারণে মানুষের কাছ থেকে আরও দূরে সরে গেছে। এটা হলো বাস্তবতা। ২০০১ সালে চক্রান্ত করে ক্ষমতায় আসার পর থেকে তারা যেসব ঘটনা ঘটিয়েছে, সন্ত্রাস-খুন-নারী নির্যাতন থেকে শুরু করে এমন কোনও অপরাধ নাই যে, তারা করেনি। তারপর আসলো তাদের অগ্নিসন্ত্রাস। জীবন্ত মানুষগুলোকে পুড়িয়ে পুড়িয়ে হত্যা করেছে। মানুষ পোড়ানো, খুন করা তাদের আন্দোলন।’\nঢাকার নির্বাচনের প্রসঙ্গ টেনে শেখ হাসিনা বলেন, ‘একটি সিটে নির্বাচন হচ্ছে, পট করে কয়েকটা বাসে আগুন দেওয়া। তারা নিজেরা আগুন দিয়ে দোষ দিচ্ছে এটা নাকি সরকারি এজেন্ট। আমরা আগুন দেবো কী কারণে? আমরা ক্ষমতায় আছি। আমরা আগুন দিয়ে আমাদের সরকারকে বদনামের ভাগিদার করবো কেন? মানুষের জীবনের নিরাপত্তা দেওয়া তো আমাদের দায়িত্ব। টেকনোলজির কারণে হাতে হাতে ধরা পড়ে যাচ্ছে কারা আগুন দিচ্ছে।’\nনিজেরা আগুন-টাগুন দিয়ে পার্লামেন্টে এসে সরকারকে দোষারোপ করা হলো। উদরপিন্ডি বুধোর ঘাড়ে চাপানো, এটা তাদের অভ্যাস।’\nবিএনপির গোড়ায় গলদ রয়েছে অভিযোগ তুলে আওয়ামী লীগ সভাপতি বলেন, ‘জিয়াউর রহমান ক্ষমতায় এসেছেন হত্যা-ক্যু- ষড়যন্ত্রের মধ্য দিয়ে। তার ক্ষমতা দখল হচ্ছে খুনের মধ্যদিয়ে। তিনি যে পার্টি সৃষ্টি করে গেছেন, তারা অস্ত্র-সন্ত্রাসের রাজনীতি ভালো বুঝে। সন্ত্রাস, বাংলাভাই সৃষ্টি থেকে শুরু করে জঙ্গিবাদ সৃষ্টি করা, দুর্নীতি করা, অর্থপাচার নানা ধরনের কর্মকাণ্ড তারা করে যাচ্ছে। কোনও কাজ নেই এভাবে বাস আগুন দিয়ে পোড়ানোর। কিন্তু তারা করছে, নির্বাচনটাকে প্রশ্নবিদ্ধ করার জন্যই। মানুষের ভোট পাচ্ছে না। মানুষের আস্থা-বিশ্বাস হারিয়েছে। তারা ভোটে হারবে না কেন? দলের নেতা বানিয়েছে কাকে? মামলার আসামি, ১০ ট্রাক অস্ত্র চোরাকারবারি সাজাপ্রাপ্ত। যে দেশ থেকে পলাতক, তাকে বানানো হলো ভারপ্রাপ্ত চেয়ারম্যান। বাংলাদেশে বিএনপির এমন কোনও যোগ্য নেতা নেই যে দলের ভারপ্রাপ্ত চেয়ারম্যান হতে পারে? ফেরারি খুনের মামলার আসামিকে ভারপ্রাপ্ত চেয়ারম্যান করা হয়েছে। তাদের নেত্রী তিনিও সেই এতিমদের অর্থ আত্মসাৎ করা সাজাপ্রাপ্ত। তারপরও তাকে বাসায় থাকতে দেওয়া হয়েছে।’\nবক্তব্য দেওয়ার আগে শেখ হাসিনা বাসে আগুন দেওয়া ইস্যুতে বিএনপি নেতা নিতাই রায় চৌধুরী ও দলের একজন নারী নেত্রীর টেলিফোনের কথোপকথনের অডিও সংসদে বাজিয়ে শোনান।\nএদিকে ঢাকা-১৮ ও সিরাজগঞ্জ-১ আসনের উপনির্বাচনের প্রসঙ্গ টেনে বিএনপির এমপি হারুন বলেন, ‘‘সংসদনেতা প্রধানমন্ত্রী গতকাল (রবিবার) সংসদে গাড়ি পোড়ানোর বিষয়টি নিয়ে কথা বলেছেন। প্রধানমন্ত্রী বলেছেন, অগ্নিসংযোগের সঙ্গে জড়িতদের ছাড় দেওয়া হবে না।’ এজন্য প্রধানমন্ত্রীকে ধন্যবাদ জানাই। এ নিয়ে আওয়ামী লীগ সাধারণ সম্পাদক ওবায়দুল কাদের ও আমাদের মহাসচিব ফখরুল সাহেবও কথা বলেছেন। উনি (ফখরুল) বলেছেন, ‘সরকারের এজেন্টদের মাধ্যমে আগুন দেওয়া হয়েছে।’ ওই ঘটনায় ঢাকার বিভিন্ন থানায় ১৫টি মামলা হয়েছে। পুলিশের পেশাদারিত্ব নিয়ে অনেক প্রশ্ন আসছে। পত্রিকায় এসেছে, মামলার কথা বাদী জানেই না। পুলিশ বলছে, ভিডিও ফুটেজ দেখে ব্যবস্থা নেওয়া হবে। আমি চ্যালেঞ্জ দিয়ে বলছি, ইশরাক হোসেন কোভিড আক্রান্ত। জুয়েল কোভিড আক্রান্ত। আমাদের ছাত্রদলের আরেকজন নেতা চেন্নাই হাসপাতালে এক বছর ধরে চিকিৎসধীন। তারা কী করে মামলার আসামি হয়? মুদিখানার দোকানে একজন বলেছিলেন, তাকে আসামি করা হয়েছে। এটা জুলুম। অন্যায়। আমরাও চাই, একে অপরের বিরুদ্ধে দোষারোপ না করে অবশ্যই তদন্তের মাধ্যমে… ।’’\nস্পিকারকে উদ্দেশ করে বিএনপির এই এমপি বলেন, ‘আমি অনুরোধ করবো, একটি সংসদীয় কমিটি গঠন করুন। সরকারি দলের যাকে যাকে খুশি আপনি রাখেন। বিরোধী দলের তিন জন সদস্য রাখেন। ঘটনার সঙ্গে কারা জড়িত সাত দিনের মধ্যে এই তথ্য উৎঘাটিত হওয়া দরকার এবং এটি জাতির সামনে উপস্থিত হওয়া দরকার।’


স্থানীয় নির্বাচনে সেনা মোতায়েনের পরিকল্পনা নেই : ইসি সচিব\nশনিবার, ২১-এপ্রিল ২০১৮, ০১:২৮ অপরাহ্ন\nপ্রকাশ : ১৭ এপ্রিল, ২০১৮ ০৩:৪৩ অপরাহ্ন\nশীর্ষনিউজ, ঢাকা: আপাতত স্থানীয় সরকারের আসন্ন খুলনা ও গাজীপুর সিটি করপোরেশন নির্বাচনে সেনাবাহিনী মোতায়েনের কোনো পরিকল্পনা নেই বলে জানিয়েছেন নির্বাচন কমিশন (ইসি) সচিব হেলালুদ্দীন আহমদ।\nআজ মঙ্গলবার সকালে আগারগাঁও শেরে বাংলানগরে প্রধান নির্বাচন কমিশনার (সিইসি) কেএম নূরুল হুদার সঙ্গে বিএনপি প্রতিনিধিদলের বৈঠক শেষে ইসি সচিব হেলালুদ্দীন আহমদ এ কথা জানান।\nবৈঠকে আসন্ন দুই সিটি নির্বাচনে সেনা মোতায়েনের দাবি জানায় বিএনপি। আগামী ১৫ মে গাজীপুর ও খুলনা সিটি করপোরেশনের নির্বাচন হবে।\nএর আগে আজ সকালে প্রধান নির্বাচন কমিশনারের সঙ্গে বৈঠকে বসে বিএনপির স্থায়ী কমিটির সদস্য ড. খন্দকার মোশাররফ হোসেনের নেতৃত্বে ৬ সদস্যের একটি প্রতিনিধি দল। বৈঠকে সভাপতিত্ব করেন প্রধান নির্বাচন কমিশনার। এছাড়া চার কমিশনার ও কমিশনের কর্মকর্তারা উপস্থিত ছিলেন।\nবৈঠকে বিএনপির স্থায়ী কমিটির সদস্য ড. খন্দকার মোশাররফ হোসেনের নেতৃত্বে আট সদস্যের একটি প্রতিনিধিদল উপস্থিত হয়।\nঅন্য সদস্যরা হলেন- স্থায়ী কমিটির সদস্য মির্জা আব্বাস, গয়েশ্বর চন্দ্র রায়, ড. আবদুল মঈন খান, নজরুল ইসলাম খান, আমীর খসরু মাহমুদ চৌধুরী এবং ভাইস চেয়ারম্যান চৌধুরী কামাল ইবনে ইউসুফ।